രാഷ്ട്രീയ പാര്‍ട്ടിയല്ല, ഭീകരസംഘടന പാകിസ്താനെ തള്ളി ട്രംപ്, ഹാഫിസ് സയീദിന് കിട്ടിയത് ഇരുട്ടടി!! | India welcomes US naming Hafiz Saeed's MML as terrorist organisation - Malayalam Oneindia\nUpdated: Tue, Apr 3, 2018, 20:32 [IST]\nഇസ്ലാമാബാദ്: മുംബൈ ഭീകരാക്രമണത്തിന്റെ സൂത്രധാരൻ ഹാഫിസ് സയീദിന് പണികൊടുത്ത് ഡൊണാൾഡ് ട്രംപ്. ഹാഫിസ് സയീദ് അടുത്ത കാലത്ത് രൂപീകരിച്ച മിലി മുസ്ലിം ലീഗ് എന്ന രാഷ്ട്രീയ പാർട്ടിയെയാണ് യുഎസ് പ്രസിഡന്റ് ഡൊണാൾഡ് ട്രംപ് ഭീകരസംഘടനകളുടെ പട്ടികയിൽ ഉൾപ്പെടുത്തിയിട്ടുള്ളത്. പാകിസ്താൻ കേന്ദ്രമാക്കി പ്രവർത്തിക്കുന്ന ജമാഅത്ത് ഉദ് ദവ എന്ന ഭീകരസംഘടനയുടെ കീഴില് പ്രവർത്തിക്കുന്ന രാഷ്ട്രീയ പാർട്ടിയാണ് മിലി മുസ്ലിം ലീഗ്. 2018ൽ നടക്കാനിരിക്കുന്ന പൊതു തിരഞ്ഞെടുപ്പിൽ മത്സരിക്കുമെന്ന് നേരത്ത തന്നെ പാർട്ടി തലവനായ ഹാഫിസ് സയീദ് വ്യക്തമാക്കിയിരുന്നു. ഇതിന് പിന്നാലെയാണ് അമേരിക്കയിൽ നിന്നുള്ള തിരിച്ചടി.\nമുംബൈ ഭീകരാക്രമണത്തിന്റെ സൂത്രധാരനായ ഹാഫിസ് സയീദിന്റെ ഭീകരസംഘടനയായ ജമാഅത്ത് ഉദ് ദവയാണ് പിന്നീട് പേര് മാറ്റി തെഹരീക് ഇ താലിബാന് എന്ന പേര് സ്വീകരിച്ചത്. തെഹരീകെ താലിബാന് നേരത്തെ തന്നെ ഭീകരസംഘടനകളുടെ പട്ടികയിലുണ്ട്. പാകിസ്താനിൽ സർക്കാർ ഒത്താശയോടെ തന്നെ പ്രവർത്തിച്ചിരുന്ന ഭീകരസംഘടനയാണ് തെഹരീക് ഇ താലിബാൻ. ഭീരക സംഘടനയുടെ കീഴിലുള്ള രാഷ്ട്രീയ പാർട്ടിയാണ് ഇതെന്ന് ചൂണ്ടിക്കാണിച്ചാണ് അമേരിക്ക രാഷ്ട്രീയ പാര്‍ട്ടിക്കെതിരെ രംഗത്തെത്തിയിട്ടുള്ളത്.\nഹാഫിസ് സയീദിനെ വീട്ടുതടങ്കലില് നിന്ന് മോചിപ്പിച്ചതിന് പിന്നാലെയാണ് മിലി മുസ്ലിം ലീഗ് എന്ന പാര്‍ട്ടി പൊതു തിരഞ്ഞെടുപ്പില് മത്സരിക്കുമെന്ന് സയീദ് വ്യക്തമാക്കിയത്. 2017 ഡിസംബറിലായിരുന്നു സയീദിന്റെ പരസ്യപ്രഖ്യാപനം. ഹാഫിസ് സയീദിന്റെ ജമാഅത്ത് ഉദ് ദവ, ഫലാഹ് ഇ ഇന്‍സാനിയത്ത് എന്നീ സംഘടനകള്‍ക്കെതിരെ നേരത്തെ പാകിസ്താന് നടപടി സ്വീകരിച്ചിരുന്നു. ഹാഫിസ് സയീദിന്റെ പ്രവര്‍ത്തനങ്ങള്‍ക്ക് കടിഞ്ഞാണിടാന് നേരത്തെ തന്നെ ഡൊണാള്‍ഡ് ട്രംപ് നീക്കങ്ങള് ആരംഭിച്ചിരുന്നു. അമേരിക്ക ഇതിനായി ഐക്യരാഷ്ട്രസഭയിലും കടുത്ത സമ്മര്‍ദ്ധമാണ് ചെലുത്തുന്നത്.\nപാര്‍ട്ടി വിദേശഭീകര സംഘടന \nതിരഞ്ഞെടുപ്പില് മത്സരിക്കാന് നീക്കം\nഹാഫിസ് സയീദ് സ്ഥാപിച്ച രാഷ്ട്രീയ പാര്‍ട്ടി മിലി മുസ്ലിം ലീഗിനെ രാഷ്ട്രീയ പാര്‍ട്ടിയായി രജിസ്റ്റര് ചെയ്യാന് അനുവദിക്കണമെന്ന് പാക് ഹൈക്കോടതി ആവശ്യപ്പെട്ടിരുന്നു. ഇതേ ആവശ്യവുമായി ഹൈക്കോടതി തിരഞ്ഞെടുപ്പ് കമ്മീഷനോട് നിര്‍ദേശിക്കുകയായിരുന്നു. എന്നാല് പാക് രജിസ്ട്രേഷന് നടപടികള്‍ക്ക് വേണ്ടി ആഭ്യന്തര മന്ത്രാലയത്തിന്റെ ക്ലിയറന്‍സ് ലഭിക്കേണ്ടത് അനിവാര്യമാണ്. ഇതിനെല്ലാം വിലങ്ങുതടിയായിക്കൊണ്ടാണ് യുഎസ് നീക്കം. മിലി മുസ്ലിം ലീഗിനെ രാഷ്ട്രീയ പാര്‍ട്ടിയായി രജിസ്റ്റര് ചെയ്യാന് അനുവദിക്കണമെന്ന ആവശ്യം നേരത്തെ പാക് തിരഞ്ഞെടുപ്പ് കമ്മീഷന് തള്ളിക്കളഞ്ഞിരുന്നു. ഇതോടെയാണ് പാര്‍ട്ടി ഹൈക്കോടതിയെ സമീപിച്ചത്. നിരോധിത സംഘടനകളുമായി പാര്‍ട്ടിയ്ക്ക് ബന്ധമുണ്ടെന്ന കണ്ടെത്തലാണ് പാര്‍ട്ടിയ്ക്ക് തിരിച്ചടിയായത്. ലഷ്കര് ഇ ത്വയ്ബയുടെ ആശയങ്ങള് പ്രചരിപ്പിക്കുന്നതിനുള്ള സഖ്യകക്ഷിയാണ് ഹാഫിസ് സയീദിന് പാര്‍ട്ടിയെന്നാണ് യുഎസ് ആരോപിക്കുന്നത്.\nഫണ്ട് നല്‍കുന്നത് കുറ്റകൃത്യം!! 1948ലെ യുഎന് സെക്യൂരിറ്റി കൗണ്‍സില് ആക്ടിന്റെ കീഴില് വരുന്ന 1997ലെ ഭീകരവിരുദ്ധ നിയമം പ്രകാരം നിരോധിത സംഘടനകള്‍ക്ക് സംഭാവനകളും ഫണ്ടുകളും നല്‍കുന്നത് കുറ്റകൃത്യമാണ്. നിരീക്ഷണ പട്ടികയിലുള്ളതോ നിരോധിത സംഘടനകളുടെ പട്ടികയില് ഉള്‍പ്പെടുന്നതോ ആയ സംഘടനകളുടെ കാര്യത്തിലും ഇത് ബാധകമാണ്. ഇതോടെ പത്ത് ലക്ഷം മുതല് പത്ത് മില്യണ് വരെ പിഴയും തടവും ലഭിക്കാവുന്ന കുറ്റമാണെന്നും പാകിസ്താന് ചൂണ്ടിക്കാണിക്കുന്നു. ജമാഅത്ത് ഉദ് ദവയ്ക്ക് പണം നല്‍കുന്നതില് നിന്ന് വ്യക്തികളെയും സംഘടനകളെയും വിലക്കിയിട്ടുണ്ട്. ജീവകാരുണ്യ പ്രവര്‍ത്തനത്തിന് നല്‍കുന്ന പണം തെറ്റായ കൈകളിലെത്തരുതെന്ന് ജനങ്ങള്‍ക്ക് മുന്നറിയിപ്പ് നല്‍കിക്കൊണ്ട് പരസ്യം പുറത്തിറക്കുമെന്നും പാകിസ്താന് വ്യക്തമാക്കി.\nസര്‍ക്കാരിന്റെ ഹര്‍ജി സുപ്രീംകോടതി തള്ളി, എസ്‌സി എസ്ടി വിധിക്ക് സ്‌റ്റേയില്ല, വീണ്ടും പരിഗണിക്കും!!\nനാദിർഷായുടെ സഹോദരനും കുടുംബവും താമസിച്ച ഫ്ലാറ്റിൽ തീപിടുത്തം; ഉറക്കത്തിൽ ഒന്നും അറിഞ്ഞില്ല... അതിസാഹസികമായ രക്ഷപ്പെടൽ...\nIndia has welcomed US move to brand Hafiz Saeed's newly formed political party as foreign terror organisation. Inamajor setback to Hafiz Saeed's political ambitions, the US today designated the Milli Muslim League (MML), the political front of Pakistan-based Mumbai attack mastermind-led Jamaat-ud Dawa, asaforeign terrorist organisation.


devuchandanas-father-found-dead-in-hospital | ഐയിയുവിൽ രോഗവുമായി മല്ലടിച്ച് ദേവുചന്ദന; ചികിത്സക്കായി വേണ്ടിവരുന്ന ലക്ഷങ്ങളുടെ കണക്കുകൾക്ക് മുന്നിൽ പകച്ച് നിന്ന പിതാവ് ജീവനൊടുക്കി; ചന്ദ്രബാബുവിനെ കണ്ടെത്തിയത് എസ്എടി ആശുപത്രിക്ക് പിന്നിൽ തൂങ്ങിമരിച്ച നിലയിൽ - MarunadanMalayalee.com\nഐയിയുവിൽ രോഗവുമായി മല്ലടിച്ച് ദേവുചന്ദന; ചികിത്സക്കായി വേണ്ടിവരുന്ന ലക്ഷങ്ങളുടെ കണക്കുകൾക്ക് മുന്നിൽ പകച്ച് നിന്ന പിതാവ് ജീവനൊടുക്കി; ചന്ദ്രബാബുവിനെ കണ്ടെത്തിയത് എസ്എടി ആശുപത്രിക്ക് പിന്നിൽ തൂങ്ങിമരിച്ച നിലയിൽ\nJuly 01, 202009:49 AM IST Permalink\nതിരുവനന്തപുരം: എസ്.എ.ടി ആശുപത്രിയിൽ ചികിത്സയിൽ കഴിയുന്ന ഒൻപതു വയസുകാരി ദേവുചന്ദനയുടെ അച്ഛനെ തൂങ്ങിമരിച്ച നിലയിൽ കണ്ടെത്തി. ആലപ്പുഴ നൂറനാട് സ്വദേശി ചന്ദ്രബാബുവാണ് മരിച്ചത്. ഉത്സവത്തിന് ചെണ്ടമേളത്തോടൊപ്പം ചുവടുവച്ച് സാമൂഹിക മാധ്യമങ്ങളിൽ വൈറലായ ദേവുചന്ദനയുടെ അച്ഛൻ നൂറനാട് എരുമക്കുഴി മീനത്തേതിൽ കിഴക്കേക്കര വീട്ടിൽ ബി ചന്ദ്രബാബുവിനെ തിരുവനന്തപുരം എസ്എടി ആശുപത്രിക്ക് പിന്നിലാണ് മരിച്ച നിലയിൽ കണ്ടെത്തിയത്. ഗുരുതര രോഗം ബാധിച്ച് എസ്എടി ആശുപത്രിയിൽ ചികിത്സയിലാണ് ദേവുചന്ദന.\nആലപ്പുഴ നൂറനാട് പുത്തൻവിള അമ്പലത്തിലെ ഉത്സവത്തിന് സ്വയംമറന്ന് ചുവടുവച്ചതോടെയാണ് ദേവു സാമൂഹിക മാധ്യമങ്ങളിൽ താരമായത്. അതിനിടെയാണ് തലച്ചോറിലെ കോശങ്ങൾ നശിച്ചുപോകുന്ന ഗുരുതരമായ രോഗം ദേവുവിന് പിടിപെട്ടത്. തിരുവനന്തപുരം എസ്എടി ആശുപത്രിയിലെ ഐസിയുവിലാണ് ദേവുചന്ദന.\nനൂറനാട് സിബിഎം എച്ച്എസ്എസ് വിദ്യാർത്ഥിനിയാണ് ഈ ഒൻപതുകാരി. ചെണ്ടമേളത്തിനൊപ്പമുള്ള ചുവടുകൾ സാമൂഹികമാധ്യമങ്ങളിൽ വന്നതോടെ 2019 മേയിൽ ഒരു ചാനലിലെ കോമഡി പരിപാടിയിൽ ദേവുവിന് പങ്കെടുക്കാൻ അവസരം ലഭിച്ചു. ഈ സന്തോഷം തീരുംമുൻപേയാണ് രോഗം ദേവുവിനെ കീഴ്‌പ്പെടുത്തിയത്.ആഴ്ചകൾക്ക് മുൻപാണ് സ്ഥിതി ഗുരുതരമായത്. അടൂർ ജനറൽ ആശുപത്രിയിൽനിന്നാണ് എസ്എടി ആശുപത്രിയിലേക്ക് മാറ്റുകയായിരുന്നു.\nചികിത്സാച്ചെലവ് താങ്ങാൻ കൂലിപ്പണിക്കാരായ മാതാപിതാക്കൾക്ക് സാധിക്കുന്നില്ല. ഏതാനും ദിവസത്തിനിടയിൽ മരുന്നിന് ചെലവായത് ഒന്നരലക്ഷത്തോളം രൂപയാണ്. ബന്ധുക്കളും നാട്ടിലെ സുമനസ്സുകളും സഹായിച്ചാണ് തുക നൽകിയത്. ഇപ്പോൾ കുട്ടിയുടെ ചികിത്സാ ചെലവിന് സുമനസ്സുകളുടെ സഹായം തേടി കനറ ബാങ്കിൽ അക്കൗണ്ട് തുറന്നിട്ടുണ്ട്.


ഞങ്ങള്‍ക്കൊരു പാര്‍ട്ടിയോടും താല്‍പര്യമില്ല; വലതു സംഘടനകളുടെ ആരോപണം അടിസ്ഥാനരഹിതമെന്ന് ട്വിറ്റര് | Twitter responds to charge of political bias left ideology bjp\nഞങ്ങള്‍ക്കൊരു പാര്‍ട്ടിയോടും താല്‍പര്യമില്ല; വലതു സംഘടനകളുടെ ആരോപണം അടിസ്ഥാനരഹിതമെന്ന് ട്വിറ്റര്\nFeb 8, 2019, 08:50 PM IST\nസമൂഹമാധ്യമങ്ങള്‍ക്കും തെറ്റ് പറ്റും. എന്നാല് ഇഅത് രാഷ്ട്രീയ ഉദ്ദേശ്യത്തോടുകൂടിയുള്ളതല്ല. സാധാരണ മനുഷ്യര്‍ക്ക് പറ്റാവുന്ന പിഴവ് മാത്രമാണ്.\nരാഷ്ട്രീയ പക്ഷപാതിത്വം കാണിക്കുന്നുണ്ടെന്ന ആരോപണങ്ങള്‍ക്ക് മറുപടിയുമായി ട്വിറ്റര്. ട്വിറ്ററിന്റെ നയങ്ങള് ഇന്ത്യയിലെ ജീവനക്കാര് പ്രാവര്‍ത്തികമാക്കാത്തതാണ് പ്രശ്‌നത്തിന് കാരണമെന്ന് ട്വിറ്റര് പറഞ്ഞു.\nബിജെപി ഉള്‍പ്പടെയുള്ള വലതുപക്ഷ നിലപാടുകളുള്ളവര്‍ക്കെതിരെയാണ് ട്വിറ്റര് നിലകൊള്ളുന്നത്, അത്തരം അക്കൗണ്ടുകള് ട്വിറ്റര് നീക്കം ചെയ്യുകയാണ്. ഇടതുപക്ഷ അക്കൗണ്ടുകളോട് ട്വിറ്റര് അമതിമായ താല്‍പര്യം കാണിക്കുന്നു. അവരില് നിന്നും വിദ്വേഷ പ്രസംഗങ്ങളും അധിക്ഷേപകരമായ പോസ്റ്റുകളുണ്ടായിട്ടും അവ നീക്കം ചെയ്യുന്നില്ലെന്നുമുള്ള ആരോപണങ്ങളാണ് ട്വിറ്ററിനെതിരെ ഉയര്‍ന്നിരിക്കുന്നത്.\nഈ കാരണം ചൂണ്ടിക്കാട്ടി ബിജെപി എംപി അനുരാഗ് താക്കൂറിന്റെ നേതൃത്വത്തില് ഐടി മന്ത്രാലയം പ്രതിനിധികള് ഉള്‍പ്പെടുന്ന പാര്‍ലമെന്ററി കമ്മിറ്റി ട്വിറ്ററിന് സമന്‍സ് നല്‍കിയിരുന്നു.\nഎന്നാല് ഒരു തരത്തിലുള്ള രാഷ്ട്രീയ താല്‍പര്യങ്ങളുടേയും അടിസ്ഥാനത്തിലല്ല കമ്പനിയുടെ നയങ്ങള് കെട്ടിപ്പടുത്തതെന്ന് ട്വിറ്ററിന്റെ ഗ്ലോബല് പബ്ലിക് പോളിസി മേധാവി കോളിന് ക്രോവെല് ഒരു ബ്ലോഗ് പോസ്റ്റിൽ പറഞ്ഞു. ഇന്ത്യയിലെ ജീവനക്കാര് തീരുമാനങ്ങള് നടപ്പിലാക്കുന്നില്ല. അധിക്ഷേപകരവും വിദ്വേഷപരവും ആയ പെരുമാറ്റങ്ങള്‍ക്കെതിരെ രാഷ്ട്രീയവും ആശയപരവുമായ കാര്യങ്ങള് പരിഗണിക്കാതെ നടപടിസ്വീകരിക്കണമെന്നാണ് ട്വിറ്ററിന്റെ നിലപാട്.\nസമൂഹമാധ്യമങ്ങള്‍ക്കും തെറ്റ് പറ്റും. എന്നാല് അത് രാഷ്ട്രീയ ഉദ്ദേശ്യത്തോടുകൂടിയുള്ളതല്ല. സാധാരണ മനുഷ്യര്‍ക്ക് പറ്റാവുന്ന പിഴവ് മാത്രമാണ്. ക്രോവെല് പറഞ്ഞു. അതേസമയം ട്വിറ്ററിലെ ട്രെന്‍ഡിങ് ടോപ്പിക്കുകള്‍ക്കെതിരെയുള്ള ആരോപണങ്ങള് പലതും അടിസ്ഥാനരഹിതമാണെന്നും അദ്ദേഹം പറഞ്ഞു.\nട്വിറ്റര് ട്രെന്‍ഡിങില് ഇടത് പക്ഷ വിഷയങ്ങള്‍ക്ക് പ്രാധാന്യം നല്‍കുന്നുവെന്നാണ് വലതുപക്ഷ ആരോപണം. എന്നാല് ഒരു നിശ്ചിത സമയപരിധിയ്ക്കുള്ളില് ഒരു വിഷയത്തിന്‍മേല് വരുന്ന ട്വീറ്റുകളുടെ എണ്ണമാണ് അതിന്റെ റാങ്കും ട്രെന്റും നിശ്ചയിക്കുന്നതിനുള്ള ഒരു മാനദണ്ഡമെന്ന് ബ്ലോഗ്‌പോസ്റ്റ് പറഞ്ഞു. എണ്ണത്തിലും സമയപരിധിയിലും വരുന്ന മാറ്റങ്ങളാണ് ചില വിഷയങ്ങള് ട്രെന്‍ഡിങ് പട്ടികയില് താഴേക്ക് പോകാനുള്ള കാരണം. അത് നിഷ്പക്ഷമായ അല്‍ഗോരിതങ്ങളാണ് തീരുമാനിക്കുന്നത്. ട്വിറ്റര് വ്യക്തമാക്കുന്നു.\nഅശ്ലീല ഉള്ളടക്കങ്ങളും വിദ്വേഷപരമായ ഉള്ളടക്കങ്ങളും ഉള്‍പ്പടെ ട്വിറ്ററിന്റെ ചട്ടങ്ങള്‍ക്ക് വിരുദ്ധമായവമാത്രമാണ് ട്രെന്‍ഡിങ് ലിസ്റ്റില് നിന്നും കമ്പനി ഒഴിവാക്കുന്നത്. അത്തരം തീരുമാനമെടുക്കുന്നത് പരിശീലനം നേടിയ വിദഗ്ദരാണ്. അതില് രാഷ്ട്രീയപരമോ ആശയപരമോ ആയ പക്ഷപാതിത്വമില്ല.\nജനുവരി 28ന് ഇഷ്‌കരണ് സിങ് ഭണ്ഡാരി എന്നയാള് രാജ്നാഥ് സിങുമായി നടത്തിയ കൂടിക്കാഴ്ചയിലാണ് ട്വിറ്ററിന്റെ വിവേചനപരമായ നിലപാടിനെതിരെ പരാതിപ്പെട്ടത്. ഭാരതീയ താല്‍പര്യങ്ങള് വെച്ചു പുലര്‍ത്തുന്നതും സര്‍ക്കാര് അനുകൂലവുമായ അക്കൗണ്ടുകള് ട്വിറ്റര് പിന്‍വലിക്കുകയാണെന്നാണ് ഭണ്ഡാരിയുടെ പ്രധാന ആരോപണം. ഇത് രാജ്യ സുരക്ഷയ്ക്ക് ഭീഷണിയാണെന്നും ഭണ്ഡാരി ആരോപിച്ചു.\nഓണ്‍ലൈന് ന്യൂസ് പ്ലാറ്റ്ഫോമുകളിലും സോഷ്യല് മീഡിയയിലും പൗരന്മാരുടെ അവകാശ സംരക്ഷണം എന്ന വിഷയവുമായി ബന്ധപ്പെട്ട് ഫെബ്രുവരി 11 ന് ചേരുന്ന പാര്‍ലമെന്ററി കമ്മിറ്റിയുടെ യോഗത്തില് ഈ പ്രശ്നം ചര്‍ച്ച ചെയ്യാനിരിക്കുകയാണ്.\nContent Highlights: Twitter responds to charge of political bias left ideology bjp\nഅപകടകരമായ ഉള്ളടക്കങ്ങള് ഇന്‍സ്റ്റാഗ്രാം മറയ്ക്കും; പുതിയ ഫീച്ചര് അവതരിപ്പിച്ചു\nസാന്‍ഫ്രാന്‍സിസ്‌കോ: സ്വയം ഉപദ്രവമേല്‍പ്പിക്കുന്നതും പ്രകോപനപരവും ..\nട്വിറ്ററില് തിളങ്ങി അജിത്തിന്റെ 'വിശ്വാസം'; ഈ വര്‍ഷത്തെ ജനപ്രിയ ഹാഷ്ടാഗുകള്\nസോഷ്യല് മീഡിയയും ആധാറും ബന്ധിപ്പിക്കുമ്പോള്\nസാമൂഹിക മാധ്യമങ്ങളെ ആധാറുമായി ബന്ധിപ്പിക്കണമെന്ന് ആവശ്യം, കേന്ദ്ര നിലപാട് നിര്‍ണായകമാകും\nകേരളാ പോലീസിന് പിന്നാലെ ഉത്തരാഖണ്ഡ് പോലീസും ടിക് ടോക്കില്


കയറ്റുമതിയിൽ ഇരട്ടയക്ക വളർച്ച : Deepika.com Business News\nന്യൂഡൽഹി: കയറ്റുമതിയിൽ ഇരട്ടയക്ക വളർച്ചയുമായി ഫെബ്രുവരി. ഏറെക്കാലത്തിനു ശേഷമാണ് ഇങ്ങനെയൊരു വർധന. ഫെബ്രുവരിയിലെ കയറ്റുമതി 2,449 കോടി ഡോളർ തലേ ഫെബ്രുവരിയേക്കാൾ 17.48 ശതമാനം കൂടുതലാണ്. ഇറക്കുമതിയിലെ വർധന 21.76 ശതമാനമാണ്. 3,338.7 കോടി ഡോളർ.\nഏപ്രിൽ-ഫെബ്രുവരിയിലെ കയറ്റുമതി 24,541 കോടി ഡോളർ വരും. വർധന 2.52 ശതമാനം. ഏപ്രിൽ-ഫെബ്രുവരി ഇറക്കുമതി 34,070 കോടി ഡോളർ. വർധന 3.67 ശതമാനം. 11 മാസകാലത്തെ വാണിജ്യ കമ്മി 9,529 കോടി ഡോളർ. ഇതു തലേവർഷം 11 മാസത്തേക്കാൾ 16.65 ശതമാനം കുറവാണ്.\nഫെബ്രുവരിയിൽ അമേരിക്കയിലേക്ക് 5.61 ശതമാനവും ജപ്പാനിലേക്ക് 10.87 ശതമാനവും യൂറോപ്യൻ യൂണിയനിലേക്ക് 1.68 ശതമാനവും കണ്ട് കയറ്റുമതി വർധിച്ചു. അതേസമയം ചൈനയിലേക്കുള്ളത് 6.2 ശതമാനം കുറഞ്ഞു.\nഫെബ്രുവരിയിലെ ക്രൂഡ് ഓയിൽ ഇറക്കുമതി തലേ ഫെബ്രുവരിയേക്കാൾ 60 ശതമാനം കൂടുതൽ വിലയ്ക്കാണ്.


Wednesday, February 19, 2020 19:17:15 PM\nസ്വന്തം ലേഖകൻ: എം പദ്മകുമാര് സംവിധാനം ചെയ്യുന്ന മാമാങ്കം റിലീസിനൊരുങ്ങുകയാണ്. ചിത്രത്തിലെ ക്യാരക്ടര് പോസ്റ്ററുകള് ഓരോന്നായി പുറത്തുവിട്ടുകൊണ്ടിരിക്കുകയാണ് അണിയറപ്രവര്‍ത്തകരിപ്പോള്. ഇന്ത്യയില് അറിയപ്പെടുന്ന സ്‌പോര്‍ട്‌സ് താരം കൂടിയായ നടി പ്രാചി ടെഹ്‌ലാന് ചിത്രത്തില് അഭിനയിക്കുന്നുണ്ട്. ഉണ്ണിമായ എന്ന കഥാപാത്രമായെത്തുന്ന നടിയുടെ ജന്മദിനത്തില് ആശംസകള് നേര്‍ന്നുകൊണ്ട് ഒരുക്കിയിരിക്കുന്ന പോസ്റ്ററാണ് ഇപ്പോള് വാര്‍ത്തയാകുന്നത്.\nകോമണ്‍വെല്‍ത്ത് ഗെയിംസില് ഇന്ത്യന് നെറ്റ്‌ബോള് ടീമിനെ നയിച്ചയാളാണ് പ്രാചി ടെഹ്‌ലാന്. സൗത്ത് ഏഷ്യന് ബീച്ച് ഗെയിംസിലെ വെള്ളിമെഡല് നേട്ടത്തോടെ നെറ്റ്‌ബോളില് ഇന്ത്യയ്ക്ക് അന്താരാഷ്ട്രതലത്തില് ചരിത്രത്തിലെ ആദ്യ മെഡല് നേടിക്കൊടുത്ത നായിക. ബാസ്‌കറ്റ്‌ബോളിലും ദേശീയതലത്തില് കളിച്ചശേഷം വെള്ളിത്തിരയിലേക്ക് കടന്നുവന്നു. ടി.വി. സീരിയലുകള്‍ക്കിടയില് പഞ്ചാബി ചിത്രമായ അര്‍ജാനും ബൈലാറസും ചെയ്തതിന്റെ അനുഭവസമ്പത്തിലാണ് മാമാങ്കത്തിലേക്കെത്തുന്നത്.\nകാവ്യ ഫിലിം കമ്പനിയുടെ ബാനറില് പ്രവാസി വ്യവസായിയായ വേണു കുന്നപ്പള്ളിയാണ് മാമാങ്കം നിര്‍മിക്കുന്നത്. മലയാളത്തിനു പുറമേ ഹിന്ദി, തമിഴ്, തെലുങ്ക് ഭാഷകളിലും മാമാങ്കം പുറത്തിറക്കുന്നുണ്ട്. മനോജ് പിള്ളയാണ് ഛായാഗ്രഹണം. ചിത്രത്തില് മമ്മൂട്ടിക്ക് പുറമേ ഉണ്ണി മുകുന്ദന്, സിദ്ധിഖ്, തരുണ് അറോറ, സുദേവ് നായര്, മണികണ്ഠന്, സുരേഷ് കൃഷ്ണ, മാസ്റ്റര് അച്യുതന് എന്നിവരും അഭിനയിക്കുന്നുണ്ട്. അനു സിതാര, കനിഹ, ഇനിയ എന്നിവരാണ് ചിത്രത്തിലെ നായികമാര്.


neyyattinakara | മകളുടെ തലവെട്ടി അച്ഛന്റെ പ്രതികാരം; ചോരയൊലിപ്പിച്ച് കതിർ മണ്ഡപത്തിൽ നാടിനെ നടുക്കിയ സംഭവം; ഇത് ദുരഭിമാനം തലയ്ക്ക് പിടിക്കുമ്പോൾ സ്വന്തം ചോരയെന്ന് പോലും ഓർത്തില്ല - Malayalivartha.com Widgets Magazine\nമകളുടെ തലവെട്ടി അച്ഛന്റെ പ്രതികാരം; ചോരയൊലിപ്പിച്ച് കതിർ മണ്ഡപത്തിൽ നാടിനെ നടുക്കിയ സംഭവം; ഇത് ദുരഭിമാനം തലയ്ക്ക് പിടിക്കുമ്പോൾ സ്വന്തം ചോരയെന്ന് പോലും ഓർത്തില്ല\nപ്രണയത്തിന് കണ്ണില്ല എന്നത് പഴമൊഴി, ഇന്ന് പ്രണയം ഇരുതല മൂർച്ചയുള്ള വാളാണ്. പ്രണയ പകയിലും പ്രണയിച്ചു പോയത് കൊണ്ട് മാത്രവും ആയുസെത്തും മുൻപ് അരും കൊലയ്ക്ക് ഇരയാകേണ്ടി വരുന്നവരുടെ വാർത്തകൾ നാം ദിവസേന കേൾക്കാറുണ്ട്. പ്രണയം നിരസിച്ചതിന് കാമുകനാലും കാമുകിയാലും കൊടും ക്രൂരതകൾ ഏറ്റു വാങ്ങേണ്ടി വരാറുണ്ട് ചിലർക്ക്. ഈ നൂറ്റാണ്ടിലും മക്കളുടെ പ്രണയം അംഗീകരിക്കാനാകാതെ നിഷ്കരുണം അവരെ കൊന്നു തള്ളാറുണ്ട് ജന്മം നൽകിയവർ തന്നെ. അത്തരത്തിൽ വലിയൊരു ക്രൂരതയുടെ വാർത്തയാണ് തിരുവനന്തപുരം നെയ്യാറ്റിൻകരയിൽ നിന്ന് പുറത്ത് വരുന്നത്. ഇവിടെ മകളുടെ പ്രണയത്തിൽ വില്ലൻ അച്ഛനാണ്.\nതന്റെ ഇഷ്ടപ്രകാരമല്ലാതെ, പ്രണയിച്ച യുവാവുമായി മകളുടെ വിവാഹം നടത്തുന്നതില് പ്രകോപിതനായ ഗൃഹനാഥന് ഭാര്യയെയും മകളെയും മകനെയും വിവാഹത്തലേന്ന് വെട്ടിപ്പരിക്കേല്പിക്കുകയായിരുന്നു. തലയ്‌ക്കേറ്റ പരിക്കുമായി കതിര്‍മണ്ഡപത്തിലെത്തിയ യുവതിയുടെ വിവാഹം നടക്കുകയും ചെയ്തു. ഒളിവില്‍പ്പോയ അച്ഛനെ പോലീസ് കസ്റ്റഡിയിലെടുത്തു. ആറാലുംമൂട് പൂജാ നഗര് മണ്ണറത്തല വീട്ടില് പ്രദീപ് ചന്ദ്രന് ആണ് ഭാര്യയെയും മക്കളെയും വെട്ടിപ്പരിക്കേല്‍പ്പിച്ചത്. ഭാര്യ ശ്രീലത മകള് ലിജ, മകന് ബെന് എന്നിവര്‍ക്കാണ് വെട്ടേറ്റത്. ലിജയുടെ വിവാഹം തന്റെ ഇഷ്ടമില്ലാതെ നടത്തുന്നതിലുള്ള ദേഷ്യവും മനോവിഷമവും കാരണമാണ് പ്രദീപ് ആക്രമണം നടത്തിയതെന്ന് നെയ്യാറ്റിന്‍കര പോലീസ് പറഞ്ഞു. ചൊവ്വാഴ്ച രാത്രിയിലാണ് സംഭവം.\nബെംഗളൂരുവിലെ സ്വകാര്യ കംപ്യൂട്ടര് കമ്പനിയിലെ ജീവനക്കാരിയാണ് ലിജ. ഒപ്പം ജോലി ചെയ്ത തൃശ്ശൂര് സ്വദേശിയുമായി പ്രണയത്തിലായി. ഇവരുടെ വിവാഹം ബുധനാഴ്ച ബാലരാമപുരത്തെ കല്യാണ മണ്ഡപത്തില്‍വെച്ച് നടത്താന് തീരുമാനിച്ചിരുന്നു. ഈ വിവാഹത്തോട് പ്രദീപിന് സമ്മതമില്ലായിരുന്നു. ഇതിനെ എതിര്‍ത്ത് വീട്ടില് സംസാരിക്കുന്നതിനിടെയാണ് പ്രകോപിതനായി കത്തിയെടുത്ത് ഇയാള് ആക്രമണം നടത്തിയത്. കത്തികൊണ്ടുള്ള വെട്ടേറ്റ് ശ്രീലതയുടെ കൈയ്ക്കും മക്കളായ ലിജയുടെയും ബെന്നിന്റെയും തലയ്ക്കും പരിക്കേറ്റു. പരിക്കേറ്റ മൂവരും നെയ്യാറ്റിന്‍കര സ്വകാര്യ ആശുപത്രിയില് ചികിത്സതേടി. അക്രമമുണ്ടായെങ്കിലും നിശ്ചയിച്ച മുഹൂര്‍ത്തത്തില്‍തന്നെ ബുധനാഴ്ച രാവിലെ ലിജയും തൃശ്ശൂര് സ്വദേശിയുമായുള്ള വിവാഹം നടന്നു.\nദുരഭിമാനം തലയ്ക്ക് പിടിക്കുമ്പോൾ മുന്നിൽ നിൽക്കുന്നത് സ്വന്തം ചോരയാണെന്ന് ചിന്തിക്കാൻ പോലും ഇത്തരക്കാർക്ക് കഴിയുന്നില്ല എന്നതാണ് ഭയപ്പെടുത്തുന്ന യാഥാർഥ്യം. ദളിത് യുവാവിനെ പ്രണയിച്ചതിന്റെ പേരിൽ കല്യാണത്തലേന്ന് സ്വന്തം അച്ഛനാൽ അരും കൊല ചെയ്യപ്പെട്ട ആതിര ഇന്നും കേരളത്തിന്റെ നൊമ്പരമാണ്. മലപ്പുറം അരീക്കോട്ടായിരുന്നു അന്ന് നാടിനെയാകെ നടുക്കിയ സംഭവം ഉണ്ടായത്. 2018 മാർച്ച് 22നായിരുന്നു സംഭവം. സ്വന്തം അച്ഛനാണ് ആ പെൺകുട്ടിയുടെ ജീവനെടുത്തത്. സാമ്പത്തികമായി ഉയർന്ന നിലയിലായിരുന്ന ഒരു പട്ടാളക്കാരനെയാണ് ആതിര പ്രണയിച്ചതും കല്യാണം കഴിക്കാൻ തീരുമാനിച്ചതും.\nആ വിവാഹം നടന്നാൽ താനെങ്ങനെ സമൂഹത്തിനു മുന്നിൽ തലയുയർത്തി നിൽക്കുമെന്നു ചോദിച്ചാണ് അച്ഛൻ മകളെ വെട്ടിക്കൊന്നത്. കോടതിയിൽ ആതിരയുടെ അമ്മയും സഹോദരനും കൂറുമാറിയതോടെ തെളിവുകളുടെ അഭാവത്തിൽ പ്രതി കുറ്റവിമുക്തനായി.2001 സെപ്തംബർ 18നാണ് കാസർകോട് യൂത്ത് കോൺഗ്രസ് മണ്ഡലം പ്രസിഡന്റ് വിദ്യാനഗർ പടുവടുക്കം ബാലകൃഷ്ണൻ കൊല്ലപ്പെട്ടത്. ഇതര സമുദായത്തിലെ പെൺകുട്ടിയെ വിവാഹം കഴിച്ചതാണ് കൊലയ്‌ക്ക് പിന്നിലെന്ന് പൊലീസ് കണ്ടെത്തിയിരുന്നു. സമൂഹം ഏറെ ചർച്ചചെയ്യുകയും ചെയ്‌ത സംഭവുമായിരുന്നു കോട്ടയത്തെ കെവിന്റെ കൊലപാതകം.\nകോട്ടയം മാന്നാനത്തുള്ള ദളിത് ക്രൈസ്തവ കുടുംബത്തിലുള്ള കെവിനും റോമൻ കത്തോലിക്കാ വിഭാഗത്തിൽ നിന്നുള്ള നീനുവും തമ്മിലുള്ള പ്രണയവും വിവാഹവുമാണ് കെവിന്റെ കൊലപാതകത്തിൽ കലാശിച്ചത്. പാലക്കാട് തേങ്കുറുശിയിലെ അനീഷും ദുരഭിമാന കൊലയുടെ മറ്റൊരു ഉദാഹരണമാണ് . ഇവിടെ പ്രതികൾ ഭാര്യാപിതാവും അമ്മാവനും. ദുരഭിമാനത്തിന്റെ കാരണം ജാതിയും സാമ്പത്തികമായ അന്തരവും.കഴിഞ്ഞ സെപ്തംബർ 27നാണ് തേങ്കുറുശി ഇലമന്ദം സ്വദേശി അനീഷും ചെറുതുപ്പല്ലൂർ സ്വദേശിനി ഹരിതയും വിവാഹിതരായത്. വെള്ളാളപിള്ള വിഭാഗത്തിൽപ്പെടുന്ന പെൺകുട്ടി കൊല്ലൻ സമുദായംഗമായ അനീഷിനെ വിവാഹം കഴിച്ചതിലെ വൈരാഗ്യമാണ് കൊലപാതകത്തിന് പിന്നിലെന്ന് പ്രതികൾ വ്യക്തമാക്കിയിട്ടുണ്ട്.\nജാതിരഹിത - മതേതര സമൂഹമാണെന്ന് ഊറ്റംകൊള്ളുന്ന കേരളത്തിൽ ഒന്നിന് പിറകേ ഒന്നായി ഇത്തരം കൊലപാതകങ്ങളും കൊലപാതക ശ്രമങ്ങളും അരങ്ങേറുന്നത് ഒട്ടും ആശാവഹമല്ലെന്നതാണ് തിരിച്ചറിയേണ്ട വസ്തുത. തൊലിപ്പുറത്തുള്ള ചികിത്സയല്ല ഇതിനാവശ്യം. വിദ്യാഭ്യാസത്തിലൂടെയുള്ള ബോധവത്കരണമാണ് ശാശ്വതം.ഭരണഘടന നൽകുന്ന മൗലികാവകാശങ്ങയളുടെ ലംഘനമാണ് ദുരഭിമാന കൊലപാതകങ്ങളിലൂടെ സംഭവിക്കുന്നത് എന്ന് ഇന്ത്യൻ നീതിന്യായ കോടതികൾ പലതവണ ചൂണ്ടിക്കാണിച്ചിട്ടുണ്ട്. പക്ഷേ, നാളിതുവരെയായി ഒരു പ്രത്യേക നിയമം നടപ്പാക്കാൻ നമുക്ക് കഴിഞ്ഞിട്ടില്ലെന്നത് ദൗർഭാഗ്യകരമാണ്. ദുരഭിമാന കൊലകൾക്കെതിരെ നിയമഭേദഗതി ആവശ്യപ്പെട്ട് പാർലമെന്റിൽ ഒറ്റപ്പെട്ട ചില ശബ്ദങ്ങൾ ഉയർന്നിരുന്നെങ്കിലും അവയെല്ലാം പാതിവഴിയിൽ അവസാനിക്കുകയായിരുന്നു.


എന്റെ കുറവുകളെ ഞാന് സ്‌നേഹിക്കുന്നു, കുറവുകളാണ് എന്നെ ഞാനാക്കുന്നത് ;ആരാധികയുടെ ചോദ്യത്തിന് മറുപടിയുമായി സനുഷ – Times Kerala\nഎന്റെ കുറവുകളെ ഞാന് സ്‌നേഹിക്കുന്നു, കുറവുകളാണ് എന്നെ ഞാനാക്കുന്നത് ;ആരാധികയുടെ ചോദ്യത്തിന് മറുപടിയുമായി സനുഷ\nBy Soniya James Last updated Oct 15, 2019\nമലയാളത്തില് ബാലതാരമായി അരങ്ങേറ്റം കുറിച്ച് നായിക നിരയിലെത്തിയ നടിയാണ് സനുഷ. ഇപ്പോള് അഭിനയ രംഗത്തു നിന്ന് ഇടവേള എടുത്തിരിക്കുന്ന സനുഷ സമൂഹമാധ്യമങ്ങളില് സജീവമാണ്. നടി അടുത്തിടെ ഇന്‍സ്റ്റഗ്രാമില് പങ്കുവച്ച പുതിയ ചിത്രത്തിന് പ്രേക്ഷക നല്‍കിയ കമന്റും അതിന് സനുഷയുടെ മറുപടിയുമാണ് ഇപ്പോള് ശ്രദ്ധ നേടിയിരിക്കുന്നത്.\nപല്ലില് കമ്പിയിട്ടുടേ,നിര തെറ്റിയല്ലേ പല്ലുള്ളത്, അതിനാല് പറഞ്ഞെന്നേയുള്ളൂ എന്നായിരുന്നു ഒരു ആരാധികയുടെ കമന്റ്. ഇതിന് പിന്നാലെയായാണ് മറുപടിയുമായി സനുഷയെത്തിയത്. എന്റെ കുറവുകളെ ഞാന് സ്‌നേഹിക്കുന്നു, ഈ പല്ലിന്റെ കാര്യത്തില് ഞാന് പൂര്‍ണ സംതൃപ്തയാണ്, നിര്‍ദേശത്തിന് നന്ദി, ആ കുറവുകളാണ് എന്നെ ഞാനാക്കുന്നതെന്നും സനുഷ കുറിച്ചിരുന്നു. ആരാധികയുടെ കമന്റ് മാത്രമല്ല സനുഷയുടെ മറുപടിയും സമൂഹ മാധ്യമങ്ങളിലൂടെ വൈറലായി മാറിയിരുന്നു.\nമലമ്പുഴയിലെ യക്ഷിയെ അനുകരിച്ച് റിമ കല്ലിങ്കൽ!\nകാർത്തി ചിത്രം ‘കൈദി’യുടെ സെന്‍സര് സര്‍ട്ടിഫിക്കേഷന് പൂര്‍ത്തിയായി


‘സ്വതന്ത്രമായി അഭിപ്രായങ്ങള് പറയാന് സര്‍വീസ് ചട്ടങ്ങള് തടസ്സമാകുന്നു’; കണ്ണന് ഗോപിനാഥന് ഐ.എ.എസ് രാജിവെച്ചു\nകഴിഞ്ഞവര്‍ഷത്തെ പ്രളയകാലത്ത് കൊച്ചിയിലെ ദുരിതാശ്വാസ പ്രവര്‍ത്തകര്‍ക്കൊപ്പം ആരുമറിയാതെ പ്രവർത്തിക്കുകയും ചുമടെടുക്കുകയും ചെയ്ത് ശ്രദ്ധ നേടിയ മലയാളിയാണ് കണ്ണന് ഗോപിനാഥന്.\n24 Aug, 2019 at 04:07 PM\nസ്വതന്ത്രമായി അഭിപ്രായങ്ങള് പറയാന് സര്‍വീസ് ചട്ടങ്ങള് തടസ്സമാകുന്നുവെന്ന് ചൂണ്ടിക്കാട്ടി മലയാളി ഐ.എ.എസ് ഉദ്യോഗസ്ഥന് കണ്ണന് ഗോപിനാഥന് രാജിവെച്ചു. കഴിഞ്ഞവര്‍ഷത്തെ പ്രളയകാലത്ത് കൊച്ചിയിലെ ദുരിതാശ്വാസ പ്രവര്‍ത്തകര്‍ക്കൊപ്പം ആരുമറിയാതെ പ്രവർത്തിക്കുകയും ചുമടെടുക്കുകയും ചെയ്ത് ശ്രദ്ധ നേടിയ മലയാളിയാണ് കണ്ണന് ഗോപിനാഥന്.\n2012 ബാച്ച് ഐ.എ.എസ് ഉദ്യോഗസ്ഥനായ കണ്ണന് ഗോപിനാഥന് കഴിഞ്ഞ വ്യാഴാഴ്ചയാണ് കേന്ദ്ര പഴ്‌സണല് മന്ത്രാലയത്തിന് രാജിക്കത്ത് നല്‍കിയത്. ‘എനിക്കെന്റെ അഭിപ്രായ സ്വാതന്ത്ര്യം തിരികെ വേണം. മറ്റുള്ളവര്‍ക്കുവേണ്ടി ശബ്ദിക്കാമെന്നു വിശ്വസിച്ചുകൊണ്ടാണ് ഞാന് സര്‍വ്വീസില് കയറിയത്. പക്ഷേ എനിക്ക് എന്റെ ശബ്ദം ഉപയോഗിക്കാന് പറ്റാത്ത അവസ്ഥയാണ്. രാജിയിലൂടെ എനിക്ക് അഭിപ്രായ സ്വാതന്ത്ര്യം തിരികെ ലഭിക്കും.’ അദ്ദേഹം പറഞ്ഞതായി ദ ന്യൂസ് മിനിറ്റ് റിപ്പോര്‍ട്ടു ചെയ്യുന്നു.\nഇത് എന്തെങ്കിലും സ്വാധീനമുണ്ടാക്കുമെന്ന് ഞാന് കരുതുന്നില്ല. പകുതി ദിവസം വാര്‍ത്തയില് നിന്നേക്കാം. പക്ഷേ എന്തുവന്നാലും എനിക്കത് ചെയ്യണം. മനസാക്ഷിയ്ക്ക് അനുസരിച്ച് എനിക്കു പ്രവര്‍ത്തിക്കണം’ എന്നും അദ്ദേഹം പറഞ്ഞു. കേന്ദ്രഭരണ പ്രദേശമായ ദാദര് ആന്റ് നാഗര് ഹവേലിയിലെ ജില്ലാ കലക്ടറായിരുന്ന കണ്ണന് ഗോപിനാഥ് കോട്ടം പുതുപ്പള്ളി സ്വദേശിയാണ്. നിലവില് ദാദര് ആന്റ് നാഗര് ഹവേലി വൈദ്യുത- പാരമ്പര്യേതര ഊര്‍ജ വകുപ്പില് സെക്രട്ടറിയാണ്.


എഴുത്തച്ഛന് അദ്ധ്യാത്മരാമായണമെഴുതുന്നതു മഹര്‍ലോകത്തിരുന്നുകൊണ്ടാണ്. വര്‍ഷങ്ങള്‍ക്കുമുമ്പ് ജഗദ്ഗുരു സ്വാമി സത്യാനന്ദസരസ്വതി തൃപ്പാദങ്ങള് നൈമിശാരണ്യത്തിലെ വ്യാസ ഗദ്ദിക്കുമുന്നില്‍വച്ച് ഈയുള്ളവനോടു പറഞ്ഞു. വ്യാസഭഗവാന് മഹാഭാരതം രചിച്ചത് മഹര്‍ലോകത്തിരുന്നാണ്. അതുകൊണ്ടാണ് അദ്ദേഹം പറയാത്തതായി യാതൊന്നും അവശേഷിക്കാത്തത്. അവിടിരുന്നാല് എല്ലാം വ്യക്തമായി കാണാം. ഈ ഭൂമിയില് മറ്റാരെയുംപോലെ ഒരു മനുഷ്യശരീരവുമായി ജീവിച്ച വ്യാസഭഗവാന് എങ്ങനെയാണു മഹര്‍ലോകത്തിരുന്നു മഹാഭാരതമെഴുതുന്നത് എന്ന സംശയം ആര്‍ക്കുമുണ്ടാകാം. അതിന്റെ തത്ത്വം സ്വാമി തൃപ്പാദങ്ങള്‍തന്നെ ചക്രതീര്‍ത്ഥക്കരയില്‍വച്ചു ഒരു ചോദ്യത്തിനു മറുപടിയായി വിശദീകരിച്ചു തന്നിട്ടുണ്ട്.\nസമസ്ത ചരാചരങ്ങളും സ്ഥൂലശരീരം കൊണ്ടു ഭൂലോകത്താണ്. പക്ഷേ എല്ലാപേരുടെയും ബോധമണ്ഡലം ഭൂലോകത്തായിക്കൊള്ളണമെന്നില്ല. പലരുടെയും ബോധം തന്മൂലം അനുഭവവും അതലവിതലാദി പാതാളലോകം വരെയുള്ള അധോലോകങ്ങളിലായിരിക്കും. എന്നാല് ചിലര് ഉപരിലോകമായ ഭൂവര്‍ലോകത്തിലോ സ്വര്‍ലോകത്തിലോ വളരെ അപൂര്‍വം ചിലര് മഹര്‍ലോകത്തിലോ ബോധത്തെ ഉറപ്പിച്ചിട്ടുണ്ടായിരിക്കും. ലോകമെന്നത് അനുഭവമണ്ഡലമാണ്. അതു അവരുടെ കര്‍മ്മവാസനകളെ ആശ്രയിച്ചിരിക്കുന്നു. മനുഷ്യശരീരവുമായി നടക്കുന്നവരില് പലരും അതിക്രൂരന്മാരും അക്രമികളും എന്നാല് ചിലരെങ്കിലും ദേവകല്പന്മാരും കരുണാമയന്മാരുമായി കാണപ്പെടുന്നത് അതുകൊണ്ടാകുന്നു. മഹര്‍ലോകം പ്രകാശത്തിന്റെ ലോകമാണ്. ജ്ഞാനത്തിന്റെ ദിവ്യമണ്ഡലമാണ്. അവര്‍ക്കു കാണാന് കഴിയുത്തതായി യാതൊന്നുമുണ്ടാവുകയില്ല. അവര് ശ്രീരാമനെന്ന ദിവ്യാനന്ദത്തെ അനുഭവിക്കുന്നവരായിരിക്കും. അത്തരക്കാര് കാവ്യമെഴുതിയാല് അതുപുറപ്പെടുന്നത് ജ്ഞാനാനന്ദമയമായ മഹര്‍ലോകത്തുനിന്നാവും. ആ ദിവ്യലോകത്തിന്റെ പ്രഭാവം അവരുടെ സൂക്തങ്ങളില്‍നിറഞ്ഞുനില്‍ക്കുകയും ചെയ്യും.\nആദ്ധ്യാത്മിക സാധനകൊണ്ട് ആര്‍ക്കും എത്തിച്ചേരാവുന്ന ഇടമാണത്. പരിശ്രമം കൂടാതെ അവിടെ ബോധമണ്ഡലത്തെ ഉറപ്പിക്കാന് സാദ്ധ്യമല്ലെന്നതും മറക്കാതിരിക്കുക. അവിടെ എത്തിച്ചേര്‍ന്നവര് സ്ഥൂല ശരീരമായി തന്നെ കരുതുന്നില്ല. മനസ്സ് ബുദ്ധി പ്രാണങ്ങള് തുടങ്ങി പത്തൊന്‍പതു ഘടകങ്ങളുള്ള സൂക്ഷ്മശരീരമായും കരുതുന്നില്ല. ആനന്ദസ്വരീപനായ രാമന്റെ അവിഭാജ്യമായ അംശമാണുതാനെന്നു തിരിച്ചറിയുന്നു. പ്രപഞ്ചം മുഴുവന് രാമമയമാണെന്നും അനുഭവിച്ചറിയുന്നു. ആനന്ദാത്മകമായ ആ ദിവ്യാവസ്ഥയില് ഹൃദയത്തിലൂടെ അണപൊട്ടിയൊഴുകുന്ന വാക്കുകള് കവിതയായേ ഭവിക്കു. അതു തന്റെ സൃഷ്ടിവൈഭവമാണെന്നു മറ്റുള്ളവരെപ്പോലെ ആ യോഗം കരുതുന്നില്ല. രാമനില്‍നിന്നു വേറിട്ട് തനിക്ക് ഒരു നിലനില്പുപോലുമില്ല. അഹന്തതെല്ലുമില്ലെന്നര്‍ത്ഥം. ആനിലയ്ക്ക് ഇല്ലാത്ത തന്നില്‍നിന്നു കവിത എങ്ങനെ പ്രവഹിക്കാന്? കവിത ആലപിക്കുന്നത് ശ്രീരാമന്റെ തന്നെ ശക്തിയാണ്. ലോകസൃഷ്ടിക്കായി ഭഗവാന് തന്റെതന്നെ ശക്തിയെ പ്രവര്‍ത്തനക്ഷമമാക്കി എന്നു നേരത്തേ പറഞ്ഞിട്ടുണ്ടല്ലോ.\nവിദ്യരൂപവും ഐശ്വര്യരൂപവും കരുത്തിന്റെ രൂപവും പ്രസ്തുത ശക്തിവിശേഷത്തിനുണ്ട്. അതില് വിദ്യാരൂപിണിയായ ശക്തിചൈതന്യമാണ് ശാരികപ്പൈതല്. അതിന്റെ മധുരമായ പാട്ടിനു പ്രവഹിക്കാനുതകുന്ന ഒരു ഉപകരണം മാത്രമാണു താന്. ആ കവിതയുടെ കര്‍ത്താവോ ഭോക്താവോ യാതൊന്നുമാകുന്നില്ല താന്. അതാണു ശ്രീരാമനാമം പാടിവന്ന പൈങ്കിളിപ്പെണ്ണേ ശ്രീരാമചരിതം നീ ചൊല്ലീടു മടിയാതെ എന്നു രാമായണാദിയിലെ അദ്ദേഹം ശാരികയോടഭ്യര്‍ത്ഥിക്കുന്നത്.\nപാടുന്നത് ഞാനല്ലെന്ന അവസ്ഥയിലെത്തിയാലേ കിളിമകള് പാടിത്തുടങ്ങു. അതാണു മഹര്‍ലോകത്തിലെ അവസ്ഥ. പാട്ടിനു നടഞാനല്ലെന്ന ചിന്തപോലും അവിടെ എത്തുമ്പോള് അസ്തമിച്ചു പോയിരിക്കും. എന്തെന്നാല് അഹന്തയക്കു തെല്ലും ഇടമില്ലാത്ത സ്ഥലമാണത്. ഞാനെന്നും എന്റേതെന്നുമുള്ള വിചാരം കിടക്കുവോളം കിളിമകളുടെ പാട്ട് പുറത്തേക്കു കേള്‍ക്കപ്പെടുകയില്ല. പകരം എഴുത്തുകാരന്റെ പാട്ടായിരിക്കും പ്രവഹിക്കുക. അതിനു അര്‍ത്ഥഗാംഭീര്യവും സൗന്ദര്യവും നന്നേ കുറയും. സഹൃദയന്റെ മനസ്സില് ആനന്ദാനുഭൂതി സൃഷ്ടിക്കാന് അതിനു തെല്ലും കഴിവുണ്ടാവുകയില്ല. തെറ്റില്ലാത്ത മലയാള ഭാഷപ്രയോഗിക്കാനായതുകൊണ്ടോ കേകയും കാകളിയും കളകാഞ്ചിയും അന്നനടയുമെല്ലാം കൈകാര്യം ചെയ്തതുകൊണ്ടോ സഹൃദയനു ആകര്‍ഷണമനുഭവപ്പെടുകയില്ല. തലനാരിഴ കീറുന്ന അപഗ്രഥനങ്ങള്‍കൊണ്ട് ഹൃദയസംവാദമുളവാക്കുന്ന കാവ്യഭംഗിയെ വസ്തുനിഷ്ഠമായികാണിക്കുവാനും കഴിയുകയില്ല.\nആര്‍ക്കും മറ്റൊരുവിധത്തിലും കൃത്രിമമായി സൃഷ്ടിച്ചെടുക്കാന് കഴിയാത്ത അലൗകികമായ സൗന്ദര്യാനുഭവമാണത്. അതാണു കിളിപ്പാട്ടിനെ കിളിപ്പാട്ടാകുന്നത്. മഹര്‍ലോകത്തു ബോധമുറപ്പിക്കുമ്പോള് ഗന്ധര്‍വാംശജനായ എഴുത്തച്ഛനിലൂടെ പ്രവഹിക്കുന്ന അനാദ്യനന്തമായ സ്വരമാധുരിയാണ് കിളിപ്പാട്ട്. ലോകജീവികള് ആരെയും കാണുന്നതും മനസ്സിലാക്കുന്നതും ശരീരവുമായി ബന്ധപ്പെടുത്തിയാണെങ്കിലും താനെന്ന സവിശേഷവ്യക്തിത്വത്തിനു കിളിപ്പാട്ടുമായി യാതൊരു ഉടമസ്ഥതാബന്ധവുമില്ലെന്നു ഏവരെയും മനസ്സിലാക്കിക്കാന് വേണ്ടി കിളിയെ അദ്ദേഹം പാട്ടുപാടാന് ക്ഷണിച്ചു. വ്യാസനും വാല്മീകിയുമെല്ലാം ഈ അവസ്ഥയിലാണു കാവ്യരചന ചെയ്തതെങ്കിലും കിളിപ്പാട്ടെന്നു കവിതയെ വിശേഷിപ്പിച്ചിട്ടില്ല. ആദ്ധ്യാത്മികതത്ത്വങ്ങളെല്ലാം സാധാരണക്കാര്‍ക്കു വ്യക്തമാക്കിക്കൊടുക്കുകയെന്ന ലക്ഷ്യം എഴുത്തച്ഛനു പ്രകടമായിത്തന്നെ ഉള്ളതിനാലാകണം ഇക്കാര്യവും സ്പഷ്ടമാക്കാന്‍വേണ്ടി അദ്ദേഹം പ്രസ്തുത കാവ്യസരണിക്ക് കിളിപ്പാട്ടെന്നു പേരിട്ടത്. തന്റെ പേര് അദ്ദേഹം എങ്ങും പരാമര്‍ശിക്കാതിരുന്നതും അതുകൊണ്ടാകുന്നു. അഹന്താനിരാസത്തിന്റെ ഔന്നത്യങ്ങളിലാണു മഹര്‍ലോകാനുഭവം ഉണരുന്നതെന്ന വ്യക്തമാക്കിയിട്ടുണ്ടല്ലോ. അവിടെ മറ്റുള്ളവരില്‍നിന്നുതന്നെ വേര്‍തിരിക്കുന്ന പേരിന് എന്തു പ്രസക്തി?


Journalism – ഉള്‍ക്കാഴ്ച\nഒരു മാധ്യമത്തില് വാര്‍ത്ത കൈകാര്യം ചെയ്യുന്നതിന് വ്യവസ്ഥാപിതമായ രീതികളുണ്ട്. പകര്‍പ്പവകാശം, മാനനഷ്ടം എന്നിങ്ങനെ ഒട്ടേറെ നിയമങ്ങള് മാധ്യമപ്രവര്‍ത്തനത്തെ നിയന്ത്രിക്കുന്നുണ്ട്. പക്ഷേ, സമൂഹമാധ്യമങ്ങളില് ഇതൊന്നുമില്ല. അതിനാല്‍ത്തന്നെ ചിലപ്പോഴെല്ലാം ‘സമൂഹ’മാധ്യമപ്രവര്‍ത്തനം ഭസ്മാസുരന് വരം ലഭിച്ചതുപോലുള്ള അവസ്ഥ സൃഷ്ടിക്കാറുണ്ട്. അടുത്തിടെയുണ്ടായ വാട്ട്‌സാപ്പ് ഹര്‍ത്താലിന്റെ ഫലമായി സംസ്ഥാനത്തുടനീളം വ്യാപകമായ അക്രമസംഭവങ്ങള് അരങ്ങേറിയതു തന്നെ ഉദാഹരണം. ഇതൊരു സുവര്‍ണ്ണാവസരമാണ്. മാധ്യമപ്രവര്‍ത്തനത്തിന്റെ ചട്ടക്കൂടുകളെക്കുറിച്ച് അത്യാവശ്യ കാര്യങ്ങള് മനസ്സിലാക്കാനുള്ള അവസരം. മാധ്യമപ്രവര്‍ത്തനം പഠിക്കുന്നവര്‍ക്കും മാധ്യമപ്രവര്‍ത്തനം എന്തെന്ന് അറിയാന് ആഗ്രഹമുള്ളവര്‍ക്കും പ്രായഭേദമന്യേ ഇതില് പങ്കാളികളാവാം. ….read more\nഔദ്യോഗിക ജീവിതത്തിന്റെ ഭാഗമായി പല ദുരന്തങ്ങള്‍ക്കും സാക്ഷിയാകേണ്ടി വന്നിട്ടുണ്ട്, ഇടപെടേണ്ടി വന്നിട്ടുണ്ട്. ഒരു മാധ്യമപ്രവര്‍ത്തകന്റെ തൊഴില്‍പരമായ വേദനകളാണത്. ഏതൊരു ദുരന്തത്തെയും വാര്‍ത്തയ്ക്കായി സമീപിക്കേണ്ടി വന്നപ്പോഴൊക്കെ മിതത്വം പാലിക്കാന് പ്രത്യേകം ശ്രദ്ധിച്ചിട്ടുണ്ടെന്ന് നെഞ്ചില്‍ത്തൊട്ടു പറയാം. കടലുണ്ടി തീവണ്ടി അപകടം അടക്കം എത്രയോ ദുരന്തങ്ങള് എന്റെ മുന്നിലൂടെ വന്നു പോയി. അവയെല്ലാം ഇന്നും സമ്മാനിക്കുന്നത് നടുക്കമാണ്. നിര്‍വ്വികാരതയുടെ മുഖംമൂടി അണിയുന്നതില് വിജയിച്ചിരുന്നുവെങ്കിലും ഞാന് തീരെ ദുര്‍ബലനായിരുന്നുവെന്ന് ഇപ്പോള് തിരിച്ചറിയുന്നു. ധൈര്യം എന്റെ അക്ഷരങ്ങള്‍ക്കു മാത്രമായിരുന്നു. മറ്റുള്ളവരെ വേദനിപ്പിക്കുന്ന ചോദ്യങ്ങള് ചോദിക്കാതിരിക്കാനും…\nമാധ്യമപ്രവര്‍ത്തകര്‍ക്കെതിരായ അതിക്രമങ്ങളുടെ പേരില് ഏതെങ്കിലുമൊരു രാഷ്ട്രീയകക്ഷിയെ മാത്രം പ്രതിക്കൂട്ടില് നിര്‍ത്തിയിട്ട് കാര്യമില്ല എന്ന് കണക്കുകള് വ്യക്തമാക്കുന്നു. ഇന്ത്യന് ജനാധിപത്യ സംവിധാനത്തിന്റെ ഭാഗമായി നില്‍ക്കുന്ന ഇടതുപക്ഷം മാത്രമാണ് ഇക്കാര്യത്തില് വ്യത്യസ്തത പുലര്‍ത്തുന്നത്. നിലവില് രാഷ്ട്രീയസ്വാധീനം കൂടുതലുള്ള ബി.ജെ.പിക്കും സംഘപരിവാറിനും സ്വാഭാവികമായും മാധ്യമപ്രവര്‍ത്തകരോടുള്ള അസഹിഷ്ണുതയിലും പങ്കാളിത്തം കൂടുന്നു. നക്‌സലുകള് പ്രതിനിധാനം ചെയ്യുന്ന തീവ്ര ഇടതുപക്ഷവും ഇക്കാര്യത്തില് ബി.ജെ.പിക്കൊപ്പമാണ്. അടിച്ചമര്‍ത്തലിന്റെ രാഷ്ട്രീയം ഭരണവര്‍ഗ്ഗത്തിന്റെ മുഖമുദ്രയാണ്, കൈയൂക്കുള്ളവന്റെയും. ചിലയിടത്ത് ഭരണകൂടത്തിനാണ് കൈയൂക്കെങ്കില് മറ്റു ചിലയിടത്ത് നക്‌സലുകളെപ്പോലുള്ള സമാന്തര ഭരണകൂടത്തിനാണ് കൈയൂക്ക്. ….read more…\nദേരാ സച്ചാ സൗദയുടെ തലവന് ഗുര്‍മീത് റാം റഹിം സിങ്ങിന് 20 വര്‍ഷം കഠിന തടവും 30,20,000 രൂപ പിഴയും പഞ്ച്കുലയിലെ സി.ബി.ഐ. പ്രത്യേക കോടതി ജഡ്ജി ജഗ്ദീപ് സിങ് ശിക്ഷ വിധിക്കുമ്പോള് പൊളിഞ്ഞുവീണത് എന്തിനും പോന്ന ആള്‍ദൈവങ്ങളില് ഒന്നിന്റെ മുഖംമൂടിയാണെന്ന് എല്ലാവരും പറയുന്നു. എന്നാല്, ഈ കോടതി വിധിയിലൂടെയാണോ ഗുര്‍മീത് സിങ് എന്ന കള്ളസ്വാമിയുടെ മുഖംമുടി പൊളിഞ്ഞത്? അല്ല തന്നെ. വര്‍ഷങ്ങള്‍ക്കു മുമ്പ് ഗുര്‍മീതിന്റെ മുഖം മൂടി വലിച്ചുകീറിയ ഒരു പാവം പത്രക്കാരനുണ്ട്. അത് ചെയ്തതിന്റെ…\nപരസ്യത്തിന്റെ രാഷ്ട്രീയം പണം മാത്രം\nകേരള സര്‍ക്കാരും കേന്ദ്ര സര്‍ക്കാരും വാര്‍ഷികം ആഘോഷിക്കുകയാണ്. പിണറായി വിജയനെയും അദ്ദേഹത്തിന്റെ സര്‍ക്കാരിനെയും ഒരു വര്‍ഷം മുഴുവന് രൂക്ഷമായി വിമര്‍ശിച്ചവരാണ് ജന്മഭൂമിയും വീക്ഷണവും. അതുപോലെ നരേന്ദ്ര മോദിയെയും അദ്ദേഹത്തിന്റെ സര്‍ക്കാരിനെയും ഒരു വര്‍ഷം മുഴുവന് രൂക്ഷമായി വിമര്‍ശിച്ചവരാണ് ദേശാഭിമാനി. അതെല്ലാം വാര്‍ത്താ രൂപത്തിലായിരുന്നു. എന്നാല്, വാര്‍ത്തയില് നിന്ന് പരസ്യത്തിലേക്കു മാറിയപ്പോള് വിമര്‍ശനം പ്രശംസയായി മാറി. പണം സ്വീകരിച്ചിട്ടാണ് പ്രശംസ അച്ചടിച്ചത്. അതുകൊണ്ടു തന്നെ പണത്തിനു മീതെ പരുന്തും പറക്കില്ല എന്നു പറയേണ്ടി വരും. എതിര്‍പ്പ് വാര്‍ത്തയില് മാത്രമേയുള്ളൂ!!…\nപ്രതികാരത്തിനായി മാതൃഭൂമിയുടെ തട്ടിപ്പ്\nവര്‍ഷങ്ങളുടെ കാത്തിരിപ്പിനൊടുവിലാണ് പത്രപ്രവര്‍ത്തകരുടെ വേതനപരിഷ്‌കരണത്തിനുള്ള മജീദിയ വേജ് ബോര്‍ഡ് നടപ്പാക്കാന് കേന്ദ്ര സര്‍ക്കാര് തീരുമാനിച്ചത്. ആ റിപ്പോര്‍ട്ട് നടപ്പാക്കുന്നതില് മാതൃഭൂമി പരാജയപ്പെട്ടുവെന്ന് തൊഴില് വകുപ്പ് ഇപ്പോള് കണ്ടെത്തിയിരിക്കുന്നു. വേജ് ബോര്‍ഡ് വ്യവസ്ഥകളില് വ്യാപകമായി വെള്ളം ചേര്‍ത്തിട്ടുണ്ട്. മാത്രമല്ല, മാതൃഭൂമിയില് നിന്നു വിരമിക്കുകയോ രാജിവെയ്ക്കുകയോ ചെയ്ത പത്രപ്രവര്‍ത്തകരുടെ ഗ്രാറ്റ്വിറ്റി തുകയില് നിന്ന് ലക്ഷക്കണക്കിനു രൂപ നിയവിരുദ്ധമായി മാനേജ്‌മെന്റ് പിടിച്ചെടുത്തു. മാനേജ്‌മെന്റിന്റെ ഈ നടപടിക്കെതിരെ നീതിപീഠത്തെ സമീപിക്കാന് -അഡ്ജൂഡിക്കേഷന് – തൊഴില് വകുപ്പ് റിപ്പോര്‍ട്ട് നല്‍കി. ….read more\nഭാവിയെ കരുതിയില്ലെങ്കില് കുടിവെള്ളം പോലും കിട്ടാതാവുന്ന സ്ഥിതി വരുമെന്ന ഓര്‍മ്മ ഒരു ജലസമരത്തിന് എല്ലാക്കാലത്തും പ്രസക്തിയുണ്ടാക്കുന്നു. ദാഹനീരിനുവേണ്ടി പ്ലാച്ചിമടയിലെ ആദിവാസികള് തുടങ്ങിവെച്ച ചരിത്രസമരം. വിജയിച്ച സമരം എന്നു തന്നെ പറയാം. എന്നാല്, വിജയിച്ചുവെന്ന് എല്ലാവരും വിശ്വസിച്ച, വിശ്വസിക്കുന്ന സമരത്തെ ഭരണകൂടങ്ങള് അട്ടിമറിച്ചു. ഈ അട്ടിമറിയുടെ പിന്നിലെ വസ്തുതാപരമായ അന്വേഷണം ആവശ്യമാണ്. പ്ലാച്ചിമടയില് കൊക്കകോള കമ്പനിക്കെതിരായ ആദിവാസികളുടെ സഹനസമരം വര്‍ഷങ്ങളോളം റിപ്പോര്‍ട്ട് ചെയ്തതിന്റെ അനുഭവത്തില് സുരേഷ് ബാബു എഴുതിയ ഈ പുസ്തകം ഇത്തരം എല്ലാ വിഷയങ്ങളും സ്പര്‍ശിക്കുന്നുണ്ട്. ….read…


ഇടതുകാല് അനക്കാന് പറ്റാത്ത അവസ്ഥ, വേദന കാരണം ഉറങ്ങാൻ പോലും കഴിയാത്ത അവസ്ഥയാണ് - TV Zero News\nHome/Film News/ഇടതുകാല് അനക്കാന് പറ്റാത്ത അവസ്ഥ, വേദന കാരണം ഉറങ്ങാൻ പോലും കഴിയാത്ത അവസ്ഥയാണ്\nകുഞ്ഞിക്കൂനൻ, ജോക്കർ തുടങ്ങിയ ചിത്രങ്ങളിൽ കൂടി പ്രേക്ഷകർക്ക് പരിചിതയായ താരമാണ് നടി മന്യ, മലയാളം കൂടാതെ തമിഴ്,തെലുങ്ക്,കന്നഡ ചിത്രങ്ങളിലും മന്യ വേഷമിട്ടു. വിവാഹശേഷം സിനിമയിൽ നിന്നും മാറിനിൽക്കുകയാണ് താരം, തന്റെ കുടുംബത്തിനൊപ്പം സുഖമായി ജീവിക്കുകയാണ് താരം, സിനിമയിൽ സജീവമല്ലെങ്കിലും സോഷ്യൽ മീഡിയയിൽ വളരെ സജീവമാണ് താരം, ഇപ്പോൾ മന്യ പങ്കുവെച്ച ഒരു കുറിപ്പാണ് ഏറെ ശ്രദ്ധ നേടുന്നത്.\nമന്യ പങ്കുവെച്ച കുറിപ്പ് ഇങ്ങനെ\nജീവിതത്തിലൊരു അപ്രതീക്ഷിത ട്വിസ്റ്റ് മൂന്ന് ആഴ്ച മുമ്പ്, എനിക്കൊരു പരുക്ക് പറ്റി. ഹെര്‍നിയേറ്റഡ് ഡിസ്‌ക് ആയി. അതെന്റെ ഇടത് കാലിനെ എതാണ്ട് പരാലൈസ്ഡ് ആക്കി. കടുത്ത വേദനയും ഇടതുകാല് അനക്കാന് പറ്റാത്ത അവസ്ഥയുമായിരുന്നു. എമര്‍ജെന്‍സി റൂമിലേക്ക് പോകേണ്ടി വന്നു. ഇന്ന് നട്ടെല്ലില് സ്‌റ്റെറോയിഡ് ഇഞ്ചക്ഷനെടുത്തു. ഈ ബിഫോര്-ആഫ്റ്റര് ചിത്രമെടുത്തത് ഞാന് വല്ലാതെ നെര്‍വസ് ആയിരുന്നത് കൊണ്ടാണ്. കൊവിഡ് മൂലം മറ്റാരേയും അനുവദിച്ചിരുന്നില്ല, ഞാന് ഒറ്റയ്ക്കായിരുന്നു. ഞാന് പ്രാര്‍ത്ഥനകളോടെ വേദനയെ നേരിട്ടു. ഈ തംപ്‌സ് അപ്പ് ഉടനെ എല്ലാം ഭേദമാകുമെന്ന പ്രതീക്ഷയാണ്. മൂന്ന് ആഴ്ചത്തേക്ക് എനിക്ക് ഇരിക്കാനാകില്ലായിരുന്നു.\nനടക്കാനാകില്ലായിരുന്നു. നില്‍ക്കാനോ ഉറങ്ങാനോ പോലും വേദന കാരണം സാധിച്ചിരുന്നില്ല. സുഖപ്പെടാനും തിരികെ വരാനും ഞാന് പരമാവധി ചെയ്യുന്നുണ്ട്. അടുത്ത നിമിഷം എന്തു സംഭവിക്കുമെന്ന് നമുക്ക് ഒരിക്കലും അറിയില്ല. അതുകൊണ്ടാണ് പറയുന്നത് ഈ മൊമന്റില് ജീവിക്കണമെന്ന്. നിങ്ങള് ഇഷ്ടപ്പെടുന്നവരുടെ കൂടെ ജീവിക്കുക. ജീവിതം ക്ഷണികവും അപ്രതീക്ഷിതവുമാണ്. വീണ്ടും ഡാന്‍സ് ചെയ്യാനാകുമെന്ന് കരുതിയിരുന്നില്ല. എന്നാല് എനിക്ക് പതിയെ കരുത്ത് വീണ്ടെടുക്കാനാകുമെന്ന് ഡോക്ടര് പറഞ്ഞു.\nനട്ടെല്ലിന് സര്‍ജറി വേണ്ടിവരരുതേ എന്ന് പ്രാര്‍ത്ഥിക്കുന്നു. കഴിഞ്ഞ മൂന്നാഴ്ചയായി ഇതാണ് എന്റെ ജിവിതം.എന്നെ സുഖപ്പെടുത്തുന്നതിന് ദൈവത്തിന് നന്ദി, ജീവിതത്തിന് ദൈവത്തിന് നന്ദി. കുടുംബത്തിനും എനിക്ക് വേണ്ടി പ്രാര്‍ത്ഥിച്ച ആരാധകര്‍ക്കും നന്ദി. എന്നും ഓര്‍ക്കുക, ജീവിതം ഈസിയല്ല. ഇതുപോലെയുള്ള സംഭവങ്ങളുണ്ടാകും. പക്ഷെ പൊരുതുക. തോറ്റു കൊടുക്കരുത്.\n2013 ലാണ് മന്യയും വികാസ് ബാജ്പേയിയും വിവാഹിതരാവുന്നത്. വിവാഹ ശേഷം മന്യ അഭിനയത്തിൽ നിന്നും വിട്ടുനിൽക്കുകയാണ്. മന്യക്കും വികാസിനും ഓമിഷ്‌ക എന്നൊരു മകളുണ്ട്.


മധു പിന്മാറി, കുട്ട്യാലി മരയ്ക്കാറായി ഫാസിൽ | Director Fazil in Marikkar Arabikkadalinte Simham as Kutyali Marikkar – News18 Malayalam\nമധു പിന്മാറി, കുട്ട്യാലി മരയ്ക്കാറായി ഫാസിൽ\nകുട്ട്യാലി മരയ്ക്കാറായി ഫാസിൽ വേഷമിടുന്നുണ്ട്\nLast Updated : January 12, 2019, 07:58 IST\nഇത് ഫാസിലിന്റെ തിരിച്ചു വരവ്. സംവിധായകനല്ല. രണ്ടാം വരവിൽ അഭിനേതാവാണ്. മോഹൻലാൽ ചിത്രം മരയ്ക്കാർ അറബിക്കടലിൻറെ സിംഹത്തിൽ കുട്ട്യാലി മരയ്ക്കാരുടെ വേഷമാണ്. ആദ്യം നടൻ മധു കൈകാര്യം ചെയ്യുമെന്ന് പറഞ്ഞ വേഷമായിരുന്നുവിത്. ചില കാരണങ്ങളാൽ മധു പിന്മാറിയെന്നാണ് സിനിമാവൃത്തങ്ങൾ സൂചിപ്പിക്കുന്നത്. സംവിധായകൻ പ്രിയദർശൻ തന്നെയാണ് ഫാസിലിന്റെ പുത്തൻ ലുക്കും ഒപ്പമൊരു നന്ദി വാചകവും കൂടെച്ചേർത്ത് ഫേസ്ബുക് പോസ്റ്റ് ഇട്ടത്.\nമോഹൻലാൽ ചിത്രം ലൂസിഫറിലും ഒരു വേഷം ഫാസിലിനുണ്ട്. ഇക്കഴിഞ്ഞ ഡിസംബർ ഒന്നാം തിയ്യതി ആയിരുന്നു മരയ്ക്കാർ ചിത്രീകരണം ആരംഭിച്ചത്. നവംബർ മാസം, കേരളപ്പിറവി ദിനത്തിൽ, ആരംഭിക്കാനായിരുന്നു ആദ്യം നിശ്ചയിച്ചിരുന്നെങ്കിലും, പ്രളയ ദുരിതാശ്വാസത്തിനായി നടക്കുന്ന താര സംഘടനയുടെ സ്റ്റേജ് ഷോക്ക് സൗകര്യമൊരുക്കാനായി മാറ്റി വയ്ക്കുകയായിരുന്നു.\nവൻ താരനിര തന്നെയുണ്ട് ചിത്രത്തിൽ. മോഹൻലാലിൻറെ കുട്ടിക്കാലം മകൻ പ്രണവ് മോഹൻലാൽ അവതരിപ്പിക്കും. സുനിൽ ഷെട്ടിയും ചിത്രത്തിന്റെ ഭാഗമാകും. നടൻ മുകേഷ് തന്റെ അഭിനയ ജീവിതത്തിലെ ചരിത്ര പ്രാധാന്യമുള്ള ആദ്യ വേഷം കൈകാര്യം ചെയ്യുന്നു. സിദ്ദിഖ്, നെടുമുടി വേണു എന്നിവരും പ്രധാന വേഷങ്ങളിലെത്തുന്നു. സുപ്രധാന നായിക വേഷങ്ങളിൽ കീർത്തി സുരേഷ്, കല്യാണി പ്രിയദർശൻ, മഞ്ജു വാര്യർ തുടങ്ങിയവരാണ്. ആശിർവാദ് സിനിമാസിന്റെ ബാനറിൽ ആൻ്റണി പെരുമ്പാവൂരാണ് നിർമ്മാണം. ഹൈദരാബാദിലെ റാമോജി ഫിലിം സിറ്റിയിൽ സാബു സിറിളിന്റെ നേതൃത്വത്തിൽ വൻ സജ്ജീകരണങ്ങളാണ് അണിയിച്ചൊരുക്കിയിരിക്കുന്നത്.\nFirst published: January 12, 2019, 07:58 IST\nFazil actorFazil directorkalyani priyadarshankeerthy sureshmanju warriermohanlalPranav MohanlalPriyadarshan\nസിനിമാ രംഗത്തെ വനിതാ ശാക്തീകരണം; പട്ടികജാതി, പട്ടികവർഗ്ഗ വിഭാഗത്തിലെ വനിതകൾക്ക് സിനിമയെടുക്കാൻ സാമ്പത്തിക സഹായം


sunny leone in vishal's ayogya movie - Malayalam Filmibeat\n23 min ago പ്രിയതമയ്ക്ക് പിറന്നാൾ ചുംബനം നൽകി താരപുത്രൻ! ചിത്രങ്ങൾ വൈറലാകുന്നു...\n| Updated: Thursday, November 29, 2018, 17:10 [IST]\nഐറ്റം ഡാന്‍സുമായി സണ്ണി വീണ്ടും തമിഴില് | Filmibeat Malayalam\nസണ്ടക്കോഴി 2വിനു ശേഷം വിശാല് നായക വേഷത്തില് എത്തുന്ന എറ്റവും പുതിയ ചിത്രമാണ് അയോഗ്യ. ചിത്രത്തിന്റെ ഫസ്റ്റ് ലുക്ക് പോസ്റ്റര് അടുത്തിടെയായിരുന്നു പുറത്തുവന്നിരുന്നത്. വെങ്കട് മോഹനാണ് വിശാലിന്റെ പുതിയ ചിത്രം സംവിധാനം ചെയ്യുന്നത്. ചിത്രത്തില് നടി സണ്ണി ലിയോണും എത്തുമെന്ന് റിപ്പോര്‍ട്ടുകള് വന്നിരിക്കുകയാണ്.\nസിനിമയില് ഒരു ഐറ്റം ഡാന്‍സിനായിട്ടാണ് സണ്ണി ലിയോണ് എത്തുന്നതെന്നാണ് വിവരം. അയോഗ്യയിലെ ഒരു പ്രധാന ഘടകം തന്നെയായിരിക്കും സണ്ണിയുടെ നൃത്തം എന്നാണ് അറിയുന്നത്. ലൈറ്റ് ഹൗസ് മൂവി മേക്കേഴ്‌സിന്റെ ബാനറില് ബി മധുവാണ് വിശാലിന്റെ അയോഗ്യ നിര്‍മ്മിക്കുന്നത്.\nമോഹന്‍ലാല് ചിത്രം വില്ലനിലൂടെ മലയാളത്തിലെത്തിയ റാഷി ഖന്നയാണ് സിനിമയില് നായികാ വേഷത്തില് എത്തുന്നത്. ഇവര്‍ക്കൊപ്പം കെഎസ് രവികുമാര്, പാര്‍ത്ഥിപന് തുടങ്ങിയവരും ചിത്രത്തില് അഭിനയിക്കുന്നുണ്ട്. സാം സിഎസ് സംഗീതം നിര്‍വ്വഹിക്കുന്ന ചിത്രത്തിന് ആന്റണി എല് റൂബന് എഡിറ്റിങ്ങ് ചെയ്യുന്നു. അടുത്ത വര്‍ഷം ജനുവരി 26നാണ് സിനിമ തിയ്യേറ്ററുകളിലേക്ക് എത്തുന്നത്.\nഅയോഗ്യയ്ക്കുമുന്‍പ് 2014ല് വടകുറി എന്ന തമിഴ് ചിത്രത്തിലും സണ്ണി അഭിനയിച്ചിരുന്നു. തുടര്‍ന്ന് ചരിത്ര പശ്ചാത്തലത്തില് ഒരുക്കിയ വീരമാദേവി എന്ന സിനിമയിലും സണ്ണി ലിയോണ് തമിഴില് അഭിനയിച്ചു.\nRead more about: sunny leone vishal cinema tamil സണ്ണി ലിയോണ് വിശാല് സിനിമ തമിഴ്\nsunny leone in vishal's ayogya movie


MANJREKAR OMITTED FROM COMMENTATORS PANEL | ഔദ്യോഗിക കമന്റേറ്റേഴ്‌സ് പാനലില്‍നിന്ന് മഞ്ജരേക്കറിനെ ഇന്ത്യന് ക്രിക്കറ്റ് കണ്‍ട്രോള് ബോര്‍ഡ് ഒഴിവാക്കി - Malayalivartha.com Widgets Magazine\n14 MARCH 2020 12:21 PM IST\nഔദ്യോഗിക കമന്റേറ്റേഴ്‌സ് പാനലില്‍നിന്ന് മുന് ഇന്ത്യന് താരം കൂടിയായ സഞ്ജയ് മഞ്ജരേക്കറെ ഇന്ത്യന് ക്രിക്കറ്റ് കണ്‍ട്രോള് ബോര്‍ഡ് (ബിസിസിഐ) ഒഴിവാക്കിയതായി റിപ്പോര്‍ട്ട്.\nമുംബൈ മിററാണ് വിശ്വസനീയമായ ബിസിസിഐ വൃത്തങ്ങളെ ഉദ്ധരിച്ച് ഇക്കാര്യം റിപ്പോര്‍ട്ട് ചെയ്തത്. ഇന്ത്യയുടെ ഹോം മത്സരങ്ങളില് കമന്ററി ബോക്‌സിലെ നിത്യ സാന്നിധ്യമായ മഞ്ജരേക്കര്, ഐപിഎല് മുതലുള്ള ബിസിസിഐ ടൂര്‍ണമെന്റുകളില് കമന്റേറ്റര് പാനലില് ഉണ്ടാകില്ലെന്നാണ് വിവരം. ഈ മാസം 29-ന് ആരംഭിക്കേണ്ടിയിരുന്ന ഇന്ത്യന് പ്രീമിയര് ലീഗ് കൊറോണ വൈറസ് ഭീതിയെ തുടര്‍ന്ന് ഏപ്രില് 15-ലേക്ക് നീട്ടിവച്ചിരുന്നു.\nഹിമാചല് പ്രദേശിലെ ധരംശാലയില് ഇന്ത്യയും ദക്ഷിണാഫ്രിക്കയും തമ്മിലുള്ള ഒന്നാം ഏകദിനത്തിനായി എത്തിയ കമന്റേറ്റേര്‍മാര്‍ക്കൊപ്പം മഞ്ജരേക്കര് ഉണ്ടായിരുന്നില്ല. അതേസമയം, ബിസിസിഐ കമന്റേറ്റര് പാനലിലെ മറ്റ് അംഗങ്ങളായ സുനില് ഗാവസ്‌കര്, എല്. ശിവരാമകൃഷ്ണന്, മുരളി കാര്‍ത്തിക് എന്നിവര് ധരംശാലയില് എത്തുകയും ചെയ്തു. ഈ മത്സരം പിന്നീട് മഴമൂലം പൂര്‍ണമായും ഉപേക്ഷിച്ചിരുന്നു. കൊറോണ വൈറസ് ബാധയുടെ പശ്ചാത്തലത്തില് പരമ്പരയിലെ ശേഷിക്കുന്ന മത്സരങ്ങളും ബിസിസിഐ താല്‍ക്കാലികമായി റദ്ദാക്കിയിരുന്നു.\nഅതേസമയം, മഞ്ജരേക്കറെ കമന്റേറ്റര് പാനലില്‍നിന്ന് ഒഴിവാക്കാനുള്ള കാരണം ഇനിയും വ്യക്തമല്ല. മഞ്ജരേക്കറിന്റെ ജോലിയില് ബിസിസിഐ അധികൃതര് തൃപ്തരല്ലായിരുന്നുവെന്നാണ് സൂചന. ഐപിഎല്ലിലെ കമന്റേറ്റര് പാനലില്‍നിന്നും മഞ്ജരേക്കറിനെ തഴയുമെന്ന സൂചനകളും ശക്തമാണ്.\nഇന്ത്യന് ക്രിക്കറ്റുമായി ബന്ധപ്പെട്ട സാമാന്യം വലിയ രണ്ടു വിവാദങ്ങളില് കഴിഞ്ഞ വര്‍ഷം രണ്ടു തവണ മഞ്ജരേക്കറും ഉള്‍പ്പെട്ടിരുന്നു. ആദ്യം ലോകകപ്പ് സമയത്ത് ഇന്ത്യന് താരം രവീന്ദ്ര ജഡേജയുമായി കോര്‍ത്ത മഞ്ജരേക്കര്, പിന്നീട് സഹ കമന്റേറ്റര് ഹര്‍ഷ ഭോഗ്‌ലെയുമായും ഉരസി. ഇരു സംഭവങ്ങളിലും ആരാധകരൊന്നാകെ എതിരായതോടെ കടുത്ത വിമര്‍ശനമാണ് മഞ്ജരേക്കറിനു നേരെ ഉണ്ടായത്. ഇതോടെ, 'കമന്റേറ്റര് ജീവിതത്തിലെ ഏറ്റവും ദുരന്തമായ വര്‍ഷമാണ് 2019' എന്ന ഏറ്റുപറച്ചിലുമായി മഞ്ജരേക്കര് രംഗത്തെത്തിയിരുന്നു. '20-21 വര്‍ഷമായി ക്രിക്കറ്റ് കമന്റേറ്റര് ജോലി തുടങ്ങിയിട്ട്. ഉള്ളതുപറഞ്ഞാല് എന്റെ കമന്റേറ്റര് ജീവിതത്തിലെ ഏറ്റവും ദുരന്തമായ വര്‍ഷമാണ് കടന്നുപോകുന്നത്' - മഞ്ജരേക്കര് പറഞ്ഞു.\nരവീന്ദ്ര ജഡേജയെ 'പൊട്ടും പൊടിയും' മാത്രം അറിയാവുന്ന കളിക്കാരനെന്നു പറഞ്ഞ് മഞ്ജരേക്കര് ആക്ഷേപിച്ചതാണ് ആദ്യവിവാദം. ഇംഗ്ലണ്ടില് നടന്ന ഏകദിന ലോകകപ്പിനിടെയായിരുന്നു സംഭവം. ലോകകപ്പ് സെമിയില് ഇന്ത്യ ന്യൂസീലന്‍ഡിനെ നേരിടുന്നതിനു മുന്നോടിയായിട്ടായിരുന്നു ഇത്. ഇതിനു ജഡേജ ട്വിറ്ററിലൂടെ തന്നെ ഉശിരന് മറുപടി നല്‍കുകയും ചെയ്തു. പിന്നീട് സെമിയില് ഇന്ത്യന് നിരയില് ഉജ്വല പ്രകടനവുമായി കളംനിറഞ്ഞും ജഡേജ മറുപടി നല്‍കി. ഇതിനിടെ ജഡേജയുടെ പേരു പറഞ്ഞ് തന്നെ ട്രോളിയ മുന് ഇംഗ്ലണ്ട് താരം മൈക്കല് വോണിനെ മഞ്ജരേക്കര് ട്വിറ്ററില് ബ്ലോക്ക് ചെയ്തു.\nഇന്ത്യ-ബംഗ്ലദേശ് ഡേ-നൈറ്റ് ടെസ്റ്റിന് കൊല്‍ക്കത്ത ഈഡന് ഗാര്‍ഡന്‍സ് ആതിഥ്യം അരുളിയപ്പോള് ടെസ്റ്റിന്റെ മൂന്നാം ദിനത്തിലാണ് മഞ്ജരേക്കറും ഭോഗ്‌ലെയും വാക്കുകള്‍കൊണ്ട് ഏറ്റുമുട്ടിയത്. ഇന്ത്യ ആതിഥ്യം വഹിച്ച ആദ്യ പിങ്ക് ബോള് ടെസ്റ്റ് മൂന്നാം ദിനം ആദ്യ സെഷനില്‍ത്തന്നെ പൂര്‍ത്തിയായിരുന്നു. ഈ സാഹചര്യത്തില്, പിങ്ക് ടെസ്റ്റിനെക്കുറിച്ച് ആഴത്തിലുള്ള വിശകലനം ആവശ്യമാണെന്നായിരുന്നു ഹര്‍ഷ ഭോഗ്‌ലെയുടെ നിരീക്ഷണം. പിങ്ക് പന്ത് കളിക്കാര്‍ക്ക് എത്രത്തോളം കാണാമെന്നതും പരിശോധിക്കണമെന്ന് ഭോഗ്‌ലെ ചൂണ്ടിക്കാട്ടിയപ്പോഴാണ് മഞ്ജരേക്കര് വിയോജിച്ചത്.\n'അതു ശരിയല്ല. പന്തു കാണാമോ എന്നത് അത്ര വലിയ വിഷയമായി എടുക്കേണ്ടതില്ല' - മഞ്ജരേക്കര് പറഞ്ഞു. എന്നാല്, ഇക്കാര്യത്തില് കളിക്കാരുടെ അഭിപ്രായം തേടുകതന്നെ വേണമെന്ന് ഭോഗ്‌ലെ നിലപാടെടുത്തു. അവര്‍ക്ക് പറയാനുള്ളത് കേള്‍ക്കേണ്ടതല്ലേയെന്നും അദ്ദേഹം ചോദിച്ചു. ഇതോടെയാണ് മഞ്ജരേക്കര് വിവാദ പരാമര്‍ശം നടത്തിയത്.\n'നിങ്ങളേപ്പോലുള്ളവര്‍ക്ക് ഇക്കാര്യം (പിങ്ക് പന്ത് ശരിക്കു കാണാമോ ഇല്ലയോ) മറ്റുള്ളവരോടു ചോദിക്കേണ്ടിവരും. ക്രിക്കറ്റ് കളിച്ചിട്ടുള്ളവര്‍ക്ക് അത് ചോദിക്കേണ്ട കാര്യമില്ല. പന്ത് വ്യക്തമായി കാണാമെന്നുള്ളത് അല്ലാതെ തന്നെ അവര്‍ക്കറിയാം' - ഇതായിരുന്നു മഞ്ജരേക്കറിന്റെ പരാമര്‍ശം. മഞ്ജരേക്കര് 'നൈസായിട്ടൊന്ന് കുത്തിയതാ'ണെങ്കിലും ഭോഗ്‌ലെ അത് അവഗണിക്കുകയാണ് ചെയ്തത്. 'ക്രിക്കറ്റ് കളിച്ചിട്ടുണ്ട് എന്നത് പുതിയ കാര്യങ്ങള് പഠിക്കുന്നതിന് തടസ്സമാകരുത്. അങ്ങനെയായിരുന്നെങ്കില് ട്വന്റി20 ക്രിക്കറ്റ് ഉണ്ടാകുമായിരുന്നില്ല' - ഭോഗ്‌ലെ പറഞ്ഞു.\nമഞ്ജരേക്കറിന്റെ വിവാദ പരാമര്‍ശത്തിനെതിരെ ട്വിറ്ററില് ഉള്‍പ്പെടെ രൂക്ഷ വിമര്‍ശനമാണ് ഉയര്‍ന്നത്. മഞ്ജരേക്കര് കളത്തിലിറങ്ങി കളിച്ചിട്ടുണ്ടെന്നത് ശരിയാണെങ്കിലും കമന്ററിയുടെ കാര്യത്തില് ഭോഗ്‌ലെ ബഹുദൂരം മുന്നിലാണെന്ന് ഭൂരിഭാഗം ആരാധകരും കുറിച്ചു. മഞ്ജരേക്കര് കമന്റേറ്റര് ജോലി അവസാനിപ്പിക്കണമെന്ന് നിര്‍ദ്ദേശിച്ചവരുമുണ്ട്.\nഈ ആപ്ലിക്കേഷനുകൾ ഫോണിൽ നിന്നും അണ്‍ഇന്‍സ്റ്റാള് ചെയ്യണമെന്ന് ഗൂഗിൾ (1 minute ago)\nചൈനീസ് കടലിലേക്ക് രണ്ട് വിമാനവാഹിനി കപ്പലുകളെ അയച്ച് യുഎസ്; ചൈനീസ് സൈന്യത്തിന്റെ അഭ്യാസപ്രകടനങ്ങള് നടക്കുന്ന പ്രദേശത്ത് പുതിയ നീക്കം (9 minutes ago)\nഇനിയുള്ള രണ്ടുദിവസങ്ങള് തിരുവനന്തപുരത്ത് നിര്‍ണായകമാണെന്ന് മന്ത്രി കടകംപള്ളി സുരേന്ദ്രന്... തിരുവനന്തപുരത്ത് കോവിഡ് സ്ഥിരീകരിച്ച പൊലീസുകാരന്റെ സമ്പര്‍ക്കപ്പട്ടികയില് 28 പേര്, ഇവരോടു ക്വാറന്റീനില (15 minutes ago)\nരോഗവ്യാപനം ഉണ്ടാക്കാന് ബോധപൂര്‍വ്വമായ ശ്രമമെന്ന് മന്ത്രി കടകംപള്ളി (19 minutes ago)\nപള്ളിച്ചലില് ഹൈടെക് ചന്ത; 2.31 കോടി രൂപ കിഫ്ബി അനുവദിച്ചു (21 minutes ago)\nചരിത്രം സൃഷ്ടിക്കാന് ഇന്ത്യ... വാക്സിന് കണ്ടെത്തുന്നതിന്റെ പടിവാതില്‍ക്കല് എത്തി ഇന്ത്യയും... 'കോവാക്സിന്' വികസിപ്പിച്ച ഭാരത് ബയോടെക്കിന് ചുക്കാന് പിടിക്കുന്നത്തമിഴ്നാട്ടിലെ ഒരു ഇടത്തരം കര്‍ഷക (27 minutes ago)\nഅങ്കമാലിയില് പിതാവ് കൊലപ്പെടുത്താന് ശ്രമിച്ച കുഞ്ഞ് ആശുപത്രി വിട്ടു... ദഹന പ്രക്രിയ സാധാരണനിലയിലായെന്നും കുഞ്ഞ് തനിയെ മുലപ്പാല് കുടിക്കുന്നുമുണ്ടെന്നും ഡോക്ടര്‍മാര് (34 minutes ago)\nഇടുക്കിയില് രാജാപ്പാറയിലുള്ള സ്വകാര്യ റിസോര്‍ട്ടില് മുന്നൂറോളം പേരുമായി നിശാപാര്‍ട്ടി! കൊവിഡ് സുരക്ഷാ മാനദണ്ഡങ്ങള് എല്ലാം ലംഘിച്ച് ബെല്ലി ഡാന്‍സും മദ്യസത്കാരവും; തണ്ണിക്കോട്ട് ഗ്രൂപ്പ് ചെയര്‍മാന് (35 minutes ago)\nസനൽ ഇടമറുകിനെതിരെ ഇൻറർപോളിൻ്റെ റെഡ് കോർണർ നോട്ടീസ് (52 minutes ago)


പ്രമുഖനടന് കലാശാല ബാബു ഗുരുതരാവസ്ഥയില്; ഹൃദയാഘാതത്തെ തുടര്‍ന്നു അമൃത ആശുപത്രിയിലാണ് പ്രവേശിപ്പിച്ചിരിക്കുന്നത് | Malayalam UK\nപ്രമുഖനടന് കലാശാല ബാബു ഗുരുതരാവസ്ഥയില്; ഹൃദയാഘാതത്തെ തുടര്‍ന്നു അമൃത ആശുപത്രിയിലാണ് പ്രവേശിപ്പിച്ചിരിക്കുന്നത്\nJanuary 13 15:14 2018 by News Desk 6\tPrint This Article\nപ്രമുഖനടന് കലാശാല ബാബു ഗുരുതരാവസ്ഥയില്. ഹൃദയാഘാതത്തെ തുടര്‍ന്നു കൊച്ചിയിലെ അമൃത ആശുപത്രിയിലാണ് ഇദ്ദേഹത്തെ പ്രവേശിപ്പിച്ചിരിക്കുന്നത്. അടിയന്തര സര്‍ജറിക്കു വിധേയനാക്കുന്നതിനിടയില് സ്‌ട്രോക്ക് കൂടി വന്നതോടെ ഗുരുതരാവസ്ഥയിലാകുകയായിരുന്നു എന്നു റിപ്പോര്‍ട്ടുകള് പറയുന്നു.\n1977 ല് പുറത്തിറങ്ങിയ ഇണയെ തേടി എന്ന ചിത്രത്തിലൂടെയാണു സിനിമ രംഗത്ത് അരങ്ങേറ്റം കുറിച്ചത്. തുടര്‍ന്നു നിരവധി മികച്ച കഥാപാത്രങ്ങളെ വെള്ളിത്തിരയില് എത്തിച്ചിരുന്നു.\nരാജ്യത്തെ നടുക്കിയ പട്ടാപ്പകൽ ദുരഭിമനക്കൊലപാതകം, അറസ്റ്റിലായ അമൃതയുടെ അച്ഛൻ മാരുതി റാവുവിന്‍റെ ഞെട്ടിക്കുന്ന വെളിപ്പെടുത്തല്….\nബാലയുമായുള്ള വിവാഹത്തിന് വീട്ടുകാര് എതിരായിരുന്നു; വിവാഹക്കാര്യത്തില് എടുത്ത തീരുമാനം തെറ്റായിരുന്നുവെന്ന് ഗായിക അമൃത സുരേഷ്\nകാട്ടുപന്നിയുടെ ഇറച്ചി കഴിച്ചതിനെ തുടര്‍ന്ന് മലയാളി കുടുംബത്തിലെ മൂന്ന് പേര് ഗുരുതരാവസ്ഥയില്\nജയലളിത ഗര്‍ഭിണിയായിരുന്നില്ല; നിര്‍ണായക വിവരങ്ങള് കോടതിക്ക് കൈമാറി തമിഴ്‌നാട് സര്‍ക്കാര്; മകളാണെന്ന ബംഗളൂരു സ്വദേശിനിയുടെ വാദങ്ങള് പൊളിയുന്നു\nനടി ആക്രമിക്കപ്പെട്ട സംഭവത്തില് പ്രമുഖനടന് കുടുങ്ങുമെന്ന് ഏകദേശം ഉറപ്പായി; ആക്രമിക്കപ്പെടുന്ന വീഡിയോ പൊലീസിന് ലഭിച്ചു എന്നും സൂചന


Rashid Khan Ahmedbad: 10 ലക്ഷത്തില് നിന്നും 15 കോടിയിലേക്ക്, ക്യാപ്റ്റനായി ഹാര്‍ദിക്, ഗില്ലിനും റാഷിദിനും ഞെട്ടിക്കുന്ന ശമ്പളം - hardik pandya rashid khan joitn ahmedabad franchise ahead of ipl 2022 | Samayam Malayalam\nhardik pandya rashid khan joitn ahmedabad franchise ahead of ipl 2022\nEdited by Samayam Desk | Lipi | Updated: Jan 22, 2022, 10:21 AM\nമുംബൈ ഇന്ത്യന്‍സ് വിട്ടയച്ച ഹാര്‍ദിക് പാണ്ഡ്യ ഉള്‍പ്പെടെ മൂന്നു കളിക്കാരെ അഹമ്മദാബാദ് ടീം സ്വന്തമാക്കി. സണ്‍റൈസേഴ്‌സ് ഹൈദരാബാദില് നിന്നും വിടുതല് വാങ്ങിയ റാഷിദ് ഖാന്, കൊല്‍ക്കത്തയുടെ ശുഭ്മാന് ഗില് എന്നിവരാണ് മറ്റു കളിക്കാര്.\nഹാര്‍ദിക് പാണ്ഡ്യ അഹമ്മദാബാദ് ടീമിന്റെ ക്യാപ്റ്റന്\nശുഭ്മാന് ഗില്ലും റാഷിദ് ഖാനും അഹമ്മദാബാദില്\nലേലം ഫെബ്രുവരി 12, 13 തീയതികളില് ബെംഗളുരുവില്\nഐപിഎല്ലിലെ പുതിയ ടീമുകളിലൊന്നായ അഹമ്മദാബാദ് ടീമിന്റെ ക്യാപ്റ്റനായി ഹാര്‍ദിക് പാണ്ഡ്യയെ തെരഞ്ഞെടുത്തു. മുംബൈ ഇന്ത്യന്‍സ് ഇക്കുറി വിട്ടയച്ച താരത്തിന് കൊതിപ്പിക്കുന്ന പ്രതിഫലമാണ് ഇനി ലഭിക്കുക. സണ്‍റൈസേഴ്‌സ് ഹൈദരാബാദില് നിന്നും വിടുതല് വാങ്ങിയ റാഷിദ് ഖാന്, കൊല്‍ക്കത്തയുടെ ശുഭ്മാന് ഗില് എന്നിവരും അഹമ്മദാബാദ് ടീമിലെത്തി.\n15 കോടി രൂപയാണ് വാര്‍ഷിക ശമ്പളമായി ഹാര്‍ദിക്കിന് ലഭിക്കുക. 10 ലക്ഷം രൂപയ്ക്ക് 2015ല് മുംബൈ ടീമിലെത്തിയ താരമാണ് ഹാര്‍ദിക്. പിന്നീട് ശമ്പളം കുത്തനെ ഉയര്‍ത്തുകയും ചെയ്തിരുന്നു. ഐപിഎല് കരിയറിന്റെ തുടക്കം മുതല് മുംബൈയ്ക്കുവേണ്ടി കളിക്കുന്ന പാണ്ഡ്യ ഇതുവരെ മറ്റൊരു ടീമിനായും കളിച്ചിട്ടില്ല. ആദ്യ സീസണില് തന്നെ തിളങ്ങിയ താരം തൊട്ടടുത്ത വര്‍ഷം ഇന്ത്യന് ടീമിലുമെത്തി.\nമുംബൈയ്ക്കു വേണ്ടി 92 ഐപിഎല് മത്സരങ്ങളില് നിന്നും 1476 റണ്‍സും 42 വിക്കറ്റുകളും സ്വന്തമാക്കി. ഓള്‍റൗണ്ടറെന്ന നിലയിലുള്ള ഉജ്വല പ്രകടനത്തെ തുടര്‍ന്ന് 2018ല് താരത്തിന്റെ പ്രതിഫലം 11 കോടി രൂപയായി ഉയര്‍ത്തിയിരുന്നു. പരിക്കും ഫോമില്ലായ്മയും വലച്ച താരത്തിന് കഴിഞ്ഞ സീസണില് തിളങ്ങാനായില്ല. ഇതോടെയാണ് മുംബൈ ഇക്കുറി കൈയ്യൊഴിഞ്ഞത്.\n2017ലാണ് റാഷിദ് ഖാന് ഐപിഎല്ലിലെത്തുന്നത്. അന്നുമുതല് സണ്‍റൈസേഴ്‌സിനായി കളിക്കുന്നു. ഭൂരിഭാഗം കളികളിലും സ്ഥിരതയോടെ പന്തെറിയുന്ന താരം ഇത്തവണ ടീമില്‍നിന്നും വിടുതല് ചോദിച്ചുവാങ്ങിയതാണ്. 15 കോടി രൂപയാണ് പുതിയ ടീമില് റാഷിദിന്റെ പ്രതിഫലം.9കോടി രൂപയ്ക്ക് താരത്തെ 2018 മുതല് സണ്‍റൈസേഴ്‌സ് നിലനിര്‍ത്തുകയായിരുന്നു.\n2018ല് കൊല്‍ക്കത്ത ടീമിലൂടെയാണ് ശുഭ്മാന് ഗില് ഐപിഎല്ലില് അരങ്ങേറുന്നത്. 1.8 കോടി രൂപയായിരുന്നു ആദ്യ സീസണിലെ ശമ്പളം. കൊല്‍ത്തയ്ക്കുവേണ്ടി ചില മികച്ച ഇന്നിങ്‌സുകള് കാഴ്ചവെച്ച താരത്തെ ഓപ്പണറെന്ന രീതിയിലായിരിക്കും അഹമ്മദാബാദ് ടീമിലും കളിപ്പിക്കുക. 8 കോടി രൂപയാണ് ഗില്ലിന്റെ പ്രതിഫലം. ഇതോടെ 52 കോടി രൂപയുമായി അഹമ്മദാബാദ് ടീം മെഗാ ലേലത്തിനെത്തും.\nആശിഷ് നെഹ്‌റ ആയിരിക്കും അഹമ്മദാബാദ് ടീമിന്റെ പരിശീലകനെന്നാണ് സൂചന. വിക്രം സോളങ്കി ടീം ഡയറക്ടറുമാകും. മുന് ഇന്ത്യന് പരിശീലകന് ഗാരി ക്രിസ്റ്റ്യനെ ഉപദേശകനായി നിയമിക്കാനും അഹമ്മദാബാദ് ടീം ഒരുങ്ങുകയാണ്. ഫിബ്രുവരി 12, 13 തീയതികളില് ബെംഗളുരുവില് വെച്ചാണ് മെഗാലേലം നടക്കുക.\nAlso read : വെടിക്കെട്ട് ടീം, ഒന്നിനൊന്ന് മികച്ച താരങ്ങൾ; ഐപിഎല്ലിലെ ആദ്യ മത്സരത്തിൽ കൊൽക്കത്ത നൈറ്റ് റൈഡേഴ്സിന്റെ പ്ലേയിംഗ് ഇലവൻ എങ്ങനെയായിരുന്നുവെന്ന് ഓർക്കുന്നുണ്ടോ?\nആര്‍ട്ടിക്കിള് ഷോഓർക്കുന്നുണ്ടോ ഐപിഎല്ലിലെ ആദ്യ മത്സരത്തിൽ കളിച്ച കൊൽക്കത്ത നൈറ്റ് റൈഡേഴ്സ് ടീമിനെ; ആ വമ്പൻ താരനിര ഇങ്ങനെ...\nഹാര്‍ദിക് പാണ്ഡ്യ അഹമ്മദാബാദ് റാഷിദ് ഖാന് അഹമ്മദാബാദ് ഐപിഎല് 2022 ലേലം Shubman Gill Ahmedbad Rashid Khan Ahmedbad IPL 2022 auction IPL 2022 Hardik Pandya Ahmedbad\nWeb Title : hardik pandya rashid khan joitn ahmedabad franchise ahead of ipl 2022


ബാഴ്‌സലോണ വിട്ടാൽ മെസി ചേക്കേറാനിടയുള്ള അഞ്ചു ക്ലബുകൾ\nബയേൺ മ്യൂണിക്കിനെതിരെ ഞെട്ടിക്കുന്ന തോൽവി ബാഴ്‌സലോണ വഴങ്ങിയതിനു ശേഷം മെസിയുമായി ബന്ധപ്പെട്ട ട്രാൻസ്ഫർ അഭ്യൂഹങ്ങൾ ഫുട്ബോൾ ലോകത്ത് സജീവമാണ്. അർജന്റീനിയൻ താരം ബാഴ്‌സയിൽ തന്നെ വിരമിക്കുമെന്ന് മുൻപ് ആരാധകർ തറപ്പിച്ച് പറഞ്ഞിരുന്നെങ്കിലും ഇപ്പോൾ അക്കാര്യത്തിൽ യാതൊരു ഉറപ്പും ആർക്കും നൽകാനാവില്ല. ബോർഡുമായുള്ള അഭിപ്രായ വ്യത്യാസങ്ങളും ദിശാബോധമില്ലാത്ത നേതൃത്വത്തിന്റെ പ്രവർത്തനങ്ങളും മൂലം മെസി ബാഴ്‌സ വിടുകയാണെങ്കിൽ താരത്തെ സ്വന്തമാക്കാൻ യൂറോപ്പിലെ അഞ്ചു പ്രമുഖ ക്ലബുകളാണ് പ്രധാനമായും രംഗത്തു വരാൻ സാധ്യത.\nManchester City v Huddersfield Town - Premier League / Shaun Botterill/Getty Images\nമെസിയെന്ന കളിക്കാരന്റെ കഴിവുകൾ ഏറ്റവും മികച്ച രീതിയിൽ പുറത്തെടുപ്പിക്കാൻ കഴിഞ്ഞിട്ടുള്ള മുൻ ബാഴ്‌സലോണ പരിശീലകൻ ഗ്വാർഡിയോളയുടെ സാന്നിധ്യമാണ് മാഞ്ചസ്റ്റർ സിറ്റിയിലേക്ക് അർജന്റീനിയന് താരം ചേക്കേറാനുള്ള സാധ്യതകൾ വർധിപ്പിക്കുന്നത്. മെസിയെപ്പോലൊരു താരത്തെ സ്വന്തമാക്കാനും പ്രതിഫലം നൽകാനുമുള്ള സാമ്പത്തിക ശേഷി സിറ്റിക്കുണ്ട്. ചാമ്പ്യൻസ് ലീഗിൽ നിന്നും സിറ്റിയെ വിലക്കിയുള്ള യുവേഫയുടെ നടപടി പിൻവലിക്കപ്പെട്ടതോടെ ട്രാൻസ്ഫർ കാര്യങ്ങളിൽ കൂടുതൽ സ്വാതന്ത്ര്യവും ഗ്വാർഡിയോളക്ക് ലഭിച്ചു കഴിഞ്ഞു എന്നാണ് സൂചനകൾ. മെസിയെപ്പോലൊരു താരം ടീമിലെത്തിയാൽ അത് സിറ്റിക്ക് ആഗോളതലത്തിൽ കൂടുതൽ ആരാധകരെ ആകർഷിക്കാനും കഴിയും.\nലോകഫുട്ബാളിലെ ഏറ്റവും വലിയ ശക്തിയാവാൻ ശ്രമിക്കുന്ന പിഎസ്‌ജി നിലവിൽ തന്നെ ഫുട്ബോൾ ലോകത്തെ ഞെട്ടിച്ച രണ്ടു റെക്കോർഡ് ട്രാൻസ്ഫറുകൾ നടത്തിക്കഴിഞ്ഞിട്ടുണ്ട്. നെയ്മർ, എംബാപ്പെ എന്നിവർക്കൊപ്പം മെസിയെയോ റൊണാൾഡോയേയോ സ്വന്തമാക്കാനുള്ള സാമ്പത്തികശേഷി ഖത്തർ ആസ്ഥാനമായുള്ള പിഎസ്‌ജി നേതൃത്വത്തിനുണ്ടെന്ന് നെയ്മറുടെ ഉപദേശകൻ കഴിഞ്ഞ ദിവസമാണ് വെളിപ്പെടുത്തിയത്. മെസിയുടെ അടുത്ത സുഹൃത്തായ നെയ്മർ പിഎസ്ജിയിലുണ്ടെന്നതും യൂറോപ്പിലെ ഏറ്റവും മികച്ച ക്ലബായി അവർ വളർന്നുവെന്നതും ഫ്രഞ്ച് ക്ലബ്ബിലേക്ക് മെസിയെ ആകർഷിക്കുന്ന ഘടകങ്ങളാണ്. എന്നാൽ താരത്തെ പിഎസ്‌ജിക്ക് നൽകാൻ ബാഴ്‌സ നേതൃത്വത്തിന് ഒരിക്കലും താല്പര്യമുണ്ടാകില്ല.\n3. ഇന്റർ മിലാൻ\nബയേണിനെതിരായ തോൽവിക്ക് മുൻപ് തന്നെ മെസിയും ഇന്ററുമായി ബന്ധപ്പെട്ട ട്രാൻസ്ഫർ അഭ്യൂഹങ്ങൾ സജീവമായിരുന്നു. അർജന്റീനിയൻ താരത്തെ സ്വന്തമാക്കാൻ ഇന്റർ നടത്തിയ ശ്രമങ്ങൾ അവരുടെ മുൻ പ്രസിഡണ്ട് വ്യക്തമാക്കിയതുമാണ്. മെസിയെ സ്വന്തമാക്കണമെങ്കിൽ അതിനു വേണ്ട രീതിയിൽ സഹായിക്കാമെന്നാണ് ഇന്റർ മിലാന്റെ സ്പോൺസർമാരുടെയും നിലപാട്. അടുത്ത സീസണിൽ ഫ്രീ ട്രാൻസ്ഫറിൽ താരത്തെ സ്വന്തമാക്കാൻ 260 ദശലക്ഷം യൂറോയുടെ പാക്കേജ് ഇന്റർ തയ്യാറാക്കിയെന്ന വാർത്തകളും ഇതിനോട് ചേർത്ത് വായിക്കാവുന്നതുമാണ്.\n4. മാഞ്ചസ്റ്റർ യുണൈറ്റഡ്\nFBL-EUR-C3-SEVILLA-MAN UTD / INA FASSBENDER/Getty Images\nസാമ്പത്തിക സ്ഥിതിയുടെ കാര്യത്തിൽ മാഞ്ചസ്റ്റർ സിറ്റിയെ വെല്ലുവിളിക്കാൻ ഇംഗ്ലീഷ് പ്രീമിയർ ലീഗിൽ യുണൈറ്റഡിനാണ് കഴിയുക. അർജന്റീന താരത്തെ മാഞ്ചസ്റ്റർ യുണൈറ്റഡ് സ്വന്തമാക്കുകയാണെങ്കിൽ അതിലെ സ്പോർട്ടിങ് ഗുണങ്ങളെക്കാൾ മാർക്കറ്റിങ് നേട്ടങ്ങൾക്കാവും ഊന്നൽ നൽകുക. ആഗോള തലത്തിൽ തന്നെ വലിയൊരു ബ്രാൻഡ് ആയി മാറിയ മെസിയെ സ്വന്തമാക്കുക വഴി നിലവിലുള്ള ആരാധകക്കൂട്ടത്തെ മികച്ച രീതിയിൽ വർധിപ്പിക്കാനും അതുവഴി നേട്ടമുണ്ടാക്കാനും യുണൈറ്റഡിന് കഴിയും. എന്നാൽ മുപ്പത്തിമൂന്നുകാരനായ താരം യുണൈറ്റഡിന്റെ നിലവിലെ കേളീശൈലിയിൽ എത്ര കണ്ട് യോജിക്കുമെന്നതിൽ തീർച്ചയായും സംശയങ്ങളുണ്ട്.\nചാമ്പ്യൻസ് ലീഗ് കിരീടമുയർത്തിയ ക്രിസ്ത്യാനോ റൊണാൾഡോയെ ഏവരെയും ഞെട്ടിച്ച് റയലിൽ നിന്നും റാഞ്ചിയ യുവന്റസ് വീണ്ടും അതുപോലൊരു ട്രാൻസ്ഫറിനൊരുങ്ങിയാൽ അത്ഭുതപ്പെടാനൊന്നുമില്ല. വളരെ വർഷങ്ങളായി അപ്രാപ്യമായ യൂറോപ്യൻ കിരീടം സ്വന്തമാക്കാൻ വേണ്ടി അത്തരമൊരു നീക്കം യുവന്റസ് നടത്തിയാൽ മെസിയും റൊണാൾഡോയും ഒരുമിച്ചു കളിക്കുകയെന്ന സ്വപ്നമാണ് അവർ സാക്ഷാത്കരിക്കുക. ഫുട്ബോൾ ലോകത്തിന്റെ മുഴുവൻ ശ്രദ്ധയും ചർച്ചകളും പിന്നെ ഇറ്റാലിയൻ ക്ലബ്ബിനെ ചുറ്റിപറ്റിയായിരിക്കുമെന്ന കാര്യത്തിൽ യാതൊരു സംശയവുമുണ്ടാകില്ല.\nഅതേ സമയം, ലാ ലീഗ ക്ലബുകളിലേക്കോ ജർമൻ ക്ലബുകളിലേക്കോ നിലവിലെ സാഹചര്യത്തിൽ മെസി ചേക്കേറാൻ യാതൊരു സാധ്യതയുമില്ല. യൂറോപ്പിനു പുറത്തേക്കു നോക്കുകയാണെങ്കിൽ ചൈനീസ് സൂപ്പർ ലീഗും അമേരിക്കൻ ലീഗുമാണ് മെസിയെ സ്വന്തമാക്കാനുള്ള സാധ്യതയുള്ളത്. ഇതിൽ അമേരിക്കൻ ലീഗിൽ ബെക്കാമിന്റെ ക്ലബായ ഇന്റർ മിയാമി നേരത്തെ തന്നെ താരത്തിൽ താത്പര്യമുണ്ടെന്ന് വ്യക്തമാക്കിയതാണ്. എന്നാൽ ഇനിയും യൂറോപ്പിൽ മികച്ച ഫോമിൽ കളിക്കാമെന്നിരിക്കെ അവിടം വിടുന്നതിനെക്കുറിച്ച് മെസി ഇപ്പോൾ ചിന്തിക്കാനിടയില്ല.


സംസ്ഥാനത്ത് തീയേറ്ററുകൾ നാളെ തുറക്കും | Vision News\nഹോം Entertainment Latest News\nസംസ്ഥാനത്ത് തീയേറ്ററുകൾ നാളെ തുറക്കും\nസംസ്ഥാനത്ത് തീയേറ്ററുകള് നാളെ തുറക്കും. സര്‍ക്കാര് നിര്‍ദേശമനുസരിച്ച് കൊവിഡ് മാനദണ്ഡങ്ങള് പാലിച്ചായിരിക്കും തീയേറ്ററുകളുടെ പ്രവര്‍ത്തനം. ബുധനാ‍ഴ്ച മുതല് ഇതരഭാഷാ ചിത്രങ്ങളോടെ പ്രദര്‍ശനം തുടങ്ങും.\nഅടുത്ത മാസമായിരിക്കും മലയാള ചിത്രങ്ങള് തീയേറ്ററുകളിലെത്തുക. നവംബര് 12ന് ദുല്‍ഖറിന്റെ കുറുപ്പും 25ന് സുരേഷ് ഗോപിയുടെ കാവലും പ്രദര്‍ശനത്തിന് എത്തും. ആഴ്ചയിൽ മൂന്ന് ദിവസമാകും പ്രദർശനമെന്ന് തീയറ്റർ ഉടമകളുടെ സംഘടന ഫിയോക്ക് അറിയിച്ചു. ബുധൻ, വ്യാഴം, വെള്ളി ദിവസങ്ങളിലാണ് പ്രദർശനം.\nഒ.ടി.ടി വേണ്ടി നിർമിച്ച ചിത്രങ്ങൾ മാത്രം അവിടെ റിലീസ് ചെയ്യും. പൂര്‍ണമായും കൊവിഡ് പ്രോട്ടോക്കോള് പാലിച്ചായിരിക്കും പ്രദര്‍ശനം. അതേസമയം ടിക്കറ്റ് നിരക്കില് വര്‍ധനവ് ഉണ്ടാകില്ല. മരക്കാര് തീയേറ്ററില്‍ത്തന്നെയായിരിക്കും റിലീസ് ചെയ്യുക. തീയറ്ററിലേക്ക് ആളുകൾ എത്തി തുടങ്ങിയാൽ പിന്നെ ചിത്രങ്ങൾ ഒടിടിയിലേക്ക് പോകില്ല എന്നാണ് പ്രതീക്ഷ. ഇക്കാര്യം സിനിമയിലെ നായകന്മാരും, അണിയറ പ്രവർത്തകരുമായി ചർച്ച ചെയ്യുമെന്നും ഫിയോക്ക് അറിയിച്ചു.\nഒടിടി പ്ലാറ്റ്‌ഫോമുകളെ കുറിച്ചും ചർച്ച ചെയ്തു. ഒ.ടി.ടി പ്ലാറ്റ്‌ഫോമുകൾ തത്കാലിക സംവിധാനം മാത്രമാണെന്നും മരക്കാർ ഉൾപ്പടെയുള്ള ചിത്രങ്ങൾ തീയറ്ററിൽ തന്നെ റിലീസ് ചെയ്യുമെന്നും ഫിയോക്ക് അറിയിച്ചു.


In India reports less number of Covid tests, Rapid Antigen Test share remains high | ഇന്ത്യയിൽ കൊവിഡ് പരിശോധനാ നിരക്ക് കുറയുന്നു: റാപ്പിഡ് ആന്റിജൻ ടെസ്റ്റ് ഉയരുന്നു - Malayalam Oneindia\n18 min ago 'ചെങ്കോട്ടയില് പതാക ഉയര്‍ത്തിയത് ബിജെപി ബന്ധമുള്ള ദീപ് സിദ്ദു'; ആരോപണവുമായി കര്‍ഷക സംഘടനകള്\n36 min ago ട്രാക്ടര് റാലിക്കിടെയുണ്ടായ സംഘര്‍ഷം; ഉത്തരവാദികള് ദില്ലി പൊലീസെന്ന് കര്‍ഷക യൂണിയന്\n55 min ago ഗള്‍ഫ് ജോലി: ഗ്രാന്‍ഡയോസ് സൂപ്പര് മാര്‍ക്കറ്റില് ഡെലിവറി മാന് മുതല് ഡ്രൈവര് വരെ ഒട്ടേറെ ഒഴിവുകള്\nUpdated: Fri, Nov 20, 2020, 12:47 [IST]\nദില്ലി: കൊവിഡ് രോഗനിർണ്ണയത്തിൽ റാപ്പിഡ് ആന്റിജൻ ടെസ്റ്റ് വർധിക്കുന്നത് ഭീഷണിയാവുമെന്ന് സൂചന. റാപ്പിഡ് ആന്റിജൻ ടെസ്റ്റ് ചെയ്യുന്നത് മൂലം കൂടുതൽ കൊവിഡ് കേസുകൾ തിരിച്ചറിയപ്പെടാതെ പോകുമെന്നാണ് ആശങ്ക. ഐസിഎംആർ പ്രോട്ടോക്കോൾ അനുസരിച്ച് റാപ്പിഡ് ആന്റിജൻ ടെസ്റ്റ് പോസിറ്റീവാകുന്ന സാഹചര്യത്തിൽ ഇത് കൊവിഡ് സ്ഥിരീകരിച്ച കേസുകളായാണ് കണക്കാക്കുന്നത്. ഫലം നെഗറ്റീവാകുന്ന സാഹചര്യത്തിൽ ആർടിപിസിആർ പരിശോധന നടത്താനും നിർദേശിക്കും. എന്നാൽ വീണ്ടും ടെസ്റ്റ് ചെയ്യാനുള്ള ഐസിഎംആറിന്റെ പ്രോട്ടോക്കോൾ എത്ര സംസ്ഥാനങ്ങൾ പിന്തുടരുന്നുണ്ടെന്ന് വ്യക്തമല്ല.\nപരിശോധന നടത്തി 30 മിനിറ്റിനുള്ളിൽ ഫലം ലഭിക്കുന്നുവെന്നതുകൊണ്ടാണ് പല സംസ്ഥാനങ്ങളും റാപ്പിഡ് ആന്റിജൻ ടെസ്റ്റ് നടത്തുന്നത്. ലബോറട്ടറിയിൽ നിന്നല്ലാതെ ഈ പരിശോധന നടത്താനും സാധിക്കും. ആർടിപിസിആർ പരിശോധനയുടെ ഫലം ലഭിക്കാൻ എട്ട് മണിക്കൂർ സമയമാണ് എടുക്കുന്നത്. എന്നാൽ തിരക്കുള്ള സമയങ്ങളിൽ ഫലം ലഭിക്കാൻ ദിവസങ്ങളും എടുക്കും.\nഇന്ത്യയിൽ ഇപ്പോൾ ദിവസേന ഒമ്പത് ലക്ഷത്തിനടുത്ത് പരിശോധനകളാണ് നടത്തിവരുന്നത്. ഒരാഴ്ച മുമ്പ് ഇത് 11 ലക്ഷമായിരുന്നു. ഒക്ടോബറിലെ അവസാന ആഴ്ചയോടെ ടെസ്റ്റ് ചെയ്യുന്ന സാമ്പിളുകളുടെ എണ്ണത്തിൽ കുറവ് വന്നിട്ടുണ്ട്. ഒക്ടോബർ 22ന് പരിശോധിക്കുന്ന കൊവിഡ് സാമ്പിളുകൾ 9.1 ശതമാനമായിരുന്നു എങ്കിൽ ഇപ്പോൾ അത് 4.2 ശതമാനമാണ്.\nപരിശോധനയുടെ തോത് കുറച്ചതുകൊണ്ടാണ് കൊവിഡ് പോസിറ്റീവ് കേസുകളുടെ എണ്ണം കുറയുന്നതെന്ന് പല സംസ്ഥാനങ്ങളും കണക്കാക്കിയിട്ടില്ല. കൂടുതൽ പോസിറ്റീവ് കേസുകൾ റിപ്പോർട്ട് ചെയ്യുന്നത് കൂടുതൽ പരിശോധനകൾ നടത്തണം എന്ന സൂചനകൾ നൽകുന്നതാണ്. രാജസ്ഥാൻ, ദില്ലി എന്നിങ്ങനെ കേസുകൾ കൂടുതലുള്ളതും വലിയതുമായ സംസ്ഥാനങ്ങളിൽ പരിശോധനാ നിരക്ക് 13 ശതമാനം മാത്രമാണ്. പത്ത് ലക്ഷം പേരിൽ 2,300നും 2700നും ഇടയിൽ ആളുകളെയാണ് ദില്ലിയിൽ ഇപ്പോൾ പരിശോധനയ്ക്ക് വിധേയരാക്കുന്നത്. ദില്ലി പരിശോധനയുടെ നിരക്ക് വർധിപ്പിച്ചെങ്കിലും ഇതിൽ 70 ശതമാനത്തോളവും റാപ്പിഡ് ആക്ഷൻ ടെസ്റ്റുകളാണ്.\nസെപ്റ്റംബർ പകുതിയോടെ ഇന്ത്യയിലെ പ്രതിദിന കൊറോണ വൈറസ് അണുബാധ 97,000 ത്തിൽ നിന്ന് പകുതിയായിട്ടുണ്ട്.\nമൊത്തം9ദശലക്ഷം അണുബാധകളാണ് ഇതുവരെയും രാജ്യത്ത് റിപ്പോർട്ട് ചെയ്തിട്ടുള്ളത്. ദിവസേന ഏറ്റവും കൂടുതൽ കേസുകൾ റിപ്പോർട്ട് ചെയ്തുന്ന രാജ്യമെന്ന നിലയിൽ ആഴ്ചകളായി ഇന്ത്യ പ്രതിദിനം 50,000 ൽ താഴെ പുതിയ കേസുകളാണ് രാജ്യത്ത് റിപ്പോർട്ട് ചെയ്യുന്നത്. അതേസമയം അമേരിക്കയിലുടനീളം റിപ്പോർട്ട് ചെയ്യുന്ന കേസുകളുടെ എണ്ണം വർധിച്ച് വരികയാണ്.\n1.4 ബില്യൺ ജനസംഖ്യയുള്ള രാജ്യത്ത് ദിവസേനയുള്ള കൊവിഡ് പരിശോധന ഏകദേശം 1 മില്ല്യൺ ആണ്. എന്നാൽ ഇത് ഇപ്പോഴും ഉയർന്ന അണുബാധയുള്ള മിക്ക രാജ്യങ്ങളെ അപേക്ഷിച്ച് വളരെ കുറവാണ്. പ്രാധാന്യമർഹിക്കുന്നതുപോലെ, ഇതിൽ പകുതിയോളവും റാപ്പിഡ് ആന്റിജൻ ടെസ്റ്റുകളാണ്. ഈ പരിശോധനയിൽ തെറ്റായി നെഗറ്റീവ് ഫലം കാണിക്കാനുള്ള സാധ്യതയും കൂടുതലാണ്. ഇന്ത്യയിൽ വിവാഹം, ഹിന്ദു ഉത്സവങ്ങൾ, എന്നീ കാരണങ്ങളാണ് രോഗവ്യാപനത്തിന്റെ തോത് ഉയർത്തുന്നതെന്നാണ് വിദഗ്ധർ ചൂണ്ടിക്കാണിക്കുന്നത്. മഞ്ഞുള്ള കാലത്ത് താരതമ്യേന ജനസാന്ദ്രത കൂടുതലുള്ള ഇന്ത്യയിലും രോഗവ്യാപനം വേഗത്തിലാവുകയും ചെയ്യുന്നു.\nറാപ്പിഡ് ആന്റിജൻ പരിശോധനകൾ വിശ്വസനീയവും സെൻ‌സിറ്റീവുമല്ല, രോഗികൾക്ക് ചികിത്സ ലഭിക്കുന്നില്ല," ദില്ലിയിലെ പ്രോഗ്രസീവ് മെഡികോസ് & സയന്റിസ്റ്റ് ഫോറത്തിൽ പ്രവർത്തിക്കുന്ന പ്രസിഡന്റ് ഹർജിത് സിംഗ് ഭട്ടി പറഞ്ഞു. പകർച്ചവ്യാധി ആരംഭിച്ചു. കൊവിഡ് വ്യാപനം സംബന്ധിച്ച് വരാനിരിക്കുന്ന മാസങ്ങൾ അപകരമാണെന്നും അദ്ദേഹം കൂട്ടിച്ചേർത്തു.\ncoronavirus rat delhi india പരിശോധന ദില്ലി ഇന്ത്യ\nIn India reports less number of Covid tests, Rapid Antigen Test share remains high


ഫാമുകളിൽ ഉത്പാദനം കുറഞ്ഞു; കോഴിയിറച്ചി വില കുതിക്കുന്നു - Newswayanad.in\nഫാമുകളിൽ ഉത്പാദനം കുറഞ്ഞു;\nകോഴിയിറച്ചി വില കുതിക്കുന്നു\nഫാമുകളിൽ ഉത്പാദനം കുറഞ്ഞതോടെ കോഴിയിറച്ചി വില കുത്തനെ ഉയരുന്നു. ജില്ലയിലെ കടകളിൽ 200 മുതൽ 220 രൂപ വരെയാണ് ഒരു കിലോയ്ക്ക് ഈടാക്കുന്നത്. ഒരുമാസം മുമ്പ് 130 രൂപയായിരുന്നു വില. ഒരുമാസത്തിനിടെ നൂറ് രൂപയോളം വർധിച്ചു. ഈസ്റ്ററിനുശേഷം 30 മുതൽ മുതൽ 50 രൂപ വരെ കൂടി. നാടൻ കോഴിയിറച്ചിക്ക് കിലോഗ്രാമിന് 300 രൂപയാണ് ഇപ്പോൾ വില. ചൂട് വർധിച്ചത് ഫാമുകളിൽ കോഴിവളർച്ചയെ ബാധിക്കുന്നുണ്ട്. പകൽച്ചൂട് വർധിച്ചതോടെ കോഴികൾ കൂട്ടത്തോടെ ചത്തൊടുങ്ങുന്ന സംഭവങ്ങളും ഉണ്ട്. 45 ദിവസം കൊണ്ട് 2.5 കിലോഗ്രാം തൂക്കത്തിൽ പൂർണവളർച്ചയിലെത്തേണ്ട കോഴികൾക്ക് ഇപ്പോൾ രണ്ടുകിലോഗ്രാം തൂക്കമേ വെക്കുന്നുള്ളൂവെന്ന് ഫാം ഉടമകൾ പറയുന്നു. ഫാമുകളിലെ വെള്ളം ലഭ്യതക്കുറവും വളർച്ച കുറയാൻ കാരണമായി. കോഴിത്തീറ്റയുടെ വില ഉയർന്നതും പ്രതികൂല ഘടകമാണ്. മറ്റു സംസ്ഥാനങ്ങളിൽനിന്നുള്ള കോഴിവരവ് നിലച്ചതും വില കൂടാനുള്ള കാരണമായി.\nഅതേസമയം, കോഴിയിറച്ചിക്ക് വില വർധിച്ചിട്ടും അതിെൻറ ഗുണം കോഴി കർഷകർക്ക് ലഭിക്കുന്നില്ലെന്ന പരാതിയുമുണ്ട്. കൃഷി നഷ്ടത്തിലാണെന്ന് വലിയതോതിൽ ഫാം നടത്തുന്നവരും ചെറുകിട കർഷകരും പറയുന്നു. മൊത്തവിതരണക്കാരും ഇടനിലക്കാരും കച്ചവടക്കാരുമാണ് കൂടുതൽ ലാഭമുണ്ടാക്കുന്നതെന്ന് കർഷകർ ആരോപിക്കുന്നു. കോഴിക്കുഞ്ഞുങ്ങളുടെ വിലയിൽ അടിക്കടി ഉണ്ടാകുന്ന മാറ്റങ്ങളും പ്രതിസന്ധിയാണ്.\nഒരു കോഴി വളർച്ചയെത്തി രണ്ടുകിലോ തൂക്കം വയ്ക്കാൻ ശരാശരി 3.5 കിലോ തീറ്റ നൽകണം. ഇതിനായി 100 രൂപയോളം ചെലവാകും. പ്രതിരോധ കുത്തിവെപ്പ്, വെള്ളം, വൈദ്യുതി, അറക്കപ്പൊടി എന്നിവയും പണിക്കൂലിയും കണക്കാക്കുമ്പോൾ 95 രൂപയ്ക്ക് മുകളിൽ ഉത്‌പാദനച്ചെലവുണ്ട്. ചൂട് വർധിക്കുന്നതോടെ 1000 കോഴിക്കുഞ്ഞുങ്ങളെ വളർത്താനാരംഭിച്ചാൽ 960ലധികം വിൽപനയ്ക്കായി ലഭിക്കില്ലെന്നും കർഷകർ പറയുന്നു. ഇടയ്ക്കിടെ എത്തുന്ന പക്ഷിപ്പനിയടക്കമുള്ളവയും ഉത്സവ സീസണുകളിലടക്കം കോഴിയിറച്ചി ഡിമാൻഡ് കുറച്ച അനുഭവങ്ങളും കർഷകർക്കുണ്ട്.\nകോഴിക്കൃഷി പ്രോത്സാഹിപ്പിക്കുമെന്ന് സർക്കാർ പ്രഖ്യാപനമുണ്ടായിരുന്നെങ്കിലും തുടർനടപടികൾ ഉണ്ടായില്ലെന്ന് കർഷകർ ആരോപിച്ചു. കുറഞ്ഞ വിലയിൽ കോഴിക്കുഞ്ഞുങ്ങളെയും തീറ്റയും നൽകി കർഷകരിൽനിന്ന് വളർച്ചയെത്തിയ കോഴി നേരിട്ട് സംഭരിക്കുന്ന തരത്തിലായിരുന്നു പദ്ധതി വിഭാവനം ചെയ്തത്. എന്നാൽ കൂടുതൽ പണം കർഷകർ ചെലവാക്കേണ്ടിവരുമെന്ന് പദ്ധതി നടത്തിപ്പുകാർ പറഞ്ഞതോടെ കർഷകർ പിൻമാറുന്ന സ്ഥിതിവന്നു.


പറയാതെ പറയാം, ഞാൻ നിന്നെ സ്നേഹിക്കുന്നു | Love Your Partner | Show Your Care | Love and Life | Life style |\nപറയാതെ പറയാം; ഞാൻ നിന്നെ സ്നേഹിക്കുന്നു\nമനോരമ ലേഖകൻ February 05, 2019 06:00 PM IST\nസ്നേഹം വര്‍ധിക്കുന്നത് അതു പങ്കുവയ്ക്കുമ്പോഴാണ്\nബന്ധങ്ങളെ ഇല്ലാതാക്കാൻ കാരണമായി ഈ ചിന്ത മാറും.\nരണ്ടു പേര്‍ക്കിടയിലെ സ്നേഹം വര്‍ധിക്കുന്നത് അതു പങ്കുവയ്ക്കുമ്പോഴാണ്. പക്ഷേ, എപ്പോഴും ‘ഞാന് നിന്നെ സ്നേഹിക്കുന്നു’ എന്നു പറഞ്ഞു കൊണ്ടിരിക്കാന് ആർക്കും സാധിക്കില്ല. സന്തോഷം നിറഞ്ഞതും നീണ്ടുനില്‍ക്കുന്നതുമായ ബന്ധം രൂപപ്പെടാന് സ്നേഹം പങ്കുവെയ്ക്കണം. ഇതിനായി മറ്റു പലമാര്‍ഗങ്ങളും ആവശ്യമാണ്. പലപ്പോഴും മനസ്സില് നിറയെ സ്നേഹമുണ്ടെങ്കിലും ഇത് പ്രകടിപ്പിക്കുന്നതില് മിക്കവരും പരാജയപ്പെടാറാണു പതിവ്. ഇത് രണ്ട് പേര് തമ്മിലുള്ള ബന്ധത്തില് പ്രശ്നങ്ങളും സൃഷ്ടിക്കും.\nസ്നേഹം പ്രകടിപ്പിക്കേണ്ടതിന്‍റെ ആവശ്യം\nപ്രണയത്തിലായശേഷവും വിവാഹത്തിനുശേഷവും പങ്കാളികള്‍ക്കു സംഭവിക്കുന്ന ഒരു മാറ്റമുണ്ട്. തനിക്കു വേണ്ടി പങ്കാളി ചെയ്യുന്ന കാര്യങ്ങളെല്ലാം കടമയായി മാത്രം കാണാന് തുടങ്ങും. ഈ ചിന്ത ശക്തി പ്രാപിക്കുന്നതോടെ ഒരോ പ്രവര്‍ത്തികളിലും സ്നേഹം കാണാനോ കാണിക്കാനോ സാധിക്കാതെയാകും. ഇത് ഇരുവര്‍ക്കുമിടയിലെ ബന്ധത്തിന്‍റെ ഊഷ്മളതയെ ബാധിക്കും. ഇതോടെ ജീവിതം യാന്ത്രികമായി മാറും. ഇതെല്ലാം ഒഴിവാക്കാനുള്ള ഏക വഴി സ്നേഹം പ്രകടിപ്പിക്കുക എന്നതാണ്. അതും നാട്യങ്ങളില്ലാതെ. ഇങ്ങനെയാണെങ്കിൽ ഞാൻ നിന്നെ സ്നേഹിക്കുന്നു എന്നത് വാക്കുകളിലൂടെ ബോധിപ്പിക്കേണ്ടി വരില്ല.\nഅവരെ ശ്രദ്ധയോടെ കേള്‍ക്കുക\nസംസാരിക്കുമ്പോൾ ശ്രദ്ധിക്കുന്നത് ഇത്ര വലിയ കാര്യമാണോ എന്നു ചിന്തിക്കേണ്ട. ഒരാൾക്കു ലഭിക്കുന്ന ഏറ്റവും വലിയ അംഗീകാരമാണ് അവരുടെ വാക്കുകള്‍ക്ക് ചെവി കൊടുക്കുന്നത്. ഇങ്ങനെ ചെവി കൊടുത്താൽ നിങ്ങൾ പങ്കാളിയെ അംഗീകരിക്കുന്നതായി അവർക്കു തോന്നും. നിങ്ങളോടുള്ള ബഹുമാനവും സ്നേഹവും വർധിക്കും. നിങ്ങളുടെ ജീവിതത്തില് വലിയ സ്ഥാനമുണ്ടെന്ന കാര്യം ബോധ്യപ്പെടുകയും പരസ്പരമുള്ള ആശയവിനിമയം കൂടുതൽ സുഖമമാവുകയും ചെയ്യും. ഇങ്ങനെ ബന്ധം കൂടുതൽ സുദൃഢമാക്കാം. മനസ്സിലുള്ള അനുഭവിക്കാം.\nഅവർക്കായി സമയം കണ്ടെത്തൂ\nപുതിയ സാധനങ്ങള് വാങ്ങിയാൽ അതിന്‍റെ മോടി പോകും വരെ ഉപയോഗിക്കും. കുറച്ചു കഴിഞ്ഞാൽ ആ വസ്തുവിനോടുള്ള താൽപര്യം കുറയും. ഇതു മനുഷ്യരുടെ ഒരു പൊതു‌സ്വഭാവമാണ്. ആ വസ്തുവിനു നൽകുന്ന പരിഗണനയും ഇതോടൊപ്പം കുറഞ്ഞു വരുന്നു. വസ്തുക്കളോടു മാത്രമല്ല, മനുഷ്യരോടും ഇങ്ങനെ പെരുമാറുന്നവരുണ്ട്. ദമ്പതികള്‍ക്കിടയിലും പ്രണയികൾക്കിടയിലും ഇതു പതിവാണ്. ഇത് ആരോഗ്യകരമായ ബന്ധത്തിനു യോജിച്ചതല്ല.\nഭാര്യയോ ഭർത്താവോ കാമുകനോ കാമുകിയോ ആകുന്ന വ്യക്തിക്ക് എപ്പോഴും നമുക്കൊപ്പം നിൽക്കാന് ബാധ്യത ഉണ്ടെന്നാണു പലരും വിശ്വസിക്കുന്നത്. എപ്പോഴും അവർ നമ്മുടെ കൂടെ ഉണ്ടെന്നു വിശ്വസിക്കുന്നതിനാൽ അവർക്കു വേണ്ടി സമയം മാറ്റിവെയ്ക്കണമെന്നു ചിന്തിക്കാറുമില്ല. എന്നാൽ ആ ചിന്ത വളരെ അപകടകരമാണ്. ബന്ധങ്ങളെ ഇല്ലാതാക്കാൻ കാരണമായി ഈ ചിന്ത മാറും.\nപങ്കാളിയ്ക്കു വേണ്ടി സമയം മാറ്റിവയ്ക്കൂ. നിങ്ങളുടേതു മാത്രമായ സ്വകാര്യ നിമിഷങ്ങൾ. നിങ്ങളിലെ പ്രണയം മനസ്സിലാക്കാന് ഈ സമയം ഉപകരിക്കും.\nഎന്റെ ഇഷ്ടങ്ങൾ വിട്ടു മറ്റൊന്നും ചെയ്യില്ലെന്ന വാശി നല്ലതല്ല. തന്‍റെ പങ്കാളിക്കു വേണ്ടി സ്വന്തം താൽപര്യങ്ങളെ മറികടന്നു പുതിയ കാര്യങ്ങള് ചെയ്യുന്നത് ഇരുവര്‍ക്കുമിടയിലെ ബന്ധം ശക്തമാക്കും. ഇത്തരം പ്രവര്‍ത്തികളിലൂടെ ഒരാള്‍ക്കു മറ്റൊരാളോടുള്ള ഇഷ്ടത്തിന്‍റെ ആഴം പറയാതെ പറയുകയാണു ചെയ്യുന്നത്.


കര്‍ഷക സമരത്തിന്റെ പശ്ചാത്തലത്തില് ഡല്‍ഹി മെട്രോയില് ജാഗ്രത നിര്‍ദേശം – Veekshanam\nകര്‍ഷക സമരത്തിന്റെ പശ്ചാത്തലത്തില് ഡല്‍ഹി മെട്രോയില് ജാഗ്രത നിര്‍ദേശം\nന്യൂഡൽഹി: കാർഷിക നിയമങ്ങൾക്ക് എതിരെ പാർലമെന്റിന് മുന്നിൽ നടത്തുന്ന സമരത്തിൽ മാറ്റമില്ലെന്ന് സംയുക്ത കിസാൻ മോർച്ച. പാർലമെന്റ് സമ്മേളനം തീരുന്നതുവരെ 200 കർഷകർ വീതം ഓരോദിവസവും പാർലമെന്റിന് മുന്നിൽ സമരം നടത്തുമെന്ന് കർഷകര് സംഘടനകൾ പറഞ്ഞു. ഇവർക്കെല്ലാം ഐഡന്റിറ്റി കാർഡ് നൽകുമെന്നും കർഷകർ അറിയിച്ചു.\nസമരവുമായി വിഷയത്തിൽ കർഷക സംഘടന നേതാക്കളുമായി ഡൽഹി പൊലീസ് ചർച്ച നടത്തി. എന്നാൽ സമരത്തിൽ നിന്ന് പിന്നോട്ടില്ലെന്ന് കർഷകർ വ്യക്തമാക്കി. സമരം നടത്തേണ്ട റൂട്ടിൽ ചർച്ച നടന്നാതായി ബികെയു വക്താവ് രാകേഷ് തികായത് പറഞ്ഞു.\nഅതേസമയം, കർഷക സമരത്തിന്റെ പശ്ചാത്തലത്തിൽ ഡൽഹി മെട്രോയിൽ ജാഗ്രത നിർദേശം പുറപ്പെടുവിച്ചു. ഏഴ് സ്റ്റേഷനുകളിലാണ് സുരക്ഷ ശക്തമാക്കാൻ നിർദേശം നൽകിയത്. ആവശ്യമെങ്കിൽ സ്റ്റേഷനുകൾ അടച്ചിടണമെന്നും നിർദേശമുണ്ട്.ജൻപഥ്, ലോക് കല്യാൺ മാർഗ്, പട്ടേൽ ചൗക്, രാജീവ് ചൗക്, സെൻട്രൽ സെക്രട്ടറിയേറ്റ്, മാൻഡി ഹൗസ്, ഉദ്യോഗ് ഭവൻ എന്നീ സ്‌റ്റേഷനുകളിലാണ് ജാഗ്രത നിർദേശം.\nഡെൽറ്റ വകഭേദം; രാജ്യത്തിന്റെ വടക്ക് കിഴക്കൻ മേഖലകളിൽ കടുത്ത നിയന്ത്രണം\nഉച്ഛഭക്ഷണം കഴിക്കാത്ത കുട്ടിയെ അച്ഛൻ അടിച്ച് കൊന്നു


രാഹുലിന്‍റെ സ്ഥാനാർഥിത്വത്തിൽ അനിശ്ചിതത്വം; മുല്ലപ്പള്ളിയുടെ വാർത്താസമ്മേളനം റദ്ദാക്കി |\n2000 നോട്ടിന്‍റെ കള്ളനോട്ട് വ്യാപകം; ട്ര...\nരാഹുലിന്‍റെ സ്ഥാനാർഥിത്വത്തിൽ അനിശ്ചിതത്വം; മുല്ലപ്പള്ളിയുടെ വാർത്താസമ്മേളനം റദ്ദാക്കി\nSunday, March 24, 2019 10:43 AM IST\nതിരുവനന്തപുരം: കോൺഗ്രസ് അധ്യക്ഷൻ രാഹുൽ ഗാന്ധി വയനാട്ടിൽ മത്സരിക്കുന്നതിൽ ആശയക്കുഴപ്പം തുടരുന്നു. ഇതോടെ കെപിസിസി അധ്യക്ഷൻ മുല്ലപ്പള്ളി രാമചന്ദ്രൻ ഇന്ന് രാവിലെ നിശ്ചയിച്ചിരുന്ന വാർത്താസമ്മേളനം റദ്ദാക്കി.\nതെരഞ്ഞെടുപ്പ് സമിതി യോഗത്തിനുശേഷമേ മുല്ലപ്പള്ളി രാമചന്ദ്രൻ മാധ്യമങ്ങളെ കാണുകയുള്ളുവെന്നാണ് വിവരം. തിങ്കളാഴ്ചയാണ് കോൺഗ്രസ് തെരഞ്ഞെടുപ്പ് സമിതി യോഗം. യോഗത്തിൽ രാഹുലിന്‍റെ സ്ഥാനാർഥിത്വത്തെ സംബന്ധിച്ച് ചർച്ച ചെയ്യുമെന്നാണ് വിവരം.\nഅതേസമയം സസ്പെൻസ് നിലനിർത്തിയാണ് കോൺഗ്രസ് എട്ടാം സ്ഥാനാർഥി പട്ടിക പുറത്തുവിട്ടത്. വയനാട്, വടകര സ്ഥാനാർഥികളെ കോൺഗ്രസ് ഇത്തവണയും പ്രഖ്യാപിച്ചില്ല. രാഹുൽ മത്സരിക്കുന്ന കാര്യത്തിലും സ്ഥിരീകരണമില്ല.\nകോട്ടയം: നരേന്ദ്ര മോദി സർക്കാർ ഏറെ കൊട്ടിഘോഷിച്ച് ഇറക്കിയ 2,000 രൂപാ നോട്ടിന്‍റെ അച്ചടി നിർത്തിയതിനെ ട്ര...


ഞാനൊരു ഫണ് പേഴ്‌സണ്; കേരളത്തില് തമാശ ആസ്വദിക്കാന് ആളില്ലെന്നും അല്‍ഫോന്‍സ് കണ്ണന്താനം - Samakalika Malayalam\nഞാനൊരു ഫണ് പേഴ്‌സണ്; കേരളത്തില് തമാശ ആസ്വദിക്കാന് ആളില്ലെന്നും അല്‍ഫോന്‍സ് കണ്ണന്താനം\nBy സമകാലിക മലയാളം ഡെസ്‌ക് | Published: 14th September 2017 03:46 PM |\nLast Updated: 14th September 2017 06:37 PM | A+A A- |\nകൊച്ചി: താന് ഒറീസയില് വെച്ച് ബീഫിന ചൊല്ലി പറഞ്ഞത് തമാശയായി എടുക്കാതിരുന്നതാണ് വിവാദമാകാന് കാരണമെന്ന് കേന്ദ്രമന്ത്രി അല്‍ഫോന്‍സ് കണ്ണന്താനം. വിദേശങ്ങളില് നല്ല ബീഫ് ലഭിക്കും. അവിടെനിന്ന് ഇവിടെവന്ന് മെലിഞ്ഞ കാലികളുടെ മാസം കഴിക്കേണ്ട കാര്യമുണ്ടോയെന്ന് തമാശയായാണ് പറഞ്ഞത്. അത് റെക്കോര്‍ഡ് ചെയ്യാന് വേണ്ടി പറഞ്ഞതല്ലെന്നും ഒരു തമാശമാത്രമായിരുന്നെന്നും അല്‍ഫോന്‍സ് പറഞ്ഞു. കേരളത്തില് തമാശ ആസ്വദിക്കാന് ആളില്ലാത്ത അവസ്ഥായിയിരിക്കുകയാണ്. ബീഫ് മാത്രമല്ല ഭക്ഷണകാര്യത്തില് ഒരു പ്രദേശത്തെ ജനങ്ങള് എന്താണോ കഴിക്കാന് ആഗ്രഹിക്കുന്നത് അതിനാണ് പ്രാധാന്യം നല്‍കേണ്ടതെന്നാണ് തന്റെ അഭിപ്രായമെന്നും കണ്ണന്താനം പറഞ്ഞു.\nരാഷ്ട്രീയക്കാര് തമാശ പറയാന് അറിയത്താവരാണെന്ന് കരുതരുത്. ജീവിതം സന്തോഷിക്കാനുള്ളതും മറ്റുള്ളവരെ സന്തോഷിപ്പിക്കാനുള്ളതുമാണ്. ഇതാണ് എന്റെ ജീവിതലക്ഷ്യം. ഞാനൊരു ഫണ് പേഴ്‌സണാണെന്നും കണ്ണന്താനം പറഞ്ഞു. എന്റെ തമാശകള് മാത്രമല്ല ഭാര്യയുടെയും വിഡിയോയയും പ്രചരിക്കുന്നുണ്ട്. അതൊക്കെക്കണ്ട് ഞങ്ങള് ചിരിക്കുകയാണ്.\nരാവിലെ മുതല് വൈകുന്നേരം വരെ മൊബൈലില് കയറിയിരുന്ന് കാര്‍ട്ടുണുകള് ഉണ്ടാക്കുകയാണ് മലയാളിയുടെ പണി. കേരളത്തിലെ ആളുകള്‍ക്ക് കാര്യമായി മറ്റ് പരിപാടികളൊന്നുമില്ലെന്നും കണ്ണന്താനം പറഞ്ഞു. എന്റെ പേരും മുഖവും കാണിച്ച് കുറെ പേര്‍ക്ക് സന്തോഷമുണ്ടാവുകയാണെങ്കില് സന്തോഷമാകട്ടെ. ഇനിയും ഇത്തരം കാര്‍ട്ടൂണുകള് ഉണ്ടാക്കിക്കൊള്ളു. അതില് സന്തോഷമാണെന്നും കണ്ണന്താനം പറഞ്ഞു.\nമുഖ്യമന്ത്രി പിണറായി വിജയനുമായി വ്യക്തിപരമായി നല്ല ബന്ധമാണ്. ഏത് പാര്‍ട്ടിയില് പ്രവര്‍ത്തിച്ചാലും ഒറ്റക്കെട്ടായി പ്രവര്‍ത്തിക്കാന് കഴിയുമെന്നാണ് പ്രതീക്ഷ. പെട്രോളിന് വില വര്‍ധിക്കുമ്പോഴും രാജ്യത്ത് സാധനങ്ങള്‍ക്കൊന്നും വിലയേറുന്നില്ലെന്നും കണ്ണന്താനം പറഞ്ഞു. ടൂറിസം മേഖലയില് സംസ്ഥാനത്തിന്റെ പ്രധാനപ്ര്ശ്‌നം അടിസ്ഥാന സൗകര്യമില്ലെന്നതാണ്. ആദ്യം ഒരുക്കേണ്ടത് ടോയ്‌ലറ്റുകളാണ്. ശരിയായ പദ്ധതികള് ഉണ്ടാക്കുകയും ടൂറിസം മേഖല സ്വകാര്യമേഖലയെ ഏല്‍പ്പിക്കുകയും വേണം. പ്രകൃതിയുമായി ചേരുന്ന ഉത്തരവാദിത്വ ടൂറിസമാണ് സര്‍ക്കാര് ലക്ഷ്യമിടുന്നതെന്നും കണ്ണന്താനം പറഞ്ഞു\nപിണറായി അല്‍ഫോന്‍സ് കണ്ണന്താനം ഫണ് പേഴ്‌സണ് തമാശ കേരളീയര് ബീഫ് ടൂറിസം മേഖല alpnons Kannanthanam CPM Beef


പത്മഭൂഷൺ ഡോ. പി.കെ വാര്യർ അന്തരിച്ചു - India News 24\nPosted on July 10, 2021 by contributor\nകോട്ടക്കൽ: ആയുർവേദ ഭീഷ്മാചാര്യനും കോട്ടക്കൽ ആര്യവൈദ്യശാല മാനേജിങ് ട്രസ്റ്റിയും ചീഫ് ഫിസിഷ്യനുമായ പത്മഭൂഷൺ ഡോ. പി.കെ വാര്യർ അന്തരിച്ചു. പി. കൃഷ്ണൻ വാര്യർ എന്ന പി കെ കെ വാര്യർക്കു നൂറ് വയസായിരുന്നു. പ്രായാധിക്യത്തെ തുടർന്ന് ഏറെ നാളായി വിശ്രമത്തിലും ചികിത്സയിലുമായിരുന്നു ഡോ. വാര്യർ.സംസ്കാരം ഇന്ന് വൈകിട്ട് നാലിന് കുടുംബ ശ്മശാനത്തിൽ നടക്കും.\n1921ജൂൺ അഞ്ചിന് ജനിച്ച പി.കെ വാര്യർ കഴിഞ്ഞ ജൂൺ ആറിനാണ് നൂറാം പിറന്നാൾ ആഘോഷിച്ചത്. കോഴിക്കോട് സാമൂതിരി ഹൈസ്കൂളിലും കോട്ടയ്ക്കൽ രാജാസ് ഹൈസ്കൂളിലുമായിരുന്നു ആദ്യകാല വിദ്യാഭ്യാസം. 1948ൽ കോട്ടക്കൽ ആയുർവേദ കോളേജിൽനിന്ന് (പാഠശാല) ആര്യവൈദ്യൻ ബിരുദം നേടി. വിദ്യാഭ്യാസകാലത്ത് പുരോഗമനവിദ്യാഭ്യാസ പ്രസ്ഥാനത്തിലും ദേശീയപ്രസ്ഥാനത്തിലും പങ്കെടുത്ത് ശ്രദ്ധേയനായി. 1945ൽ ട്രസ്റ്റ് ബോർഡ് അംഗമായിരുന്നു. 1947ലാണ് ആര്യവൈദ്യശാല ഫാക്ടറി മാനേജരായി ഔദ്യോഗിക ജീവിതം ആരംഭിക്കുന്നത്.\nഭാരതീയ ആയുർവേദത്തിന്റെ പെരുമ ആഗോളതലത്തിൽ വാനോളം ഉയർത്തുന്നതിൽ ഡോ. പി കെ വാര്യരും അദ്ദേഹം നേതൃത്വം വഹിച്ച കോട്ടക്കൽ ആര്യവൈദ്യശാല എന്ന പ്രസ്ഥാനവും വഹിച്ച പങ്ക് നിസ്തുലമാണ്.ലോകത്തിനു നൽകിയ അനിതര സാധാരണമായ സംഭാവനകൾ മാനിച്ചു ഭാരതം ഡോ. പി കെ വാര്യർക്ക് പദ്മഭൂഷൺ നൽകി ആദരിച്ചു.


ദളിതർക്കിടയിലാണ് വിളർച്ച രോഗം ഏറ്റവും കൂടുതൽ ബാധിച്ചിട്ടുള്ളത്.\nFirst Published Jun 7, 2018, 9:54 AM IST\nദില്ലി: ഇന്ത്യയിലെ ദളിത് സ്ത്രീകൾ അവഗണന നേരിടുന്നെന്ന് പഠന റിപ്പോർട്ട്. ആരോഗ്യപരമായി ദളിത് സമൂഹത്തിലെ സ്ത്രീകൾ ഉയര്‍ന്ന ജാതിക്കാരേക്കാള് വളരെ പിന്നിലാണെന്നാണ് പഠനത്തിൽ പറയുന്നത്. ദളിത് സ്ത്രീകളുടെ മരണം ഇതര വിഭാഗങ്ങളെ അപേക്ഷിച്ച് നേരത്തെയാണെന്നും റിപ്പോർട്ടിൽ പറയുന്നു. ദേശീയ കുടുംബാരോഗ്യ സര്‍വേ (എന് എഫ് എച്ച് എസ്) പുറത്തുവിട്ട കണക്കുകളിലാണ് ഇക്കാര്യം വ്യക്തമാക്കുന്നത്. ദളിതർക്ക് അവകാശപ്പെട്ട വിദ്യാഭ്യാസ അവസരങ്ങൾ നിഷേധിക്കപ്പെടുന്നുതായി പഠനത്തിൽ പറയുന്നു.\nസമൂഹത്തിലെ എല്ലാ രംഗത്തും ദളിതർ അവഗണന നേരിടുന്നു. ഫാമിലി ഹെല്‍ത്ത് സര്‍വേയുടെ കണക്കുകള് പ്രകാരം വിളര്‍ച്ച രോഗം അഥവാ അനീമിയ ഏറ്റവും കൂടുതലുള്ളത് 25-49 വയസുവരെ പ്രായമുള്ള സ്ത്രീകളിലാണെന്നാണ് പറയുന്നത്. ദളിതർക്കിടയിലാണ് വിളർച്ച രോഗം ഏറ്റവും കൂടുതൽ ബാധിച്ചിട്ടുള്ളത്.\nആയൂര് ദൈര്‍ഘ്യം 39 വയസ് ദളിത് സ്ത്രീകളുടെ മരണത്തിന് ശരാശരി 14.6 എന്നതാണ് കണക്ക്. ഉയര്‍ന്ന ജാതിയിലുള്ള യുവതികളേക്കാള് വേഗത്തില് ദളിത് സ്ത്രീകള് മരിക്കുന്നുവെന്നും പഠനത്തിൽ പറയുന്നു. ഇന്ത്യന് ഇന്‍സ്റ്റിറ്റ്യൂട്ട് ഓഫ് ദളിത് പഠനശാഖകള് നല്‍കുന്ന വിവരങ്ങള് പ്രകാരം ദളിത് സ്ത്രീകളുടെ ആയൂര് ദൈര്‍ഘ്യം 39 വയസാണെന്നാണ് റിപ്പോർട്ടിൽ പറയുന്നത്.\nജാതിയുടെ പേരിൽ ചികിത്സ നിഷേധിക്കുന്ന അവസ്ഥ ഇന്നും ഇന്ത്യയിലുണ്ട്. ഇന്ത്യന് ശിക്ഷാനിയമം അനുസരിച്ച് ചികിത്സ നിഷേധിക്കുന്നത് ഗുരുതര കുറ്റകൃത്യങ്ങളാണ് എങ്കിലും അവർക്ക് ചികിത്സ നിഷേധിക്കപ്പെടുകയാണെന്ന് പഠനത്തിൽ പറയുന്നു. ദളിത് സ്ത്രീകളിൽ 70 ശതമാനവും വിവേചനം നേരിടുന്നവരാണെന്ന് ദേശീയ കുടുംബാരോഗ്യ സര്‍വേ ചൂണ്ടിക്കാണിക്കുന്നു.


വളപട്ടണത്ത് ഒന്നരക്കിലോ കഞ്ചാവുമായി അത്തായക്കുന്ന് സ്വദേശി പിടിയില് - Kannur Varthakal\nHome / Crime / Kannur / വളപട്ടണത്ത് ഒന്നരക്കിലോ കഞ്ചാവുമായി അത്തായക്കുന്ന് സ്വദേശി പിടിയില്\nവളപട്ടണത്ത് ഒന്നരക്കിലോ കഞ്ചാവുമായി അത്തായക്കുന്ന് സ്വദേശി പിടിയില്\nkannur Varthakal Thursday, December 21, 2017 Crime, Kannur\nകണ്ണൂര്: ബൈക്കില് കടത്തുകയായിരുന്ന ഒന്നരക്കിലോ കഞ്ചാവുമായി യുവാവിനെ വാഹന പരിശോധനക്കിടെ വളപട്ടണം പോലീസ് അറസ്റ്റ് ചെയ്തു. അത്തായക്കുന്നിലെ തൊണ്ടിയില് ഇബ്രാഹി (36) മിനെയാണ് ഇന്നലെ രാത്രി നീരൊഴുക്കും ചാലില് വച്ച് പിടികൂടിയത്.\nവാഹന പരിശോധനയ്ക്കിടെ പെരുമാറ്റത്തില് സംശയം തോന്നിയതിനെ തുടര്‍ന്ന് ബൈക്കില് കണ്ടസഞ്ചി പരിശോധിച്ചപ്പോഴാണ് കഞ്ചാവാണെന്ന് മനസ്സിലായത്. അറസ്റ്റ് ചെയ്ത ഇയാളെ ഇന്ന് കോടതിയില് ഹാജരാക്കി.\nപത്ത് വര്‍ഷത്തോളമായി കഞ്ചാവ് ബിസിനസ്സ് നടത്തുന്ന ഇയാള് ബാംഗ്ലൂരില് നിന്ന് സാധനം നാട്ടിലെത്തിച്ച് ചെറുപൊതികളായാണ് വില്പന. കഴിഞ്ഞ വര്‍ഷം കണ്ണൂര് ടൗണ് പോലീസിന്റെപിടിയിലായതിനേ തുടര്‍ന്ന് ജയിലില് കിടന്നിട്ടുണ്ട്.\nപരിശോധനയില് വളപട്ടണം എസ് ഐ ശ്രീജിത് കൊടേരി, ജൂനിയര് എസ് ഐ അനീഷ്, സി പി ഒമാരായ ഗിരീഷ്, സനോപ് എന്നിവര് പങ്കെടുത്തു.\nക്രിസ്തുമസും പുതുവത്സരവും പ്രമാണിച്ച് അനധികൃത മദ്യ-മയക്ക് മരുന്ന് വില്‍പ്പനയ്ക്കുള്ള സാഹചര്യം കണക്കിലെടുത്ത് പരിശോധന കര്‍ശനമാക്കാന് ജില്ലാ പോലീസ് മേധാവിയുടെ നിര്‍ദ്ദേശമുണ്ട്.


ഒരു ആലപ്പുഴ യാത്ര – ചായില്യം\nവിക്കിപീഡിയ എന്ന സ്വതന്ത്ര്യസർവ്വവിജ്ഞാനകോശത്തെ ആലപ്പുഴയിലെ സാധാരണക്കാരിലേക്ക് എത്തിച്ച പ്രവർത്തകസംഗമമായിരുന്നു ഇപ്രാവശ്യത്തെ വിക്കിസംഗമോത്സവം. എടുത്തു പറയാൻ ഏറെ പുതുമകൾ ഇതിനുണ്ട്. സംഘാടനം തന്നെയാണിതിൽ മുന്നിട്ട് നിൽക്കുന്നത്. എത്രമാത്രം കാര്യക്ഷമമായി ഒരു പരിപാടി സംഘടിപ്പിക്കാമോ അതിന്റെ അവസാനപരിധിയോട് ഏറെ ചേർന്നു നിൽക്കുന്നു ആലപ്പുഴയിലെ സംഘാടകസമിതിയുടെ പ്രവർത്തനം. ശാസ്ത്രസാഹിത്യ പരിഷിത്തിന്റെ മികവുറ്റ സംഘാടചാതുരിക്ക് ആദ്യമേ നമസ്കാരം.\nലളിതവും സുന്ദരവുമായ ഭക്ഷണങ്ങൾ ഏറെ ഇഷ്ടമായെങ്കിലും 21 നു വൈകുന്നേരം കിട്ടിയ ചിക്കൻകറിയും ഇടയ്ക്കിടെ കിട്ടിക്കൊണ്ടിരുന്ന ചായയും കൊള്ളില്ലായിരുന്നു. ഇത് പക്ഷേ, ചിരട്ടപ്പുട്ടിന്റേയും അവൽ മിക്സിന്റേയും വൈകുന്നേരത്തെ കഞ്ഞിയുടേയും (ഹോ! എന്താ സ്വാദ് അതിന്!) ഒക്കെ മുന്നിൽ ഒരു കുറവേ ആവുന്നില്ല! ചുമ്മാ ഒന്ന് കുറ്റം പറഞ്ഞെന്നു മാത്രം! 21 ലെ ഉച്ചയ്ക്കുള്ള ഭക്ഷണം മിസ്സായതിലുള്ള സങ്കടം സംഘാടക സമിതിയെ അറിയിക്കുന്നു.\nഏറെ ഇഷ്ടമായ മറ്റൊരു സംഗതി അഷ്ടമുടിയെന്ന ഹോം സ്റ്റേയിലെ ചേച്ചിയുടേയും ചേട്ടന്റേയും പെരുമാറ്റമായിരുന്നു. കുഞ്ഞുമായെത്തിയ ഞങ്ങൾക്ക് ഏറെ സഹായകരമായിരുന്നു ആ വീട്ടിലെ താമസം. ആമീസിന്റെ ജീവിതത്തിലെ ആദ്യത്തെ യാത്രാനുഭവം കൂടിയായിരുന്നു ഇത്. ആവശ്യത്തിനു ചൂടുവെള്ളം ലഭ്യമാക്കാനും, അത്യാവശ്യസഹായങ്ങൾക്കും അവർ യാതൊരു ലോഭവും വരുത്തിയില്ല. ഒരു ഹൗസ് ബോട്ടിലെന്നു തോന്നിപ്പിക്കുന്ന തരത്തിൽ സജ്ജീകരണങ്ങൾ ഉള്ള വിശാലസുന്ദരമായ മുറികൾ ഉള്ള നല്ലൊരു വീട്. തിരിച്ചു വരുമ്പോൾ ഞങ്ങളുടെ ലഗേജുകളുമായി ഞങ്ങളെ അനുഗമിച്ച ചേച്ചിയുടെ ആതിഥ്യമര്യാദയെ അഭിനന്ദിച്ചേ മതിയാവൂ. ആലപ്പുഴയിൽ ഒന്നോ രണ്ടോ ദിവസം താമസ്സത്തിനെത്തുന്നവർക്ക് അഭിമാനപൂർവ്വം ഞങ്ങളീസ്ഥലം റഫർ ചെയ്യാൻ തയ്യാറാണ്.\nവിക്കിപീഡിയയേയും സ്വതന്ത്ര്യസോഫ്റ്റ്‌വെയർ പ്രസ്ഥാനത്തേയും മനസാ വരിച്ച ഒട്ടേറെപേരെ കാണുക എന്നതായിരുന്നു എന്റെ യാത്രയുടെ പ്രധാന ലക്ഷ്യം. ഏറെക്കുറെ അത് ഫലപ്രാപ്തി കണ്ടെങ്കിലും, ഇനി ഒരു കൂടിക്കാഴ്ചകൂടി വേണ്ടിവരും മുഖങ്ങൾ ഒക്കെയങ്ങ് മനസ്സിൽ നന്നായി ഉറയ്ക്കാൻ എന്നു തോന്നുന്നു. ഓൺലൈനിൽ കണ്ടുപരിചരിയപ്പെട്ട മറ്റുചില സുഹൃത്തുക്കളെ കൂടെ അവിടെ കാണാനായത് സന്തോഷത്തിന്റെ ഇരട്ടിമധുരം തന്നു. മഞ്ജുവും കുഞ്ഞും കൂടെ ഉണ്ടായതിനാൽ കൈയ്യും കാലും കെട്ടിയ ഒരു അവസ്ഥ തന്നെയായിരുന്നു എന്നു പറയാം. എങ്കിലും അവരോടൊപ്പമുള്ള അഷ്ടമുടിയിലെ താമസത്തിന് ഒരു സുഖമുണ്ടായിരുന്നു. കൂടെ ലാലുവും ഭാര്യ ജ്യോതിയും വാവയും വിശ്വേട്ടനും കുടുംബവും, അച്ചുകുളങ്ങരയും ഒക്കെയായി അവിടെ രസകരമായിരുന്നു.\nAatmika, journey, wikipedia, യാത്ര\njourney, wikipedia, യാത്ര, വിക്കിപീഡിയ\nLast 365 Days Visits: 782,079


എൽഗർ ഒരുക്കി ; ദക്ഷിണാഫ്രിക്കയ്ക്ക് ഏഴ് വിക്കറ്റ് ജയം | Sports | Deshabhimani | Friday Jan 7, 2022\nimage credit Cricket South Africa twitter\nവാണ്ടറേഴ്സിൽ അത്ഭുതങ്ങളുണ്ടായില്ല. മഴയെയും ഇന്ത്യൻ പേസ് നിരയെയും മറികടന്ന് ക്യാപ്റ്റൻ ഡീൻ എൽഗർ ദക്ഷിണാഫ്രിക്കയെ രണ്ടാം ടെസ്റ്റിൽ ജയത്തിലേക്ക് നയിച്ചു. ഏഴ് വിക്കറ്റിനാണ് ദക്ഷിണാഫ്രിക്കൻ ജയം. ഇന്ത്യ ഉയർത്തിയ 240 റൺ ലക്ഷ്യം നാലാംദിനം അവസാനഘട്ടത്തിൽ മറികടന്നു.\nസ്കോർ: ഇന്ത്യ 202, 266; ദക്ഷിണാഫ്രിക്ക 229, 3–-243.\nഇതോടെ പരമ്പര 1–1 എന്ന നിലയിലായി. അവസാന ടെസ്റ്റ് 11ന് തുടങ്ങും. നാലാംദിനം വാണ്ടറേഴ്സിൽ കനത്ത മഴയായിരുന്നു. അവസാനഘട്ടത്തിലാണ് മാനംതെളിഞ്ഞത്. 34 ഓവർ നിശ്ചയിച്ചു. 122 റൺ ലക്ഷ്യവുമായി ഇറങ്ങിയ ദക്ഷിണാഫ്രിക്ക അനായാസം മുന്നേറി. എൽഗറിനൊപ്പം റാസി വാൻ ഡെർ ദുസെനും മികച്ച ഷോട്ടുകളുമായി കളംനിറഞ്ഞപ്പോൾ ലോകേഷ് രാഹുലിനും കൂട്ടർക്കും ഉത്തരമുണ്ടായില്ല. എൽഗർ 96 റണ്ണുമായി പുറത്താകാതെനിന്നു. ദുസെൻ 40 റണ്ണെടുത്തു. 23 റണ്ണുമായി ടെംബ ബവുമയായിരുന്നു വിജയനിമിഷത്തിൽ എൽഗറിന് കൂട്ട്.\nദക്ഷിണാഫ്രിക്കൻ ബൗളർമാർ സ്വിങ്ങും ബൗൺസും കണ്ടെത്തിയ വാണ്ടറേഴ്സ് പിച്ചിൽ ഇന്ത്യൻ ബൗളർമാർക്ക് കൃത്യത കണ്ടെത്താനായില്ല. പ്രധാന പേസർ ജസ്‌പ്രീത് ബുമ്ര മങ്ങിയത് തിരിച്ചടിയായി. നാലാംദിനം ഇന്ത്യക്ക് എട്ടു വിക്കറ്റായിരുന്നു ലക്ഷ്യം. എൽഗർ–ദുസെൻ സഖ്യം ഇന്ത്യയുടെ പരമ്പരസ്വപ്നത്തെ ആദ്യംതന്നെ നുള്ളിക്കളഞ്ഞു. ഈ സഖ്യം 82 റൺ നേടി. ദുസെനെ മുഹമ്മദ് ഷമി പുറത്താക്കിയെങ്കിലും ദക്ഷിണാഫ്രിക്ക ജയം ഉറപ്പാക്കിയിരുന്നു. മനോഹര ഇന്നിങ്സായിരുന്നു എൽഗറിന്റേത്. 10 ഫോറുകൾ ആ ഇന്നിങ്സിൽ ഉൾപ്പെട്ടു.


വീണ്ടും രാഷ്ട്രീയപ്രസംഗം: ആര്‍ട്ടിക്കിള് 370 റദ്ദാക്കിയത് ചരിത്രപരമായ നടപടിയെന്ന് കരസേനാ മേധാവി\n15 Jan 2020 8:00 AM GMT\nകാശ്മീരിന്റെ പ്രത്യേക സ്വയംഭരണാധികാരം നീക്കം ചെയ്തതിനെ 'ചരിത്രപരമായ നടപടി'യെന്ന് വിശേഷിപ്പിച്ച് കരസേനാ മേധാവി എംഎം നരവേന് രംഗത്ത്. പട്ടാള ഉദ്യോഗസ്ഥരുടെ രാഷ്ട്രീയ പ്രസ്താവനകള് രാജ്യത്ത് ചര്‍ച്ച ചെയ്യപ്പെടുന്നതിനിടയിലാണ് വീണ്ടുമൊരു രാഷ്ട്രീയ പ്രസ്താവന പുറത്തുവരുന്നത്. പടിഞ്ഞാറുള്ള അയല്‍രാജ്യത്തു നിന്ന് മറഞ്ഞു നിന്നുള്ള യുദ്ധപരിപാടികള് അവസാനിച്ചത് ഭരണഘടനയിലെ ആര്‍ട്ടിക്കിള് 370 നീക്കം ചെയ്തതു കൊണ്ടാണെന്ന് അദ്ദേഹം അവകാശപ്പെട്ടു.\nജമ്മു കാശ്മീരിനെ 'മുഖ്യധാരാ സമൂഹ'വുമായി കൂട്ടിച്ചേര്‍ക്കാന് ആര്‍ട്ടിക്കിള് 370 നീക്കം ചെയ്ത നടപടിക്ക് സാധിക്കുമെന്ന് നരവേന് പറഞ്ഞു. സൈനികദിന പരിപാടിയില് പങ്കെടുത്ത് സംസാരിക്കുകയായിരുന്നു. അദ്ദേഹം.\nഭീകരവാദത്തോട് ഒരുതരത്തിലും വിട്ടുവീഴ്ച ചെയ്യില്ലെന്ന് നരവേന് പറഞ്ഞു. ഭീകരവാദികളെ നേരിടാന് സൈന്യത്തിന്റെ പക്കല് ധാരാളം ഉപാധികളുണ്ടെന്നും അവയെല്ലാം ഉപയാഗിക്കാന് മടിക്കില്ലെന്നും അദ്ദേഹം താക്കീത് നല്‍കി.\nമുന് കരസേനാ മേധാവി ബിപിന് റാവത്ത് നടത്തിയ രാഷ്ട്രീയ പ്രസംഗങ്ങള് ഏറെ വിമര്‍ശിക്കപ്പെട്ടിരുന്നു. പട്ടാളം രാഷ്ട്രീയ കാര്യങ്ങളില് ഇടപെടുന്ന കീഴ്‌വഴക്കം രാജ്യത്തില്ല. പാകിസ്താനിലാണ് ഇത്തരം സൈനിക ഇടപെടലുകള് രാഷ്ട്രീയത്തിലുണ്ടാകാറുള്ളതെന്നും അവിടെ പട്ടാള അട്ടിമറികള് സാധാരണമാണെന്നും ചൂണ്ടിക്കാണിക്കപ്പെടുകയുണ്ടായി. എന്നാല് ബിപിന് റാവത്ത് തുടര്‍ച്ചയായി ഇത്തരം പ്രസ്താവനകള് പുറപ്പെടുവിച്ചു കൊണ്ടിരുന്നു. ഇപ്പോഴത്തെ കരസേനാ മേധാവി നരവേന് അധികാരമേറ്റെടുത്തതിനു പിന്നാലെ, നിയന്ത്രണരേഖയ്ക്കപ്പുറത്തുള്ള പ്രദേശങ്ങള് ആക്രമിച്ച് പിടിച്ചെടുക്കണമെങ്കില് തങ്ങള്‍ക്ക് ഉത്തരവ് ലഭിച്ചാല് മാത്രം മതിയെന്ന പ്രസ്താവന നടത്തുകയുണ്ടായി. ഇതും ഏറെ വിമര്‍ശിക്കപ്പെട്ടു. 'പണിയെടുത്താല് മതി, സംസാരിക്കേണ്ടതില്ല' എന്ന് വിമര്‍ശിച്ച് കോണ്‍ഗ്രസ് രംഗത്തു വന്നു.


വർക്കല ചാവർകോട് സി.എച്ച്.എം.എം. കോളേജിനുമുന്നിൽ മലയാള പുതുവർഷപ്പിറവി ദിനത്തിൽ മീരാമോഹൻ എന്ന പി.ജി. വിദ്യാർത്ഥിനിക്കുണ്ടായ ദാരുണമരണം ഒരിക്കൽകൂടി യുവത്വത്തിന്റെ സഹജമായ ചോരത്തിളപ്പും കൂസലില്ലായ്മയും പുറത്തുകൊണ്ടുവരുന്നതാണ്. സ്വന്തം സ്കൂട്ടറിൽ പതിവുപോലെ കോളേജിലേക്കുള്ള യാത്രയിലായിരുന്നു യുവതി. ഇതേ കോളേജിൽ ബി.കോം ബിരുദ കോഴ്സിന്റെ ആദ്യദിനമായിരുന്നു വ്യാഴാഴ്ച. ആദ്യദിന ക്ളാസ് രാവിലെ തന്നെ അവസാനിപ്പിച്ച് ആഹ്‌ളാദത്തോടെ സഹപാഠിയുടെ കാറുമെടുത്ത് കറങ്ങാനിറങ്ങിയ പത്തൊൻപതുകാരന് കാറിന്റെ നിയന്ത്രണം നഷ്ടമായതിൽ അത്‌ഭുതമൊന്നുമില്ല. പ്രായത്തിന്റെ തിളപ്പും കാറിലുണ്ടായിരുന്ന നാല് സഹപാഠികളുടെ സാമീപ്യവും കണക്കിലേറെ ആത്മവിശ്വാസം പകർന്നിരിക്കാം. അതല്ലെങ്കിൽ കുടുസുറോഡിൽ ആർത്തലയ്ക്കുന്ന വേഗത്തിൽ കാർ പായിക്കാൻ ഒരുമ്പെടുമായിരുന്നില്ല. നിയന്ത്രണം തെറ്റി പാഞ്ഞുവരുന്ന കാർ കണ്ട് യുവതി തന്റെ വാഹനം പരമാവധി റോഡരികിൽ ഒതുക്കാൻ ശ്രമിച്ചിട്ടും അപകടത്തിൽ നിന്ന് രക്ഷപ്പെടാനായില്ലെന്നാണ് ദൃക്‌സാക്ഷികളുടെ വിവരണം. ഒാർക്കാപ്പുറത്തുണ്ടാകുന്ന ഇത്തരം അപകട സന്ദർഭങ്ങളെ മനസ്വാസ്ഥ്യത്തോടെ നേരിടാനുള്ള പക്വതയോ ഡ്രൈവിംഗ് പരിചയമോ ഇല്ലാത്ത യുവാക്കൾക്ക് സാധാരണ സംഭവിക്കുന്ന വീഴ്ചതന്നെയാണിത്. ബിരുദ പഠനത്തിന്റെ ആദ്യദിനംതന്നെ ഇത്തരത്തിലൊരു ദുരന്തം സൃഷ്ടിച്ചതിന്റെ കുറ്റബോധത്തിൽ നിന്ന് കാറിലുണ്ടായിരുന്ന അഞ്ചുപേർക്കും അത്രയെളുപ്പം മോചനം ലഭിക്കുമെന്ന് തോന്നുന്നില്ല. നീതിപീഠം വിധിക്കുന്ന ശിക്ഷയെക്കാൾ കഠിനവുമായിരിക്കും അത്.\nസമ്പന്ന കുടുംബങ്ങളിലുള്ള വളരെയധികം കുട്ടികൾ പഠിക്കുന്ന സി.എച്ച്.എം.എം കോളേജിൽ വാഹനങ്ങളിൽ എത്തുന്നവർ കാട്ടിക്കൂട്ടുന്ന കോലാഹലങ്ങൾ ഒട്ടും ചെറുതല്ലെന്ന് സാക്ഷ്യപ്പെടുത്തുന്നത് നാട്ടുകാർ തന്നെയാണ്. കാമ്പസുകളിൽ അശ്രദ്ധയോടെ വാഹനങ്ങൾ ഒാടിക്കുന്നതുമൂലമുണ്ടാകുന്ന അപകടങ്ങൾ വർദ്ധിച്ചതിനെത്തുടർന്ന് ഹൈക്കോടതി കുറച്ചുകാലംമുമ്പ് കർക്കശമായ ചില മാനദണ്ഡങ്ങൾ മുന്നോട്ടുവച്ചിരുന്നു. ഒരു കാരണവശാലും വിദ്യാർത്ഥികൾ കാമ്പസിൽ വാഹനവുമായി കറങ്ങരുതെന്നും കലാലയ ഗേറ്റിനടുത്തുതന്നെ പാർക്ക് ചെയ്തശേഷമേ ക്ളാസിലേക്ക് പോകാവൂ എന്നും പ്രത്യേകം നിഷ്‌കർഷിച്ചിരുന്നു. എല്ലാ കോളേജുകളും ഇതിനാവശ്യമായ ക്രമീകരണങ്ങൾ ഏപ്പെടുത്തണമെന്നും നിർദ്ദേശിച്ചിരുന്നു. ഒരുവർഷം മുൻപ് തിരുവനന്തപുരം ഗവൺമെന്റ് എൻജിനീയറിംഗ് കോളേജ് വളപ്പിൽ ആഘോഷപരിപാടിക്കിടെ വിദ്യാർത്ഥി ഒാടിച്ച ജീപ്പിടിച്ച് തെസ്‌നി ബഷീർ എന്ന വിദ്യാർത്ഥിനി മരണമടഞ്ഞ സംഭവം സംസ്ഥാനത്താകെ വലിയ ഒച്ചപ്പാട് സൃഷ്ടിച്ചിരുന്നു. സമാനമായ വേറെയും സംഭവങ്ങൾ കാമ്പസ് ആഘോഷങ്ങൾക്കിടെ മറ്റു പലേടത്തും ഉണ്ടായി. സഭ്യതയുടെയും മര്യാദയുടെയും എല്ലാ അതിർവരമ്പുകളും ലംഘിച്ച് ആഘോഷ പരിപാടികൾ കൈയൂക്കുള്ളവരുടെ അഴിഞ്ഞാട്ടമായി മാറിയപ്പോഴാണ് നീതി പീഠത്തിന്റെ ഇടപെടലുണ്ടായത്. എന്നാൽ അതിന്റെ ചൂടാറിയതോടെ കാമ്പസുകളെല്ലാം പഴയപടി കുത്തഴിഞ്ഞ നിലയിലേക്ക് മടങ്ങുകയാണുണ്ടായത്. ചാവർകോട് കോളേജിന് മുമ്പിൽ എം.സി.ജെ. വിദ്യാർത്ഥിനി മീരാമോഹനുണ്ടായ ദാരുണാന്ത്യവും ഇതേ ഗണത്തിൽപെടുത്താവുന്നതാണ്.\nസംസ്ഥാനത്ത് ജനസംഖ്യയ്ക്കൊപ്പമെത്താൻ കുതിക്കുന്ന വാഹനപ്പെരുപ്പം നഗര-നാട്ടിൻപുറ വ്യത്യാസമില്ലാതെ ഒാരോ റോഡും കുരുതിക്കളമാക്കുകയാണ്. ഡ്രൈവിംഗ് ലൈസൻസ് നൽകുന്നതിന് കർക്കശ വ്യവസ്ഥകൾ ഏർപ്പെടുത്തിയതിന് ശേഷവും അനധികൃത മാർഗങ്ങളിലൂടെ ലൈസൻസ് നേടി വാഹനങ്ങളുമായി റോഡിലിറങ്ങുന്നവരുടെ സംഖ്യയ്ക്ക് ഒരു കുറവുമില്ല. ഇത്തരക്കാർ സ്വയം ആപത്തിൽ ചാടുക മാത്രമല്ല, റോഡ് ഉപയോഗിക്കുന്ന മറ്റാളുകൾക്കും വലിയ ഭീഷണിയായി മാറിക്കഴിഞ്ഞു. 2017 തുടങ്ങിയശേഷം ഇതുവരെ സംസ്ഥാനത്ത് റോഡപകടങ്ങളിൽ പെട്ട് രണ്ടായിരത്തിലേറെ പേരാണ് മരിച്ചത്. പരിക്കേറ്റ് ജീവിതം വഴിമുട്ടിയവരുടെ സംഖ്യ ഇതിന്റെ അഞ്ചോ പത്തോ ഇരട്ടിയാണ്. ഒാടിക്കുന്ന വാഹനത്തിന്റെ പെരുമയും ഒാടിക്കുന്നവന്റെ ധാർഷ്ട്യവുമാണ് നിരത്തുകളിലുടനീളം കാണാനാവുന്നത്. ഗതാഗത നിയമങ്ങൾ നഗ്‌നമായി ലംഘിച്ച് കുതിച്ചുപായുന്ന ഒരു ശതമാനംപേർപോലും പിടികൂടപ്പെടുന്നില്ല. ഹെൽമറ്റിലും സീറ്റി ബെൽറ്റിലും കുടുങ്ങിക്കിടക്കുന്നതാണ് ഇപ്പോഴും ഇവിടെ നിയമ നടത്തിപ്പ്.\nചാവർകോട് ദുരന്തം കാമ്പസുകളിൽ വാഹന നിയന്ത്രണം കൂടുതൽ കർക്കശമാക്കേണ്ടതിന്റെ ആവശ്യം വിളിച്ചറിയിക്കുന്നതാണ്. കലാലയ വളപ്പുകൾ അപകടമുക്തമാക്കാനാവശ്യമായ നടപടികൾ സ്വീകരിക്കേണ്ടത് പ്രിൻസിപ്പലും കോളേജ് മാനേജ്മെന്റുമാണ്. കുട്ടികളെ പേടിച്ച് ഉത്തരവാദിത്വത്തിൽ നിന്നൊഴിയുന്ന അധികാരികളും ഫലത്തിൽ മനുഷ്യക്കുരുതിക്ക് കൂട്ടുനിൽക്കുന്നവരാണ്. വാഹനാപകടം സൃഷ്ടിച്ചവർ പിടികൂടപ്പെട്ടാലും കോടതിയിൽ എളുപ്പം തടിയൂരാം. എന്നാൽ അപകടത്തിൽ ജീവൻ നഷ്ടപ്പെടുന്ന ഹതഭാഗ്യരുടെ കുടുംബത്തിനുണ്ടാകുന്ന നഷ്ടവും തീരാവ്യഥയും ജീവിതകാലം മുഴുവൻ നീണ്ടുനിൽക്കുന്നതാണ്. കാമ്പസുകളിൽ കുട്ടികളുടെ വാഹനാഭ്യാസങ്ങൾക്ക് മൂക്കുകയറിടാൻ സർക്കാർ മുന്നോട്ടുവരേണ്ടതുണ്ട്.


കുടുംബശ്രീ ഓണം വിപണനമേളകളിലൂടെയും ഓണച്ചന്തകളിലൂടെയും 12.45 കോടി രൂപയുടെ വിറ്റുവരവ് | LSGD Kerala\nഓണക്കാലത്ത് കുടുംബശ്രീ നടത്തിയ ഓണം വിപണനമേളകളിലൂടെയും ഓണച്ചന്തകളിലൂടെയും 12.45 കോടി രൂപയുടെ വിറ്റുവരവ്. കുടുംബശ്രീ സംരംഭകര്‍ക്കും കൃഷിസംഘാംഗങ്ങള്‍ക്കും മികച്ച വിപണനത്തിനുള്ള അവസരം ഒരുക്കുന്നതിനായി ഓഗസ്റ്റ് 16 മുതലാണ് ഓണം വിപണന മേളകള്, ഓണച്ചന്തകള് എന്നിവ സംഘടിപ്പിച്ചത്. തദ്ദേശ സ്ഥാപനതലത്തിലും ജില്ലാതലത്തിലും സാധ്യമാകുന്നിടങ്ങളിലെല്ലാം കോവിഡ് മാനദണ്ഡ ങ്ങള് പാലിച്ചായിരുന്നു മേളകളുടെ സംഘാടനം.\nകുടുംബശ്രീ മാത്രമായും സപ്ലൈകോ, കൃഷിവകുപ്പ് തുടങ്ങിയ വിവിധ വകുപ്പുകളുമായി സംയോജിപ്പിച്ചും ഓണം വിപണന മേളകള് സംഘടിപ്പിച്ചിരുന്നു. ആകെ 905 ഓണം വിപണനമേളകള് തദ്ദേശ സ്ഥാപനങ്ങളില് അതാത് സി.ഡി.എസിന്റെ നേതൃത്വത്തില് സംഘടിപ്പിച്ചു. കൂടാതെ 21 ജില്ലാതല മേളകളും ഒരുക്കി. ഇതില് ആകെ ആകെ 9,64,29,930 രൂപയുടെ വിറ്റുവരവ് നേടി. 19,704 സംരംഭകരുടെ ഉത്പന്നങ്ങളും 16,434 കൃഷി സംഘങ്ങളുടെ പച്ചക്കറി ഉത്പന്നങ്ങളും ഓണം വിപണന മേളകളിലൂടെ ലഭ്യമാക്കി. മലപ്പുറം, കൊല്ലം ജില്ലകളിലായി ഒമ്പത് സി.ഡി.എസുകളില് ഓര്‍ഡര് അനുസരിച്ച് വിവിധ കുടുംബശ്രീ ഉത്പന്നങ്ങളടങ്ങിയ 2429 കിറ്റുകളും അതാത് സി.ഡി.എസിന്റെ നേതൃത്വത്തില് തയാറാക്കി ആവശ്യക്കാരിലേക്ക് എത്തിക്കുകയും ചെയ്തു.\nകുടുംബശ്രീ കൃഷി സംഘങ്ങളുടെ (ജോയിന്റ് ലയബിലിറ്റി ഗ്രൂപ്പ്- ജെ.എല്.ജി) ഉത്പന്നങ്ങള്‍ക്ക് പ്രാധാന്യം നല്‍കി സി.ഡി.എസ് തലത്തില് സംഘടിപ്പിച്ച ഓണച്ചന്ത കളിലൂടെ 2,80,61,461.4 രൂപയുടെ വിപണനവും നടത്തി. 27,442 കൃഷി സംഘങ്ങളുടെ 7.53 ലക്ഷം കിലോഗ്രാം ഉത്പന്നങ്ങളാണ് ഈ ചന്തകളിലൂടെ ഓണക്കാലത്ത് പൊതുജന ങ്ങള്‍ക്കായി ലഭ്യമാക്കിയത്.


ഒരു ഡോസ് കോവിഡ് വാക്സിന് എടുത്തവര്‍ക്കും സിനിമാ തിയേറ്ററില് പ്രവേശിക്കാം\nതിരുവനന്തപുരം: ഒരു ഡോസ് കോവിഡ് വാക്സിന് എടുത്തവരെ സിനിമാ തിയേറ്ററില് പ്രവേശിപ്പിക്കാമെന്ന് മുഖ്യമന്ത്രി പിണറായി വിജയന്റെ അധ്യക്ഷതയില് ചേര്‍ന്ന കോവിഡ് അവലോകന യോഗം തീരുമാനിച്ചു. തിയേറ്ററുകളില് ശാരീരിക അകലം പാലിക്കല്, മാസ്‌ക് ധരിക്കല് ഉള്‍പ്പെടെയുള്ള കാര്യങ്ങളില് മാര്‍ഗ്ഗനിര്‍ദ്ദേശം പുറപ്പെടുവിക്കാന് ആരോഗ്യവകുപ്പിനോട് മുഖ്യമന്ത്രി നിര്‍ദ്ദേശിച്ചു.\nസ്‌കൂള് തുറന്നത് നല്ല പ്രതികരണമുണ്ടാക്കി. ഇക്കാര്യത്തില് നേരത്തെയുണ്ടായ ആശങ്ക ഇപ്പോഴില്ല. ആദ്യ ദിവസം 80 ശതമാനം കുട്ടികളാണ് സംസ്ഥാനതലത്തില് ഹാജരായത്. ആരോഗ്യപ്രശ്നങ്ങളുള്ള കുട്ടികളെ ഡോക്ടര്‍മാര് സ്‌കൂളില് സന്ദര്‍ശിച്ച് അതതു ഘട്ടങ്ങളില് പരിശോധിക്കണം. അത് കോവിഡ് ഭീതി അകറ്റും. ഏറെക്കാലത്തിനു ശേഷം സ്‌കൂളില് വരുന്ന കുട്ടികളുടെ മാനസികാവസ്ഥ മെച്ചപ്പെടുത്താന് അധ്യാപകര് ശ്രദ്ധിക്കണം.\nഅതതു സ്ഥലത്തെ സാഹചര്യം നോക്കി മാത്രം സെക്ടറല് മജിസ്ട്രേറ്റുമാരെ നിലനിര്‍ത്തിയാല് മതി.\nകല്യാണം, മരണാനന്തര ചടങ്ങുകള്, മറ്റു സാമൂഹ്യ, രാഷ്ട്രീയ, സാംസ്‌കാരിക, സാമുദായിക പൊതുപരിപാടികള്‍ക്ക് അടച്ചിട്ട മുറികളില് നൂറു പേരെയും അല്ലാത്തിടത്ത് 200 പേരെയും പങ്കെടുപ്പിക്കാം.\nടെക്നിക്കല് ഹൈസ്‌കൂളുകളിലെ 8, 9, 10 ക്ലാസ്സുകളിലെ വിദ്യാര്‍ത്ഥികളെ ജനറല് വര്‍ക് ഷോപ്പിനുള്ള പ്രായോഗിക പരിശീലനത്തിനും എഞ്ചിനീയറിംഗ് ഡ്രോയിംഗില് പ്രാക്ടിക്കല് ക്ലാസ്സ് നല്‍കുന്നതിനും സ്‌കൂളുകളില് പ്രവേശിപ്പിക്കും. 9, 10 ക്ലാസ്സുകളിലെ വിദ്യാര്‍ത്ഥികള്‍ക്ക് എന്.എസ്.ക്യൂ.എഫ്. സ്‌കൂള്‍തല പ്രായോഗിക പരിശീലനം നല്‍കുന്നതിനും പ്രാഥമിക പരിശീലന ക്ലാസ്സുകള് നടത്തുന്നതിനും അനുവാദം നല്‍കും. ആവശ്യമുള്ളിടത്ത് പ്രാക്ടിക്കല് ക്ലാസ്സുകള് ആരംഭിക്കാവുന്നതാണ്.\nകോവിഡേതര വൈറസുകളെക്കുറിച്ച് പൊതുജനങ്ങള്‍ക്കിടയില് അനാവശ്യ ഭീതി ഉണ്ടാക്കുന്ന അതിശയോക്തി കലര്‍ന്ന റിപ്പോര്‍ട്ടുകള് രക്ഷിതാക്കള് കണക്കിലെടുക്കരുത്. മഴക്കെടുതിയുമായി ബന്ധപ്പെട്ട് മണ്ണൊലിപ്പ് ഉണ്ടാകാന് സാധ്യതയുള്ള പ്രദേശങ്ങളിലെ ജനങ്ങളെ മാറ്റിപ്പാര്‍പ്പിക്കാന് മുഖ്യമന്ത്രി നിര്‍ദ്ദേശിച്ചു. മഴക്കെടുതിയുമായി ബന്ധപ്പെട്ട ധനസഹായ വിതരണം ഓണ്‍ലൈനായി ശനിയാഴ്ചയോടെ നിലവില് വരും.\nആരോഗ്യമേഖലയില് ആവശ്യത്തിനുള്ള ജീവനക്കാരെ ദിവസവേതനാടിസ്ഥാനത്തില് കണ്ടെത്തുന്നതിനുള്ള നിര്‍ദ്ദേശം ബന്ധപ്പെട്ടവര്‍ക്ക് നല്‍കിയിട്ടുണ്ടെന്നും മുഖ്യമന്ത്രി പറഞ്ഞു.\nയോഗത്തില് മന്ത്രിമാരായ കെ. രാജന്, വീണാജോര്‍ജ്ജ്, ചീഫ് സെക്രട്ടറി ഡോ. വി.പി. ജോയ്, സംസ്ഥാന പോലീസ് മേധാവി അനില്‍കാന്ത്, വകുപ്പ് സെക്രട്ടറിമാര്, ജില്ലാ കളക്ടര്‍മാര്, ജില്ലാ പോലീസ് മേധാവികള് തുടങ്ങിയവര് പങ്കെടുത്തു.


വീട്ടിൽ ഉറങ്ങിയ മധ്യവയസ്കനെ കാണാനില്ല; പുഴയിൽ ചാടിയെന്ന് സംശയം, തെരച്ചിൽ തുടരുന്നു | police searches for missing man in river | Madhyamam\ndate_range 27 Aug 2021 11:36 AM GMT\nവീട്ടിൽ ഉറങ്ങിയ മധ്യവയസ്കനെ കാണാനില്ല; പുഴയിൽ ചാടിയെന്ന് സംശയം, തെരച്ചിൽ തുടരുന്നു\nകാണാതായ രാജന് വേണ്ടി പൊന്നാനി കുണ്ടുകടവ് പുഴയിൽ നടത്തുന്ന തെരച്ചിൽ\nപൊന്നാനി: വീട്ടിൽ കിടന്നുറങ്ങിയ മധ്യവയസ്കനെ കാണാനില്ലെന്ന് പരാതി. മലപ്പുറം ആരോഗ്യ മിഷനിലെ താൽക്കാലിക ഡ്രൈവർ തെയ്യങ്ങാട് സ്വദേശിയുമായ ചോലപ്പാറ രാജ് കുമാർ എന്ന രാജനെയാണ് (53) വ്യാഴാഴ്ച അർധരാത്രി കാണാതായത്. നേരത്തെ പൊന്നാനി ചന്തപ്പടിയിലെ ടാക്സി ഡ്രൈവറായിരുന്നു.\nഇദ്ദേഹം ഓടിക്കുന്ന ആരോഗ്യ മിഷന്‍റെ വാഹനം പൊന്നാനി കുണ്ടുകടവ് പാലത്തിൽ കണ്ടെത്തി. പുഴയിലേക്ക് ചാടിയതാണെന്ന സംശയത്തെത്തുടർന്ന് തെരച്ചിൽ ആരംഭിച്ചു. രാവിലെ തുടങ്ങിയ തെരച്ചിൽ തുടരുന്നുണ്ടെങ്കിലും ഇനിയും കണ്ടെത്താനായിട്ടില്ല. സംഭവത്തിന് ദൃക്സാക്ഷികൾ ആരുമില്ല.\nകാണാതായ രാജ് കുമാർ എന്ന രാജൻ\nരാജന്‍റെ മകൻ ഒരു വർഷം മുമ്പ് ആത്മഹത്യ ചെയ്തിരുന്നു. ഇതേത്തുടർന്ന് ഏറെ മാനസിക പ്രയാസത്തിലായിരുന്നുവെന്ന് ബന്ധുക്കൾ പറഞ്ഞു. വ്യാഴാഴ്ച രാത്രി ഉറങ്ങാൻ കിടന്ന രാജനെ പന്ത്രണ്ട് മണിയോടെ കാണാതാവുകയായിരുന്നു. തെരച്ചിലിനിടെയാണ് വാഹനം പാലത്തിൽ കണ്ടെത്തിയത്. രാത്രി തന്നെ ബന്ധുക്കൾ പൊന്നാനി പൊലീസിൽ വിവരമറിമറിയിച്ചു. തുടർന്നാണ് ഫയർഫോഴ്സ് സംഘം രാവിലെ മുതൽ പാലത്തിന് പുഴയിൽ തെരച്ചിൽ നടത്തിയത്.\nTAGS:missing man police\nNews Summary - police searches for missing man in river


'സ്ത്രീക്ക് ധരിക്കാവുന്ന മനോഹരമായ വസ്‌ത്രം അവളുടെ ആത്മവിശ്വാസമാണ്;' പുത്തൻ ചിത്രങ്ങൾ പങ്കുവെച്ചു ഭാമ - OMF Media Live\nCelebrities Celebrity Photos ‘സ്ത്രീക്ക് ധരിക്കാവുന്ന മനോഹരമായ വസ്‌ത്രം അവളുടെ ആത്മവിശ്വാസമാണ്;’ പുത്തൻ ചിത്രങ്ങൾ പങ്കുവെച്ചു ഭാമ\n‘സ്ത്രീക്ക് ധരിക്കാവുന്ന മനോഹരമായ വസ്‌ത്രം അവളുടെ ആത്മവിശ്വാസമാണ്;’ പുത്തൻ ചിത്രങ്ങൾ പങ്കുവെച്ചു ഭാമ\n2007 ൽ ലോഹിതദാസ് സംവിധാനം ചെയ്ത നിവേദ്യം എന്ന ചിത്രത്തിലൂടെ മലയാള സിനിമയിലേയ്ക്ക് ചുവട് വെച്ച താരമായിരുന്നു ഭാമ. നിവേദ്യം എന്ന ചിത്രത്തിലെ സത്യ ഭാമ എന്ന കഥാപാത്രം ഭാമയുടെ കരിയറിൽ തന്നെ വൻ ബ്രേക്ക് സമ്മാനിച്ചിരുന്നു.\nഒറ്റ ചിത്രം കൊണ്ട് തന്നെ പ്രേക്ഷകരുടെ പ്രിയതാരമായി ഉയർന്നിരുന്നു. പിന്നീട് മലയാള സിനിമയിലെ നായിക സ്ഥാനത്തേയ്ക്കുളള താരത്തിന്റെ വളർച്ച വളരെ വേഗത്തിലുളളതായിരുന്നു.\nമലയാളത്തിൽ മാത്രമല്ല തെന്നിന്ത്യൻ ഭാഷകളിലും ഭാമ സജീവമായിരുന്നു.\nമലയാളത്തെ കൂടാതെ കന്നട ചിത്രങ്ങളിലായിരുന്നു ഭാമ സജീവമായത്. മികച്ച ഒരുപിടി ചിത്രങ്ങൾ ചെയ്യാൻ ഭാമയ്ക്ക് കഴിഞ്ഞിരുന്നു. കുറെ നാൾ കാത്തിരുന്നെത്തിയ താരത്തിന്റെ വിവാഹവും ആരാധകര് ആഘോഷമാക്കിയിരുന്നു. അടുത്തിടെയാണ് താരം അമ്മയായ വാര്‍ത്ത പുറത്ത് വന്നത്.\nസോഷ്യല് മീഡിയയില് വളരെ സജീവയായ താരം തന്റെ വിശേഷങ്ങള് എല്ലാം തന്നെ സോഷ്യല് മീഡിയയില് പങ്ക് വെക്കാറുണ്ട്. എന്നാല് ഇപ്പോള് താരത്തിന്റെ പുതിയ ചിത്രങ്ങളാണ് ശ്രദ്ധ നേടുന്നത്. ഒരു സ്ത്രീക്ക് ധരിക്കാവുന്ന ഏറ്റവും മനോഹരമായ വസ്‌ത്രം അവളുടെ ആത്മവിശ്വാസമാണ്..!\nഎന്ന അടികുറിപ്പോടെ ഭാമ തന്നെയാണ് ചിത്രങ്ങള് ഇന്‍സ്റ്റാഗ്രാമില് പോസ്റ്റ് ചെയ്തിരിക്കുന്നത്. ടോജോ കപ്പിത്താനാണ് ഫോട്ടോസ് പകർത്തിയിരിക്കുന്നത്. കുഞ്ഞുണ്ടായതിന് ശേഷവും തന്റെ സൗന്ദര്യം കാത്തുസൂക്ഷിക്കുന്ന ഭാമയുടെ ചിത്രങ്ങൾ നിമിഷനേരം കൊണ്ടാണ് വൈറലാകുന്നത്.\nPrevious article‘സന്തോഷമാണ് ഏറ്റവും മികച്ച മേക്കപ്പ്;’ ഫോട്ടോഷൂട്ട് ചിത്രങ്ങളുമായി ഷംന.!\nNext articleപുത്തൻ ലുക്കിൽ സുന്ദരിയായി രമ്യ നമ്പീശൻ; ഫോട്ടോസ്


വടക്കന് വീരഗാഥ ഒരു ഫാന്‍ബോയ് എന്ന നിലയില് എനിക്ക് ഭയങ്കര സങ്കടം ഉണ്ടാക്കി: തുറന്നുപറഞ്ഞ് ശ്രീജിത്ത് ദിവാകരന് | Southlive\nSunday, 29th May 2022, 11:51 am\nതാനൊരു മമ്മൂട്ടി ആരാധകനാണെന്ന് തിരക്കഥാകൃത്ത് ശ്രീജിത്ത് ദിവാകരന്. വാക്കുകളില് വിവരിക്കാന് കഴിയുന്നതിനെക്കാള് അദ്ദേഹത്തെ ഇഷ്ടപ്പെടുന്നുണ്ടെന്നും, എപ്പോഴാണ് അത് തുടങ്ങിയതെന്ന് പറയാനാവില്ലെന്നും ശ്രീജിത്ത് പറഞ്ഞു. ശ്രീജിത്ത് ദിവാകരന് തിരക്കഥ നിര്‍വഹിച്ച കുറ്റവും ശിക്ഷയും കഴിഞ്ഞ മെയ് 27നാണ് റിലീസ് ചെയ്തത്. ഈ സിനിമയുടെ പ്രമോഷന്റെ ഭാഗമായി ഒരു അഭിമുഖത്തിലാണ് മമ്മൂട്ടിയോടുള്ള ആരാധനയെ പറ്റി ശ്രീജിത്ത് ദിവാകരന് സംസാരിച്ചത്.\n‘ഞാനൊരു ടിപ്പിക്കല് മമ്മൂട്ടി ഫാന് ബോയ് ആണ്. അത് ഏതോ കാലം മുതല് ആരംഭിച്ചതാണ്. ഞാന് വിചാരിക്കുന്ന സ്വഭാവിക അഭിനയം മമ്മൂട്ടിയുടേതാണ്.തനിയാവര്‍ത്തനത്തിന്റെ കാലം മുതലാണ് ഉള്ളില് കുടുങ്ങിപ്പോയതെന്ന് തോന്നുന്നു.\nവടക്കന് വീരഗാഥ ഒരു ഫാന്‍ബോയ് എന്ന നിലയില് എനിക്ക് ഭയങ്കര സങ്കടം ഉണ്ടാക്കി. ഇങ്ങനെ ഒരു സ്ത്രീയുടെ പുറകെ നടക്കാന് മാത്രം പുള്ളിക്ക് ഗതികേട് വന്നിട്ടില്ല എന്നൊരു വിഷമം തോന്നും. എന്തിനാണ് ഒരാളുടെ പുറകെ നടക്കുന്നത്, ഇയാള്‍ക്ക് വേറെ എന്തെങ്കിലും ആലോചിച്ച് കൂടെ എന്നൊക്കെ വിചാരിക്കും. എന്നെ സംബന്ധിച്ച് മമ്മൂട്ടി ആണ് പ്രധാനം. ആ രീതിയിലൊക്കെ ഇഷ്ടമുള്ള പെര്‍ഫോമന്‍സുണ്ട്,’ ശ്രീജിത്ത് ദിവാകരന് പറഞ്ഞു.\nമമ്മൂട്ടിയുടെ ഏത് പെര്‍ഫോമന്‍സ് കണ്ടാലും കയ്യടിക്കും.രാജമാണിക്യം ഭയങ്കരമായി ഇഷ്ടപ്പെട്ടു. കാരണം എന്റെ അടുത്ത സുഹൃത്തായ അന്‍വര് റഷീദിന്റെ, ഞങ്ങളുടെ സംഘത്തില് ഒരാളുടെ, ഇന്‍ഡിപെന്‍ഡന്റ് വര്‍ക്ക് ആയിരുന്നു. അദ്ദേഹം കൂട്ടിച്ചേര്‍ത്തു.


കൊച്ചി രാജാവിന്റെ ജീവിതം: എന്നെ സമ്മതിക്കണം !!!\nഉ ഹ് വാഹ് ഹൂ... ഒരു കിടു കോട്ടുവായിട്ടോണ്ട് ഒന്നു മൂരിനിവര്‍ത്തി ഞാന് എഴുന്നേറ്റു. ഈ നൈറ്റ് ഷിഫ്റ്റിന്റെ ഒരോ കാര്യമേ!!! രാത്രിപ്പണിയും പകലുറക്കവും. കഞ്ഞി കുടിക്കണ്ടേയെന്നോര്‍ത്തിട്ടാ. അല്ലെങ്കില് ങാ. അറിയാല്ലോ. ഹും!\nഹൊ ഇന്നത്തെ ഉറക്കവും പൊളിഞ്ഞു പാളീസായല്ലോന്നോര്‍ത്തുകൊണ്ടു കിടക്കയില് നിന്നും പിടഞ്ഞെഴുന്നേറ്റു. കണ്ണും മൂക്കും തിരുമ്മിയും ചീറ്റിയും താഴത്തെ നിലയിലേയ്ക്കിറങ്ങി. ചുമരില് ഞെളിഞ്ഞിരിക്കുന്ന ക്ലോക്ക് വീണ്ടുമൊരു 10 മണിയായി എന്നോര്‍മ്മിപ്പിച്ചു കൊണ്ടു അലറി - ണിം ണിം ണിം (ണിം x 10 മറക്കണ്ട). ഇന്നലത്തേത് പോലെ പല്ലുതേക്കാന് മറക്കണ്ടയെന്നോര്‍ത്തു വച്ചിരുന്നത് കൊണ്ട് കമ്പനിയില് നിന്നു വന്നപ്പോള്‍ത്തന്നെ പല്ലുതേച്ചിരുന്നു. ഹാവൂ ആ കടമ്പ കഴിഞ്ഞല്ലോ. ഇനി ടി.വി.ക്കു മുന്നില് ചടഞ്ഞുകൂടാം. ചാനലുകള് മാറിമറിഞ്ഞു കമഴ്‌ന്നു ചരിഞ്ഞു. ദിവാന്‍ജിയില് അങ്ങനെ രാജകീയമായ് ചരിഞ്ഞു കിടന്നുകൊണ്ട് എല്ലാ ടി.വി വളിപ്പുകളും, പാഴായിപ്പോയ നല്ലൊരുറക്കത്തിന്റെ ഹാങ്ങോവറിനിടയിലെ ബോധമണ്ഡലത്തിലേക്ക് തെന്നിവീണു കൊണ്ടിരുന്നു.\nബ്രേക്ഫാസ്റ്റ് മനഃപ്പൂര്‍വ്വം ഒഴിവാക്കി. കൊട്ടാരത്തില് ഞാന് തനിയെയായിരുന്നതുകൊണ്ടും, അന്തഃപ്പുരത്തില് ആരുമില്ലാതിരുന്നതുകൊണ്ടും ഭൃത്യ/ന്മാര് ആരും ഹാജരില്ലാത്തതിനാലുമാണ് ഇന്നത്തെ പ്രഭാത ഭക്ഷണം കൃത്യമായി ഒഴിവാക്കിയത്.\nഘടികാര മുത്തപ്പന് വീണ്ടും ചുമരിലിരുന്ന്, ഇത്തവണ അലറിയില്ല, ഒന്നു മൂളി. എടോ വങ്കാ മണി 12 ആയഡൈ. ഓ! അതിനൊപ്പം തന്നെ എന്റെ അന്തരംഗം മന്ത്രിച്ചു. മോനേ എഴുന്നേറ്റ് അടുക്കളയില് ചെന്നെന്തെങ്കിലും പാചകം ചെയ്യൂ. പൊതുവേ ഹോട്ടലില് നിന്നും കഴിക്കാത്ത (ബാറില് നിന്നേ / ഇരുന്നേ കഴിക്കാറുള്ളൂ, അറിയാമല്ലോ. യേത്) ഞാന് കുറേ നാളുകള് കൂടി എന്റെ പാചക നിപുണത ഒന്നു ടെസ്റ്റ് ചെയ്യുവാന് തന്നെ തീരുമാനിച്ചു.\nഹാ! നല്ല പിടയ്ക്കുന്ന സൊയംബന് സവാള കണ്ടപ്പോള് എന്റെ മനസ്സു കുളിര്‍ത്തു. ഇന്നത്തെ സ്പെഷ്യല് ഇതു വച്ചു തന്നെയാവട്ട്. എന്റെ മനസ്സു വായിച്ചിട്ടെന്നോണം ഫ്രിഡ്ജില് ഇരുന്നിരുന്ന കോഴിമുട്ടകളുടെ രോദനം എന്റെ ഉള്ളിന്റെയുള്ളിനെ വല്ലാതെ സ്പര്‍ശിച്ചു. എന്തു ചെയ്യാം. ഒടുക്കത്തെ മടിയായ്പ്പോയില്ലേ. എല്ലാ കുറ്റവും നൈറ്റ് ഷിഫ്റ്റിനിരിക്കട്ടേ. പാവം മുട്ടകള് വിചാരിക്കുന്നുണ്ടാവും, ചുമ്മാ കാണാന് വച്ചിരിക്കുകയാണെങ്കില് ഷോകേസില് വച്ചാല് പോരേ എന്തിനീ ഫ്രിഡ്ജില്. ഈ പ്രാന്തനെടുത്ത് ഒരു ഓം ലെറ്റുണ്ടാക്കി കഴിച്ചു ഞങ്ങള്‍ക്ക് പാപമോക്ഷം കല്‍പ്പിച്ചു തന്നൂടെ എന്നൊക്കെ. നെക്സ്റ്റ് ടൈം മക്കളേ എന്നു അവറ്റകളോടു മന്ത്രിച്ചിട്ടു ഞാന് ആ സവാളക്കോതയെ കയ്യിലെടുത്തു.\nസവാള സ്ലൈസ് ചെയ്തു ഇല്ലാത്ത ദുഃഖത്തെയോര്‍ത്ത് കുറച്ചു കരഞ്ഞു. പാവം ഞാന്. അങ്ങനെ ആ മുഴു സവാള കഴുകി അരിഞ്ഞു പീസ് പീസാക്കി ഒരു പാത്രത്തിലാക്കി. പിന്നെ ഒരു സ്പൂണ് മുളകുപൊടി അതില് കമഴ്ത്തി. പിന്നെ 1 സ്പൂണ് ഉപ്പും ചേര്‍ത്ത് നന്നായി ഒന്നിളക്കി. അതിനു ഷേഷം ഈ ചേരുവ, ഒരു നന്നായി ചൂടാക്കിയ ചീനച്ചട്ടിയില് ഇട്ടു വെളിച്ചെണ്ണയും വിനാഗിരിയും ചേര്‍ത്തു വഴറ്റി. അങ്ങനെ ഒരു 10-15 മിനുട്ടോളം. സംഭവം റെഡി. ഈ സ്പെഷ്യലിനു ഒരു പേരും കൊടുത്തു. സവാള പൊള്ളിച്ചത്. യ്യേ! പാചകശിരോമണികള് ആരും കേള്‍ക്കണ്ട. ശ് ശ്...\nകാര്യം ഇങ്ങനെയൊക്കെയായിരുന്നെങ്കിലും വായില് വെക്കാന് കൊള്ളാവുന്നത് തന്നെയായിരുന്നൂട്ടോ എന്റെ സവാള പൊള്ളിച്ചത്. മാത്രമല്ല വീണ്ടും വീണ്ടും കഴിക്കാന് തോന്നുന്നത്ര ടേസ്റ്റുണ്ടായിരുന്നുവെന്ന് വിശ്വസിക്കാന് കൊള്ളാവുന്ന കേന്ദ്രത്തില് നിന്നും റിപ്പോര്‍ട്ടുണ്ടായിരുന്നു. ഹോ! എന്നെ സമ്മതിക്കണം !!!\nPosted by :: niKk | നിക്ക് :: at 12/24/2006 03:50:00 AM\nഎന്നെ സമ്മതിക്കണം :-) സമ്മതിച്ചേ പറ്റൂ ഹി ഹി ഹി\nമടിയന്മാരേ മടിച്ചികളേ എന്റെ ഈ സവാള പൊള്ളിച്ചത് ഒന്നു ടേ/ടെസ്റ്റ് ചെയ്തു നോക്കൂ.\nഈ ക്രിസ്മസ്സിനു ഒരു സ്പെഷ്യല് വിഭവമായി വിളമ്പാം.\n12/24/2006 4:09 AM\nമഴ പെയ്യുന്നു മദ്ദളം കൊട്ടുന്നു സിനിമയില് ബര്‍മുഡായുമിട്ട് വന്ന ശ്രീനിവാസനോട് ജഗതി ഞാനും ഇതുപോലൊരെണ്ണം ഇട്ടിട്ടുണ്ട്, അതിനുമുകളിലാ ഈ മുണ്ടുടുത്തിരിക്കുന്നത് എന്ന് പറയുന്നതുപോലെ...\nഞാനും ഇതുപോലെ സബോള ആദ്യം പൊള്ളിക്കും, പക്ഷേ അതിനു ശേഷം അതില് വല്ല പാവയ്ക്കായോ പയറോ ഒക്കെ വെട്ടിനുറുക്കിയിടും :)\n... പക്ഷേ ഇനി മുതല് അത് വേണ്ടല്ലോ.\nഅപ്പോള് സബോള പൊള്ളിക്കാമല്ലേ. കൊള്ളാം. സമ്മതിച്ച് പറ്റിച്ചിരിക്കുന്നു :)\n12/24/2006 4:24 AM\nഇങ്ങനെയൊക്കെയാണോ ക്രിസ്മസായിട്ട് കുക്കുന്നത്?\nഞാന് പഠിപ്പിച്ച് തരാം ഉള്ളി ഒള്ളിച്ഛെതെങ്ങനെയുണ്ടാക്കാന്ന് !!\n12/24/2006 4:40 AM\nതണുപ്പണ്ണാ, ഇവിടിങ്ങിനെ തണുത്ത് വിറച്ചിരിക്കുകയല്ലേ :)\nക്രിസ്മസ് നവദശവത്സലാശംകള്, തണുപ്പണ്ണനും പാഴ്സിയണ്ണനും.\n12/24/2006 4:48 AM\nഉള്ളി കരിച്ചത് ഇവിടെയെന്നും ഉണ്ടാക്കുന്നതാ, അതിനും ഒടുക്കതെ ടേസ്റ്റാ.\n12/24/2006 4:51 AM\nപാവം നിക്കണ്ണന് ചൂടും ഫ്ലെയ്മുമൊക്കെ അഡ്ജസ്റ്റ് ചെയ്ത് ശ്രദ്ധാപൂര്‍വ്വം ഗോള്‍ഡന് ബ്രൌണിനേക്കാള് ഒരരയിഞ്ച് മാത്രം കൂടുതല് ബ്രൌണ് ആകുന്ന രീതിയില് ടൈമൊക്കെ നോക്കി മെനക്കെട്ട് എബോളാ പൊള്ളിച്ചെടുത്തപ്പോള് ദേ കിടക്കണൂ ധിം തരികിട ധോം, രേഷ്‌മ അതിനെ കരിച്ചതാക്കി :)\n(ആഹാ എന്തൊരാശ്വാസം. ഇഞ്ചി ഇന്നലെ പറഞ്ഞതുപോലെ ക്രിസ്‌മസ് എന്നു പറഞ്ഞാല് സമാധാനത്തിന്റെയും ക്ഷമയുടെയും സഹനത്തിന്റെയും ദിനമാണെന്ന ഓര്‍മ്മ വേണം. തല്ലിയാല് ശുട്ടിടുവേന് (ഉള്ളി)).\n12/24/2006 4:59 AM\nഈ സംഭവണ്ടാക്കാന് ഇത്ര മെനക്കേടെന്തിനാ വക്കാരിഷ്ടാ? ഉള്ളി ശറപറാന്ന് അരിയാ, ഓയില് ചൂടാക്കാ, ഉള്ളി ഇടാ, രണ്ട് കിടികിടി ഇളക്കല് പിന്നെ ചെയ്തോണ്ടിരുന്ന പണിയിലേക്ക്, മേഘങ്ങളെ എണ്ണേ, പിന്മൊഴിയില് ഇഞ്ചീനെ തപ്പി നടക്കേ ചെയ്യാ, മൂക്കു ചുളിയുന്ന മണം വന്നാ അറിയാം ഉള്ളി കരിച്ചത് രെഡിയെന്ന്. ല്ലേ നിക്കെ?\n(ക്രിസ്തമസ് എന്നാ മറിയം ഈന്തപ്പന മരങ്ങള്‍ക്കടിയില് വേദന കൊണ്ട് പുളഞ്ഞ ദിവസത്തിന്റെ ഓര്‍മ്മയും കൂടെയാണെന്ന് വിത് സ്മൈലി ഞാനും :)\n12/24/2006 7:21 AM\nഈ കൊച്ചിക്കാരനെ ആദ്യായിട്ടാ കാണണെ. ഏതായാലും വെറുതെയായില്ല. ഇന്നത്തേക്കിനി സവാള പൊള്ളിച്ചതന്നെ മതി.. ശുക്രന് x1000. ഇതു പോലത്തെ പൊലിപ്പന് പരീക്ഷണങ്ങള് ഉണ്ടേല് ഇനീം പോന്നോട്ടെ..\n12/24/2006 7:28 AM\nരേഷ്മേ... നിര്‍ത്തൂ‍ൂ‍ൂ‍ൂ‍ൂ ..കാതടുപ്പിക്കുന്ന നിന്റെ ഈ പുച്ഛ അട്ടഹാസം. കരിഞ്ഞ ഉള്ളികളുടെ കഥകളെപറ്റി ഹേ കുട്ടീ നിനെക്കെന്തറിയാം? നമ്രശീഘ്രയായ് എത്രയെത്ര നവവധുക്കള്, പതിഞ്ഞ മൂക്കും വര പോലുള്ള ചെറിയ കണ്ണുകളുമുള്ള വന്മതിലുകളുടെ നാടുകളിലെ ഭംഗിയുള്ള പാത്രങ്ങളില്, ആകാംക്ഷാഭരിതമായി കണ്ണുംനട്ടിരിക്കുന്ന ഭര്‍ത്താവിന് സ്നേഹപൂര്‍വ്വം ആദ്യവര്‍ഷങ്ങളിലെ ഭക്ഷണമേശകളില് അതിനു സ്ഥാനം കൊടുത്തിരിക്കുന്നു...എന്നിട്ടും നീ കളിയാക്കുന്നുവൊ? ഹേ! ഉണ്ണീ സ്തീലിംഗമേ, പ്രതിലോമ ശക്തികളുടെ അന്തര്‍ഭുജങ്ങളില് അലയടിക്കുന്ന നിന്റെ ഈ പരിഹാസ ചിരി എന്നെ കേവലമല്ല ദുഖിതയാക്കുന്നത്...\nകരിഞ്ഞ ഉള്ളിക്ക് ഏഴഴകെന്നേതൊ കവി പാടിയിട്ടില്ലേ? ഏ? പാടിയത് അനാംഗരി മാഷായിരിന്നുല്ലേ എന്നുള്ള നിന്റെ ഈ ചോദ്യം ഇവിടെ വിലപ്പോവില്ല..പെണ് സുഹൃത്തേ..\n12/24/2006 8:49 AM\nപടച്ചോനെ! യെവള് ക്രിസ്ത്മസ് കേക്കുണ്ടാക്കാനാന്നും പറഞ്ഞു ചേട്ടായിയുടെ നീണ്ട കഴുത്തുള്ള സുന്ദരി കുപ്പി അടിച്ച് മാറ്റി ഗംബ്ലീറ്റ് ഡിങ്കോള്‍ഫി ആയീന്നാ തോന്നുന്നേ.\nനമ്രതാ ശിരോദകരൊക്കെ പ്പൊ ഓട്ട് ഡേറ്റടല്ലേ?\n‘പ്രതിലോമ ശക്തികളുടെ അന്തര്‍ഭുജങ്ങളില്’ കേട്ടപ്പോ മഴക്കലത്ത് നടക്കന് പോയി വന്നിട്ട് ഷൂസിന്നും ഉരച്ചുകളയുന്ന ഏതോ സാധനത്തിനെ പേരുപോലെ...\nഎന്നില് എഴുന്നേറ്റിരിക്കുന്ന വിശ്വേട്ടനെ വെറും ഒരു കുറുമാന് ചേട്ടനായി കാണാനുള്ള നിന്റെ ഈ ശ്രമം വെറും പാഴ് ശ്രമം... :-)\n12/24/2006 9:27 AM\nകൃസ്തുമസായിട്ട് തല്ലു കൂടാതെ എന്തെങ്കിലും കഴിക്കാനെടുക്കെന്റെ ഇഞ്ചീ\nനിക്കേ പോസ്റ്റ് കൊള്ളാം\nങെ? ഞാനും നീയുമെന്ന യാഥാര്‍ത്ഥ്യത്തില് (കട ഏകാന്തതയുടെ അപാരതീരംവാല)\nഅവരൊക്കെ എപ്പൊ കടന്നു വന്നു?\n12/24/2006 9:40 AM\nബാച്ചിലര് ജീവിതത്തിന്റെ പ്രധാന ഭീഷണികളിലൊന്നായ സ്വയം പാചകം എന്നെയും തുറിച്ചുനോക്കാന് തുടങ്ങി. ഏതായലും നിക്കിന്റെ സവാള പൊള്ളിച്ചത് ഒരു ആശ്വാസമായി. അറ്റകൈയ്ക്ക് ഇതും പ്രയോഗിക്കാമല്ലൊ....\nസവാള പൊള്ളിച്ചത്തതില് എന്റെ അനുശോചനങ്ങള്. മറ്റൊരു സവാളക്കോ ഉള്ളികള്‍ക്കോ ഈ അവസ്ഥ വരാതിരിക്കട്ടെ\nടാ...ടാടാ...നിക്കേ, ഒന്ന് നിക്കെടാ...\n-ദെന്തൂട്ട് ഒലത്താടാ, നീയ്യീ മൊട്ടോന്‍ട് ചെയ്തേക്ണേ...\nആ സവാള ഉള്ളീല് കൊറച്ച് മഞ്ഞപ്പൊടീം തരുതരാ പൊടിച്ച കൊര്‍ച്ച് കുരുമൊളാപ്പൊടീം രണ്ട് പച്ചമൊളക് കുരുകുരാ അരിഞ്ഞ് അതൂം കൂടെ ചേത്തങ്ട് വരട്ട്വാ..\nടേസ്റ്റ് പോരേങ്കി ഇത്രിക്കോളം ഗരം മസാല്യോ വേപ്‌ലയോ പൂശിക്കോടാ...\nബ്രഡ്ഡിനോ കട്ടന് കാപ്പിക്കോ ഡിങ്കോല്‍ഫീക്കോ ഒക്കെ നല്ല കൂട്ടാടാ യെവന്!\n-ആവശ്യം നേരത്താരാണ്ടാ പേരു ചോയ്ക്യാ‍ാ...\n‘സംങ്കതി’ കലക്യാ പോരേ?\nഎടാ നിക്കേ, ഉള്ളി കരിയിച്ച് വെച്ചിട്ട് അതെടുത്ത് പോസ്റ്റുന്നോ... നീയപ്പോ, മുല്ലപ്പെരിയാറിനെ വിട്ട്, ഉള്ളിപൊരിയലിലോട്ട് തിരിഞ്ഞോ :)\nന്റമ്മോ!!! ഈ ചേച്ചിമാരുടെ ഒരു കാര്യമേ നല്ലൊരു ക്രിസ്മസായിട്ട് ഇങ്ങനെയാണോ വേണ്ട്യേ? ഛെ! നല്ല ഒരു ക്രിസ്മസ് തല്ല് പ്രതീക്ഷിച്ചു ഞാന്.\nവക്കാരിയണ്ണോയ് താങ്കള്‍ക്കും കുടുംബത്തിനും എന്റെ ക്രിസ്മസ് സബോളാശംസകള്. :)\nതണുപ്പോയ്, ഉള്ളി എങ്ങന്യാ ഒള്ളിക്കുന്നത്? ഇന്ന് മോഹന്‍ലാല് ന്റെ ടേസ്റ്റീ ബഡ്സ് എന്ന മാസികയില് കണ്ടിരുന്നു ഒരു റെസിപ്പി - ഉള്ളി തുള്ളിച്ചത്. അതെന്തൂട്ടാണാവോ!\nഅതേയ് രേഷ്മേ, ഉള്ളി കരിഞ്ഞുപോയാലും ടേസ്റ്റാണോ? ഇനി അത് ട്രൈ ചെയ്യണം. :P\nഇഞ്ജി ചേച്ച്യേ വാളും പരിചയുമില്ലാതെ, ചട്ടകവും ഇഡ്ഡലിതട്ടവും കൊണ്ടാണോ പയറ്റ്? വടക്കന് പാട്ടിലെ വീരാംഗനമാരെ ഓര്‍മ്മിപ്പിച്ചു. നന്ദി :)\nഅനോണിച്ചേട്ടാ, നിങ്ങളെപ്പറ്റി ഒരുപാട് കേട്ടിട്ടുണ്ട്ട്ടാ :) സുഖം അല്ലേ? നമ്മള് ഒരു പാവം കൊച്ചി രാജാവ്. ങ്ങളെ കണ്ടിട്ട് ശ്ശിയായല്ലോ. എവിടാരുന്നു ?\nവല്യമ്മായി നന്ദി :)\nഉണ്ണ്യാടന്, രേഷ്മ പറഞ്ഞത് പോലെ ഉള്ളി കരിച്ചതും ഒന്ന് ട്രൈ ചെയ്തോളൂട്ടോ. ആ ചേച്ചി പറഞ്ഞാല് അച്ചട്ടാ. :)\nകൈതമുള്ളേട്ടാ ക്രിസ്മസ് അല്ലേ, കുരുമുളകിലും മഞ്ഞപ്പൊടിയിലുമൊന്നും നില്‍ക്കില്ല. വേറെ ചൂടുള്ള എന്തേലുമായിട്ടു വേണ്ടേ വരാന്. യേത്? ;) പുടികിട്ട്യാ? ഫ്ലാസ്കിലൊഴിച്ചു കൊണ്ടുവന്നാലും മതി. ആരുമറിയുകയുമില്ല, ചൂടൊട്ടുപോവുകയുമില്ല.\nഅഗ്രജാ എന്തീയ്യാനാ. അടുത്തത് കോപ്പകബാനാ ചേരുവയുമായി വരാം. അഡ്ജസ്റ്റ് ചെയ്തേ പറ്റൂ. :P\nഉള്ളി കരിയിച്ചതിന്റെ റെസീപ്പിക്കു നന്ദി നിക്ക്.\nനിക്കേ, നിക്കാന്, നിന്നോടാ പറഞ്ഞത് നിക്ക്\n12/24/2006 5:48 PM\nപോസ്റ്റ് തകര്‍ത്ത് കലക്കി കൊത്തിപ്പൊരിച്ചു!\nഇങ്ങിനെ ചെയ്തിട്ടും കറിക്ക് രുചിയുണ്ടായെങ്കില്.. മോനേ... നിനക്ക് കൈപ്പുണ്യഭഗവാന്റെ കടാക്ഷം ഉണ്ട്രാ.. ഉണ്ട്.(തട്ടുകട തുടങ്ങിയാലും ജീവിക്കാം)\nഎനിക്ക് എന്തെങ്കിലുമൊക്കെ പറഞ്ഞാല് കൊള്ളാമെന്നുണ്ട്. പക്ഷെ, ഈ മിലിട്ടറിക്കാരെപോലെ.. എന്ത് കേട്ടാലും ഞാന് പണ്ട് മറ്റോടത്തായിരുന്നപ്പോള്.... എന്ന് പറയുന്നത് ശരിയാണോ എന്നോര്‍ത്ത് മിണ്ടുന്നില്ല!\n(ഒരിക്കല് ഉപ്പുംഭരണിയില് പഞ്ചാരയിട്ട് വച്ച് പറ്റിച്ചപ്പോള് എന്റെ ചേച്ചി നല്ല തേന് നിലാവ് മിഠായിടെ മധുരത്തില് ചാളക്കറി വച്ചല്ലോ!)\nഞാന് വീണ്ടും എന്നെ പറ്റിച്ചേയ്!\n12/24/2006 5:55 PM\nചിക്കന് കുറുമ :) ഹെഹെ ഹല്ല, കുറുമാന്‍സ് :)\nഈ സവാളയ്ക്ക് ഇവിടെ കൊച്ചിയില് സവാളയെന്നാ പറയാറ്. ചെറിയുള്ളിക്ക് ഉള്ളിയെന്നും. ഇവിടെ വക്കാരിയണ്ണന് സബോള ന്നു പറഞ്ഞു. ജാപ്പനീസില് സവാളയ്ക്കെന്തൂട്ട്ണാവോ പറയണേ!\nരേഷ്മ അത് ഉള്ളിയാക്കി. പിന്നെ വന്നവരെല്ലാം രേഷ്മയെ പിന്തുടര്‍ന്ന് എന്റെ സവാളക്കോതയെ ഉള്ളിയാക്കി.\nഉഗാണ്ടയിലെ ഒരു ഗ്രാമത്തില് സവാളയെ അവര് വിളിക്കുന്ന പേരാണ് - മഡ്ഗുള\n12/24/2006 5:56 PM\nകൊള്ളാം നിക്കേ :-))\n“എന്നില് എഴുന്നേറ്റിരിക്കുന്ന വിശ്വേട്ടനെ വെറും ഒരു കുറുമാന് ചേട്ടനായി കാണാനുള്ള നിന്റെ ഈ ശ്രമം വെറും പാഴ് ശ്രമം... :-)“\nഇഞ്ചീ ഞാന് തമാശക്കോഴ്സിനു ശിഷ്യപ്പെട്ടിരിക്കുന്നു.\nഅരവിന്ദേട്ടാ താങ്ക്സ് :)\nഇഞ്ജി ഒരു വന്‍പ്രസ്ഥാനം തന്നെയല്ലേ :P\n12/24/2006 6:06 PM\nസബോള:ശരി, സവാള & ഉള്ളി:തെറ്റ്\nഉള്ളീ ഉള്ളീ എന്ന് പറന്നത്, ‘ഉണ്ടപ്പെണ്ണിന് നൈലോണ് സാരി‘ എന്നു വിശേഷിപ്പിക്കുന്ന , കൂട്ടാന് കാച്ചാന് ഉപയോഗിക്കുന്ന തരം കുഞ്ഞ്യേ ഉള്ളിയാണ്.\nബോള അല്ലെങ്കില് പോള യോടുകൂടിയ എന്നര്‍ത്ഥത്തിലാണത്രേ ‘സ ബോള‘ എന്ന് ഉപയോഗിച്ചുവന്നത്. ഉദാ:- സ ജീവം, സ സ്‌നെഹം, സ സന്തോഷം.\n(വേലിയും വട്ടം ചാടി ഞാന് ഓടിയേ...)\n12/24/2006 6:08 PM\nങേ... സബോളാന്നോ, വക്കാരി... എപ്പോ എബടെ അങ്ങനെ പറഞ്ഞു, പറഞ്ഞോ... എങ്കി വക്കാരി മ്മടെ രാജ്യക്കാരന് ആവാന് ചാന്‍സുണ്ട് :) ഞങ്ങടെ നാട്ടിലും ‘സവാള’ ‘സബോള’ തന്നെ. ഒരു ഉണ്ടകണ്ണിയെ ‘സബോള കണ്ണീ’ എന്നോമനപേരിട്ട് വിളിച്ചിരുന്നത് ഓര്‍മ്മ വന്നു... ഓര്‍മ്മ വന്നത് ആ ‘പേര്’ മാത്രം :)\nഅയ്യയ്യോ! വിശാലേട്ടന് തലയില് ഒരു കമ്മ്യൂണിസ്റ്റ് കൊടിയൊക്കെയിട്ട് പനിപിടിച്ചത് പോലെ മൂടിപ്പുതച്ച് ഇതിനിടയില് ഇരിപ്പുണ്ടായിരുന്നോ? ഞാങ്കണ്ടില്ലല്ലോ! ഇപ്പോ കണ്ടു.\nവിശാലേട്ടന് ഇന്‍വെസ്റ്റ് ചെയ്യോങ്കില് കൊച്ചീലൊരു5സ്റ്റാര് തട്ടുകട തുടങ്ങാം. യെപ്പടി?\n“(ഒരിക്കല് ഉപ്പുംഭരണിയില് പഞ്ചാരയിട്ട് വച്ച് പറ്റിച്ചപ്പോള് എന്റെ ചേച്ചി നല്ല...”\nഇതിപ്പോ ഒരു വടക്കന് വീരഗാഥയില് മമ്മൂക്കാ പറഞ്ഞ ഡയലോഗ് പോലെയുണ്ടല്ലോ ഗെഡീ.. :)\n12/24/2006 6:12 PM\n‘സ’ജീവാ... :) വേലി(വട്ടം)ചാട്ടം ഈസ് ഇഞ്ച്യൂറിയസ് ഫോര് ഹെല്‍ത്ത് :))\n12/24/2006 6:13 PM\nസജീവാ കൊച്ചി രാജാവിന് ഒരു സചിവന്റെ കുറവുണ്ടിവിടെ. :)\nസവാളയെന്നോ സബോളയെന്നോ ഉള്ളീന്നോ മഡ്ഗുളയെന്നോ വിളിച്ചാലും സത്യം സംഭവം അതു തന്നെയല്ലേ. പിന്നെന്തിനാ അടി? ഒരു ക്രിസ്മസ് തല്ലിനുള്ള വകുപ്പുണ്ടല്ലോ!\nഅഗ്രജാ താങ്കള് ഇങ്ങനെ ഉണ്ടക്കണ്ണിമാരുടെയും വായ നോക്കി നടന്നോ... ;)\nവിശാലേട്ടോയ് അഗ്രു പറഞ്ഞ കേട്ടില്ലേ... എന്താണ്ടൊക്കെ എങ്ങാണ്ടൊക്കെ എന്താണ്ടാണെന്ന് !!!\nഅനുഭവം ഗുരു അല്ലേ അഗ്രൂക്കാ ;)\nഎന്റെ അനിയത്തി രാക്ഷസി പണ്ട് ഒരു ഉപ്പുമാവുണ്ടാക്കിത്തന്നതോര്‍മ്മ വരുന്നു. എന്താണാവോ കാരണം? :-)\n12/24/2006 6:27 PM\nനിക്കേ, പണ്ട് ഞങ്ങള് കൊടുങ്ങല്ലൂറ് ഭരണിക്ക് പോയി തിരിച്ചുവരുകയായിരുന്നു. സമയം രാത്രി രണ്ടുമണിയായിട്ടുണ്ടാകും. ടെമ്പോയുടെ പിറകില് നിന്ന് ഈന്തപ്പഴോം അലുവയും ഒക്കെ തിന്ന് ഉറക്കെ പാട്ടും പാടിയാണ് വരവ്.\nഅങ്ങിനെ വരുമ്പോഴിണ്ട്രാ...റോഡിലിരുന്ന കുറച്ച് പേര് “മിണ്ടാണ്ട് പോടാ ഡേഷുകളേ” എന്ന് പറഞ്ഞ് ഒരു മരക്കഷണമെടുത്ത് ‘പടേ..ന്ന്’ വണ്ടീമ്മെക്ക് ഒറ്റ എറിയല്!!!\nസംഭവം ചുട്ട സീരിയസ്സായില്ലേ! വണ്ടി ഓടിച്ചിരുന്നതാണേ..നമ്മുടെ കോക്കു മോഹനേട്ടന്.\nവണ്ടി ഒറ്റച്ചവിട്ട്.. എന്നിട്ട്\n‘പിടിക്കെഡാ ആ ഡാഷുകളേ എന്നൊരലര്‍ച്ചയും..’\nഅത് കേട്ടതും ഞങ്ങള് എല്ലാവരും വണ്ടീന്ന് ചാടിയൊരിറക്കമാണ്...\nഅല്ലെങ്കില് വേണ്ട നമുക്കിതൊരു പോസ്റ്റാക്കി പിന്നീട് പറയാം! ഹഹഹ..\nഅതിനിപ്പോ എന്താ നിക്കേ? സവാള, സബോള, ഉള്ളി, എന്തെങ്കിലും ആകട്ടെ. പുറത്തേക്ക് നോക്കി, പ്രകൃതി ആസ്വദിക്കാതെ എന്തെങ്കിലും ഉണ്ടാക്കിയല്ലോ. എന്നാലും മുട്ടകളെ അവഗണിച്ചത് ശരിയായില്ല. ഇനി അടുത്ത പ്രാവശ്യം, അവയും കൂടെ ചേര്‍ക്കൂ.\nഹഹഹ, വിശാലേട്ടാ, പോരട്ടെ, വേഗം ഡാഷുകളെ പിടിച്ച കഥ.\nവിശാലേട്ടോയ് ഹെ ഹെ ഡാഷ് കഥ പോരട്ടേട്ടോ :)\nസൂ ചേച്ചീ ഷുവര്. നന്ദി :)\nകെവി യേയ് പോസ്റ്റേല് കേറാതെ ലൈന് വലിച്ചത് ഒട്ടും ശരിയായില്ല ട്ടോ ;)\nഇതാണോ നിക്കേ സവാള റോസ്റ്റ്? എത്ര കാലമായി ഈ റെസീപ്പി(ഫ്) അന്വേഷീക്കുന്നു. താങ്ക്യൂ.\n(വക്കാരി മനുഷ്യനെ കൊല്ലും!)\n12/28/2006 1:56 AM\nദേവേട്ടന്റെ “നിക്കേ സവാള റോസ്റ്റ്” പഞ്ചായത്തില് കണ്ടപ്പോള് ആദ്യം വായിച്ചത് “നിക്കോളാസേ” എന്ന്. ആരാണീ നിക്കോളാസ് എന്നോര്‍ത്ത് പോസ്റ്റ് നോക്കിയപ്പോള് ദേ നമ്മുടെ നിക്ക് നിക്ക് ഓണ് കൈമറ ഓണാക്കി ചിരിച്ചോണ്ട് നില്‍ക്കുന്നു.\n12/28/2006 2:06 AM\nദേവേട്ടാ ഇനി എന്തൊക്കെ കാണാന് കിടക്കുന്നു :P\nഹഹഹ വക്കാരിയേയ് ചിരിപ്പിച്ചു കൊല്ലുമോ :D\n12/29/2006 4:13 AM


സംസ്ഥാനത്ത് മഴയുടെ തീവ്രത കൂടി, വടക്കന് ജില്ലകളില് കാറ്റും മഴയും ശക്തമാകാന് സാധ്യതയെന്ന് കാലാവസ്ഥാ നിരീക്ഷണ കേന്ദ്രം - Malayalam Daily News\nJul 29, 2020 ആന്‍സി\nകോട്ടയം: കോട്ടയം, ഇടുക്കി ജില്ലകളില് മഴയുടെ തീവ്രത വര്‍ദ്ധിക്കാനുള്ള സാഹചര്യം കണക്കിലെടുത്ത് ഇവിടം റെഡ് അലര്‍ട്ട് പ്രഖ്യാപിച്ചു. കോട്ടയം, എറണാകുളം, തൃശ്ശൂര്, പാലക്കാട് ജില്ലകളില് ഇന്ന് ഓറഞ്ച് അലര്‍ട്ട് നിലവിലുണ്ട്. രണ്ട് ദിവസം കൂടി ശക്തമായ മഴ തുടരുമെന്ന് കാലാവസ്ഥ കേന്ദ്രം അറിയിച്ചു. മൂവായിരം ദുരിതാശ്വാസ ക്യാമ്പുകള് തുടുങ്ങുമെന്ന് റവന്യൂ മന്ത്രി ഇ ചന്ദ്രശേഖരന് അറിയിച്ചു.\nസമൂഹമാധ്യമങ്ങളില് പേരും പടവും വൈറലാകാന് കാണിച്ച അഭ്യാസം യുവാവിനെ കുടുക്കി\nകൊച്ചി: സമൂഹ മാധ്യമങ്ങളില് പേരും പടവും വൈറലാകാന് നിരവധി പേര് പല അഭ്യാസങ്ങളും കാണിക്കാറുണ്ട്. ഇവിടെ വ്യത്യസ്ഥമായ അഭ്യാസം കാണിച്ച എറണാകുളം...